ഇന്ത്യയുടെ കളികാണുന്ന ചിത്രം പങ്കുവെച്ച് സാനിയ; പക്ഷെ സോഷ്യല് മീഡിയയുടെ കണ്ണുടക്കിയത് വോറൊന്നില് -social media comments on sania mirzas tweet about india lanka match | Indian Express Malayalam\nsocial media comments on sania mirzas tweet about india lanka match\nട്വീറ്റില് കളിയെ കുറിച്ച് സാനിയ പറഞ്ഞതല്ലായിരുന്നു സോഷ്യല് മീഡിയ ശ്രദ്ധിച്ചത്\nUpdated: March 15, 2018 4:34:49 pm\nമുംബൈ: ടെന്നീസ് താരമാണെങ്കിലും ക്രിക്കറ്റിനോടും സാനിയ മിര്‍സയ്ക്ക് പ്രണയമാണ്. ആ പ്രണയമാണ് ഷൊയ്ബ് മാലിക്കിലേക്കും വിവാഹത്തിലേക്കും താരത്തെ നയിച്ചതും. ഇന്ത്യന് ടീമിന്റെ ആരാധികയായ സാനിയ ഇന്ത്യയുടെ കളികള് കാണുകയും അതിനെ കുറിച്ച് സോഷ്യല് മീഡിയയിലൂടെ ആരാധകരോട് സംവദിക്കുകയും ചെയ്യാറുണ്ട്.\nശ്രീലങ്കയില് നടന്നു കൊണ്ടിരിക്കുന്ന നിദാഹാസ് ട്രോഫിയും ഏറെ ആകാംക്ഷയോടെയാണ് സാനിയ കാണുന്നത്. ഓരോ മൽസരത്തിന് മുമ്പും ശേഷവും താരം ട്വീറ്റ് ചെയ്യാറുണ്ട്. കഴിഞ്ഞ ദിവസം ഇന്ത്യ ശ്രീലങ്കയെ നേരിടുമ്പോഴും കാണാനായി സാനിയ ടിവിയ്ക്ക് മുന്നിലുണ്ടായിരുന്നു. കളിയെ കുറിച്ച് താരം ട്വീറ്റും ചെയ്തു.\nഎന്നാല് ട്വീറ്റില് കളിയെ കുറിച്ച് സാനിയ പറഞ്ഞതല്ലായിരുന്നു സോഷ്യല് മീഡിയ ശ്രദ്ധിച്ചത്. സാനിയയുടെ റൂമായിരുന്നു സോഷ്യല് മീഡിയയുടെ കണ്ണിലുടക്കിയത്. പ്രത്യേകിച്ച് ടിവി വച്ചിരുന്ന ടേബിളിലെ എസ്എം ആന്റ് എസ്എം എന്ന വാക്കുകള്. സാനിയ മിര്‍സ, ഷൊയ്ബ് മാലിക്ക് എന്ന പേരുകളുടെ ആദ്യ അക്ഷരങ്ങള്.\nCome on boys @BCCI\nPs- safe to say sports is always on atleast one tv in this house at all times pic.twitter.com/0T5c0X0GG0\nഇന്ത്യ-പാക് ജോഡിയുടെ പ്രണയത്തേയും മുറിയിലെ ഇന്റീരിയറിനെ കുറിച്ചായിരുന്നു പിന്നീട് കമന്റുകളെല്ലാം വന്നത്. താരങ്ങളുടെ പ്രണയത്തെ പ്രകീര്‍ത്തിച്ചും മുറിയെ കുറിച്ചുമെല്ലാം നിരവധി കമന്റുകളാണ് ലഭിച്ചത്. ഇതിനിടെ കളി ശ്രദ്ധിക്കാന് സോഷ്യല് മീഡിയയെ ചിലര് ഓര്‍മ്മപ്പെടുത്തുകയും ചെയ്യുന്നുണ്ട്.\nഅതേസമയം, ലങ്കയെ പരാജയപ്പെടുത്തിയ ഇന്ത്യ ഇന്നലെ ബംഗ്ലാദേശിനേയും തോല്‍പ്പിച്ച് നിദാഹാസ് ട്രോഫി ടൂര്‍ണമെന്റിന്റെ ഫൈനലിലേക്ക് പ്രവേശനം നേടിയിരിക്കുകയാണ്.\nWeb Title: Social media comments on sania mirzas tweet about india lanka match


കുറുനരിവാലനോ കുരങ്ങുവാലനോ? അതോ പൂച്ചവാലനോ - പേര് എന്തായാലും വിരോധമില്ല; ചെടി ഒന്നുതന്നെ; ഈ മൂന്നു വിശേഷണങ്ങളും അച്ചിട്ടായി ചേരുകയും ചെയ്യും. അതാണ് ഉദ്യാനത്തിലെ വിചിത്ര പുഷ്പിണി എന്നു പേരെടുത്ത 'അക്കാലിഫ.' മുഴുവന് പേര് 'അക്കാലിഫ ഹിസ്പിഡ' 'അക്കാലിഫ സാന്‍ഡെറി' എന്നും പറയും. നീണ്ട് ആകര്‍ഷകമായ നിറത്തിലുള്ള പൂങ്കുല കുരങ്ങിന്‍റെയോ കുറുനരിയുടെയോ പൂച്ചയുടെയോ വാലുപോലെ തൂങ്ങിക്കിടക്കുന്നതിനാലാണ് ഇതിന് ഈ പേരുകളൊക്കെ കിട്ടിയത്; റെഡ് ഹോട്ട് ക്യാറ്റ് ടെയില്, ഫോക്സ് ടെയില്, ഇങ്ങനെ അക്കാലിഫയ്ക്ക് ഇംഗ്ലീഷില് ഇനിയുമുണ്ട് ഓമനപ്പേരുകള്.\n'യൂഫോര്‍ബിയേസീ' സസ്യകുലത്തില്‍പ്പെട്ട ഈ അലങ്കാരച്ചെടി ഈസ്റ്റ് ഇന്ത്യയിലാണ് ജനിച്ചത്. വളരെ കുറച്ചുമാത്രം ശിഖരങ്ങളുണ്ടാകുന്നതാണ് ഇതിന്‍റെ സ്വഭാവം. ചെടി നീണ്ടു നിവര്‍ന്നു വളരും. ആറു മുതല് 12 അടി വരെ ഉയരത്തിലും 3-6 അടി വരെ പടര്‍ന്നും വളരുന്നു. ഇലകള്‍ക്ക് മുട്ടയുടെ ആകൃതിയും 10-20 സെ.മീറ്റര് വരെ നീളവും 7.5-10 സെ.മീ. വരെ വീതിയുമുണ്ട്. പൂക്കള്‍ക്ക് സാധാരണ നിറം കടും ചുവപ്പാണെങ്കിലും പര്‍പ്പിള് നിറത്തിലും പൂങ്കുല കാണാം. 'ആല്‍ബ' എന്ന ഇനത്തിന്‍റെ പൂങ്കുലയ്ക്ക് ക്രീം കലര്‍ന്ന വെള്ളനിറമാണ്. പ്രകാശമാനമായ പച്ചിലചാര്‍ത്തിനിടയില് കുറുനരിവാലുപോലെ നീണ്ടു തൂങ്ങിക്കിടക്കുന്ന ചുവന്ന പൂങ്കുലകള് ആരുടെയും ശ്രദ്ധ പിടിച്ചുപറ്റും. പൂവിന് 10 മുതല് 50 സെ.മീറ്റര് വരെ നീളം കാണും. വര്‍ഷം മുഴുവന് പൂ ചൂടി നില്‍ക്കും എന്നതാണ് സവിശേഷത.\nനല്ല സൂര്യപ്രകാശവും ഉഷ്ണമേഖലാ കാലാവസ്ഥയും അക്കാലിഫയ്ക്ക് ഇഷ്ടപ്പെട്ട വളര്‍ച്ചാഘടകങ്ങളാണ്. നനയും വളവും നല്‍കിയാല് സാമാന്യം നന്നായി വളരുകയും ചെയ്യും. ചിരസ്ഥായി സ്വഭാവമുള്ള ചെടിയാണ് അക്കാലിഫ എങ്കിലും ഇതിനെ ഒരു വാര്‍ഷികപുഷ്പിണിയായിട്ടാണ് കണക്കാക്കി വരുന്നത്.\nവേനല്‍മാസങ്ങളിലാണ് ഈ ചെടിയുടെ പാതിമൂപ്പായ തണ്ടുകള് മുറിച്ച് നട്ട് പുതിയ ചെടി വളര്‍ത്തുക. മണ്ണും മണലും ചാണകപ്പൊടിയും തുല്യയളവില് കലര്‍ത്തിയുണ്ടാക്കിയ പോട്ടിങ് മിശ്രിതം ചട്ടിയിലോ പോളിത്തീന് സഞ്ചിയിലോ നിറച്ചശേഷം തണ്ടു മുറിച്ചുനട്ട് വേരുപിടിപ്പിക്കണം.\nതറയിലോ ചട്ടിയിലോ തൂക്കുചട്ടിയിലോ അക്കാലിഫ വളര്‍ത്താം. എവിടെ വളര്‍ത്തിയാലും രണ്ടാഴ്ച ഇടവിട്ട് ചാണകപ്പൊടി, ഇലപ്പൊടി എന്നീ ജൈവവളങ്ങള് ചേര്‍ക്കുന്നത് ചെടി കരുത്തോടെ വളരാന് സഹായിക്കും. വളരുന്നതനുസരിച്ച് ശ്രദ്ധാപൂര്‍വം ചെടിയുടെ അഗ്രം നുള്ളി വിടുക. ചെറിയ തോതില് കൊമ്പുകോതുക (പ്രൂണിങ്) എന്നിവകൂടി നടത്തിയാലേ ഈ ഉദ്യാനസസ്യം വളരെ ഉയരത്തില് നീണ്ടുവളര്‍ന്ന് കാഴ്ചയ്ക്ക് ഇമ്പമില്ലാത്തതായി തീരാതിരിക്കൂ. ചെടിയില് ഇലകളും ഇലക്കൂട്ടത്തിനിടയില് പൂക്കളും നിറയെ പിടിക്കുന്ന പ്രകൃതമായതിനാല് അപൂര്‍വമായെങ്കിലും ഇതിന് ചുവന്ന ചിലന്തിച്ചെള്ള്, ശല്‍ക്കപ്രാണികള്, മീലിമൂട്ട എന്നിവ ഉപദ്രവകാരികളായിത്തീരാറുണ്ട്. ശരിയായ നിരീക്ഷണവും ഇടതിങ്ങി വളരുന്ന ചില ശിഖരങ്ങളെങ്കിലും യഥാസമയം നീക്കുന്നതും കീടശല്യം കുറയാന് സഹായിക്കും. മാലത്തയോണ് രണ്ടു മില്ലി ലിറ്റര് വെള്ളത്തില് എന്ന തോതില് നേര്‍പ്പിച്ചു തളിച്ചും ഇവയെ നിയന്ത്രിക്കാം.\nVisitor's Count 4392747


മാനവതയുടെ ഏകതയും നീതിനിർവഹണവും | 21Apr2021\n: മനുഷ്യർക്ക് മാർഗദർശനത്തിനായി അവതീർണമായ ദൈവികഗ്രന്ഥമാണ് ഖുർആൻ. അതിനാൽ ലോകമെങ്ങുമുള്ള മുഴുവൻ മനുഷ്യരെയും അത് ഒരേപോലെയാണ് കാണുന്നത്. ചരിത്രത്തിലുടനീളം മാനവസമൂഹത്തെ നെടുകയും കുറുകെയും കീറിമുറിച്ചതും പിളർത്തിയതും വംശീയതയും വർഗീയതയും ജാതീയതയും ദേശീയതയും വർണവെറിയുമാണ്. പലപ്പോഴും അക്രമങ്ങൾക്കും അനീതികൾക്കും മർദന-പീഡനങ്ങൾക്കും കൊടുംക്രൂരതകൾക്കും കൂട്ടക്കൊലകൾക്കും കാരണമായിത്തീരാറുള്ളതും അവതന്നെ. അസമത്വങ്ങളുടെയും ഉച്ചനീചത്വങ്ങളുടെയും ഉറവിടവും മറ്റൊന്നല്ല. അതുകൊണ്ടുതന്നെ വിശുദ്ധ ഖുർആൻ അത്തരം എല്ലാ വേർതിരിവുകളെയും പൂർണമായും നിരാകരിക്കുന്നു. ദൈവത്തിന്റെ ഏകത്വം വിളംബരംചെയ്ത ഖുർആൻ മാനവരുടെ ഏകതയും പ്രഖ്യാപിക്കുന്നു:\n‘‘മനുഷ്യരേ, നിങ്ങളെ നാം ഒരാണിൽനിന്നും പെണ്ണിൽനിന്നുമാണ് സൃഷ്ടിച്ചത്. നിങ്ങളെ വിവിധ വിഭാഗങ്ങളും ഗോത്രങ്ങളുമാക്കിയത് നിങ്ങൾ അന്യോന്യം തിരിച്ചറിയാനാണ്. ദൈവത്തിന്റെ അടുത്ത് നിങ്ങളിൽ ഏറ്റവും ആദരണീയൻ നിങ്ങളിൽ കൂടുതൽ സൂക്ഷ്മത പുലർത്തുന്നവനാണ്; തീർച്ച.’’\nനീതി യഥാവിധി പുലരുമ്പോൾമാത്രമേ മനുഷ്യരുടെ ഏകത യാഥാർഥ്യമാവുകയുള്ളൂ. അതിനാൽ, ഖുർആൻ നീതിക്ക് വൻപ്രാധാന്യം കല്പിക്കുന്നു. പ്രവാചകന്മാരുടെ നിയോഗം നീതി സ്ഥാപിക്കാനാണെന്ന് പ്രഖ്യാപിക്കുന്നു. ജാതി, മതം, വർഗം, വർണം, ദേശം, ഭാഷ, കുടുംബം, ഗോത്രം, ശത്രുത, സൗഹൃദം, സമ്പന്നത, ദാരിദ്ര്യം ഇവയൊന്നും നീതിനടത്തിപ്പിനെ ഒരുനിലയ്ക്കും ബാധിക്കരുതെന്ന് നിഷ്കർഷിക്കുന്നു. അതോടൊപ്പം നീതിനടത്തിപ്പിൽ മതപരമായ വിവേചനം അരുതെന്ന് ഖുർആൻ അനുശാസിക്കുന്നു. ഒരു ജൂതന് നീതി ഉറപ്പുവരുത്താൻ അവതീർണമായ ഒമ്പത് വാക്യങ്ങളുണ്ട് ഖുർആനിൽ.


ബഹ്റൈനിലേക്കുള്ള വിമാന സർവീസുകൾ ചുരുക്കുന്നു\nബുധനാഴ്ച പുലർച്ചെ മൂന്ന് മണിമുതൽ തീരുമാനം പ്രാബല്യത്തിൽ വരും.\n15 Mar, 2020 at 07:44 PM\nകോവിഡ് 19 രോഗബാധയുടെ വ്യാപനം തടയുന്നതിന്‍റെ ഭാഗമായി ബഹ്റൈനിലേക്കുള്ള വിമാന സർവീസുകൾ ചുരുക്കാൻ തീരുമാനിച്ചതായി സിവിൽ ഏവിയേഷൻ അഫയേഴ്സ് (സി.എ.എ) അറിയിച്ചു. വിസ ഓൺ അറൈവലും നിർത്തിവെക്കുമെന്ന് നാഷണാലിറ്റി, പാസ്പോർട്ട് ആൻറ്റസിഡൻസ് അഫയേഴ്സും (എൻ.പി.ആർ.) അറിയിച്ചു. ബുധനാഴ്ച പുലർച്ചെ മൂന്ന് മണിമുതൽ തീരുമാനം പ്രാബല്യത്തിൽ വരും.\nരാജ്യത്തെ പൗരൻമാരുടെയും പ്രവാസികളുടെയും ആരോഗ്യം സംരക്ഷിക്കുന്നതിനാണ് ഇനിയൊരു അറിയിപ്പുണ്ടാകുന്നതുവരെ നടപടി എന്ന് അധികൃതർ അറിയിച്ചു. യാത്രക്കാരെ ലോകാരോഗ്യ സംഘടനയുടെ നിർദേശപ്രകാരം പരിശോധിക്കുന്നുണ്ടെന്ന് ഉറപ്പ് വരുത്താൻ വിമാനക്കമ്പനികളുമായി ചർച്ച നടത്തുന്നുണ്ടെന്ന് സി.എ.എ വ്യക്തമാക്കി.\nരാജ്യത്തെ എല്ലാ പ്രവേശന കവാടങ്ങളിലും വിസ ഓൺ അറൈവൽ നിർത്തലാക്കുമെന്ന് എൻ.പി.ആർ.എ അറിയിച്ചു. എന്നാൽ, നയതന്ത്ര പാസ്പോർട്ട് ഉള്ളവർക്ക് ഈ സൗകര്യം തുടർന്നും ലഭിക്കും. പൊതുജനങ്ങൾക്ക് ഇലക്ട്രോണിക് വിസ സേവനവും മറ്റ് തരത്തിലുള്ള വിസകളും ലഭ്യമായിരിക്കും. ഉത്തരവ് വരുന്നതിന് മുമ്പ് നൽകിയ വിസകൾക്ക് പ്രാബല്യമുണ്ടാകും.


akhilesh yadav on chidambarams arrest | നിയമപോരാട്ടം നടത്തണം, തെളിവുകള് പ്രധാനം, ചിദംബരത്തിന്റെ അറസ്റ്റില് തുറന്നടിച്ച് അഖിലേഷ്!! - Malayalam Oneindia\n3 min ago വനിതകൾക്ക് ഇടം നൽകാതെ മത സംഘടനകളെ പഴിചാരി ഒളിച്ചോട്ടം; ലീഗിനെതിരെ എസ്കെഎസ്എസ്എഫ്\n22 min ago മുല്ലപ്പള്ളിയും മത്സരിക്കും; കെ സുധാകരന് കെപിസിസി അധ്യക്ഷനാക്കാന് കോണ്‍ഗ്രസില് പുതിയ ഫോര്‍മുല\n39 min ago കേരളത്തിന്റെ തിരഞ്ഞെടുപ്പ് ഐക്കണായി സഞ്ജു സാംസൺ: ഇ ശ്രീധരനെ ഒഴിവാക്കി; ഫോട്ടോ നീക്കം ചെയ്യാൻ നിർദേശം\nPublished: August 22 2019, 14:37 [IST]\nലഖ്‌നൗ: മുന് ധനമന്ത്രി പി ചിദംബരത്തിന്റെ അറസ്റ്റില് പ്രതികരിച്ച് സമാജ് വാദി പാര്‍ട്ടി അധ്യക്ഷന് അഖിലേഷ് യാദവ്. അറസ്റ്റില് സര്‍ക്കാരിനെതിരെ പോരാടണമെന്ന് അഖിലേഷ് പറഞ്ഞു. നമ്മുടെ കൈവശം തെളിവുകളുണ്ടെങ്കില് ഇക്കാര്യത്തില് പോരാട്ടം ശക്തമാകുമെന്നും അദ്ദേഹം സൂചിപ്പിച്ചു. ഇത് കോടതിയില് വെച്ച് നടക്കുന്ന തെളിവുകളുടെ പോരാട്ടമാണ്. അത് പോരാടുക തന്നെയാണ് മുന്നിലുള്ള വഴിയെന്നും അഖിലേഷ് പറഞ്ഞു.\nസര്‍ക്കാരിന്റെ നിങ്ങളെ വേട്ടയാടുകയാണെങ്കില്, അവര്‍ക്ക് എല്ലാ അധികാരങ്ങളും ഉണ്ടാവും, പോലീസ്, സൈന്യം, അങ്ങനെ എല്ലാ സേനാവിഭാഗങ്ങളും സര്‍ക്കാരിന് കീഴിലാണ്. അപ്പോള് സര്‍ക്കാരിനെതിരെ പോരാടുക മാത്രമാണ് മുന്നിലുള്ള വഴി. പക്ഷേ നിങ്ങള് നല്‍കുന്ന തെളിവുകള് നിര്‍ണായകമാണ്. നിങ്ങള്‍ക്കൊപ്പം ശരിയുണ്ടെങ്കില് മാത്രമേ വിജയിക്കാന് സാധിക്കൂ എന്നും അഖിലേഷ് യാദവ് പറഞ്ഞു.\nകഴിഞ്ഞ ദിവസമാണ് ചിദംബരത്തെ ജോര്‍ബാഗിലുള്ള അദ്ദേഹത്തിന്റെ വീട്ടില് നിന്ന് സിബിഐ അറസ്റ്റ് ചെയ്തത്. ഐഎന്‍എക്‌സ് മീഡിയക്ക് വിദേശനിക്ഷേപം സ്വീകരിക്കാന് അനുമതി നല്‍കിയതുമായി ബന്ധപ്പെട്ടുള്ളതാണ് കേസ്. നേരത്തെ ദില്ലി ഹൈക്കോടതി ചിദംബരത്തിന്റെ ജാമ്യാപേക്ഷ തള്ളിയിരുന്നു. അഴിമതിയുടെ സൂത്രധാരനാണ് ചിദംബരമെന്നും കോടതി പറഞ്ഞിരുന്നു. ഇതിന് പിന്നാലെ അടിയന്തര വാദത്തിനായി സുപ്രീം കോടതിയെ ചിദംബരം സമീപിച്ചെങ്കിലും കോടതി അത് തള്ളുകയായിരുന്നു.\nബിജെപി സര്‍ക്കാര് നിയമവ്യവസ്ഥ പരിപാലിക്കുന്നതില് തികഞ്ഞ പരാജയമാണെന്നും അഖിലേഷ് യാദവ് ആരോപിച്ചു. ഇന്ന് ബിജെപി ഭരണത്തില് അനീതി എല്ലാ അതിര്‍വരമ്പുകളും ലംഘിച്ചിരിക്കുകയാണ്. പോലീസ് നിരപരാധികള്‍ക്കെതിരെ കേസുകള് എടുക്കുകയാണ്. പല നിരപരാധികളും എന്‍കൗണ്ടറുകളില് കൊല്ലപ്പെടുകയാണ്. ഉത്തര്‍പ്രദേശിലെ കൊലപാതക പ്രദേശമായി ബിജെപി മാറ്റിയിരിക്കുകയാണ്. രാജ്യത്തെ യുവാക്കളുടെ താല്‍പര്യത്തിന് വിരുദ്ധമായി, തൊഴില് നേടുന്നതിന് പ്രായപരിധി വരെ സര്‍ക്കാര് വെച്ചിരിക്കുകയാണെന്നും അഖിലേഷ് പറഞ്ഞു.\nakhilesh yadav p chidambaram arrest cbi delhi highcourt enforcement case അഖിലേഷ് യാദവ് പി ചിദംബരം അറസ്റ്റ് കാര്‍ത്തി ചിദംബരം സിബിഐ ദില്ലി ഹൈക്കോടതി എന്‍ഫോഴ്‌സ്‌മെന്റ് കേസ്\nakhilesh yadav on chidambarams arrest\nStory first published: Thursday, August 22, 2019, 14:37 [IST]


\tചിക്കന് കറി - പാചകക്കുറിപ്പുകൾ\nഎത്രനേരം നിങ്ങൾ ചിക്കൻ കാലുകൾ തിളപ്പിക്കും\nഒരു ബുറിറ്റോ ജിഫ് എങ്ങനെ മടക്കാം\nമാലിബു കോക്കനട്ട് റം, ക്രാൻബെറി ജ്യൂസ്\nചിക്കന് കറി എന്റെ കുടുംബം മുഴുവൻ ഇഷ്ടപ്പെടുന്ന സമ്പന്നവും സുഗന്ധമുള്ളതുമായ വിഭവമാണ്!\nസുഗന്ധമുള്ള സോസിലെ ടെൻഡർ ചിക്കൻ വെളുത്ത ചോറിനേക്കാൾ വിളമ്പുന്നു. ഈ തേങ്ങാ കറി ചിക്കൻ സുഗന്ധമുള്ളതും എളുപ്പത്തിൽ തയ്യാറാക്കുന്ന പാചകത്തിൽ സങ്കീർണ്ണമായ സുഗന്ധങ്ങൾ വാഗ്ദാനം ചെയ്യുന്നു.\nഈസി കറി ചിക്കൻ\nഎന്റെ രുചി മുകുളങ്ങൾ ഉപയോഗിച്ച് ലോകം പര്യവേക്ഷണം ചെയ്യുക എന്നതാണ് എന്റെ ഏറ്റവും പ്രിയപ്പെട്ട കാര്യം. കുറച്ച് വർഷങ്ങൾക്ക് മുമ്പ് എനിക്കും എന്റെ ഭർത്താവിനും ദക്ഷിണാഫ്രിക്ക സന്ദർശിക്കാൻ കഴിഞ്ഞു. അവിടെയുള്ളപ്പോൾ ഞങ്ങൾ പലതരം കറി കഴിച്ചു. ഉരുളക്കിഴങ്ങ് കറികളും ബീൻ കറികളും വിവിധ ഇറച്ചി കറികളും. ബണ്ണി ച ow എന്ന ഈ കറി പോലും ഒരു അപ്പത്തിനകത്ത് വിളമ്പുന്നു. ദക്ഷിണാഫ്രിക്കയിലെ കറികൾക്ക് ധാരാളം ചരിത്രമുണ്ട്.\nവയൽത്തൊഴിലാളികൾ സ്വന്തം നാട്ടിൽ നിന്ന് ഭക്ഷണം കഴിക്കാൻ പാടില്ലാത്തതും തോട്ടം ഉടമകൾക്ക് മണം ഇഷ്ടപ്പെടാത്തതുമായതിനാൽ ബ്രണ്ണിനുള്ളിൽ ബണ്ണി ച ow കറി വിളമ്പുന്നു. തൊഴിലാളികൾ തങ്ങളുടെ കറികൾ റൊട്ടി അപ്പത്തിനുള്ളിൽ ഒളിപ്പിക്കാനും വയലുകളിലേക്ക് കൊണ്ടുപോകാനും അവിടെ കഴിക്കാനും തീരുമാനിച്ചു. അങ്ങനെയാണ് അവർ സ്വന്തം പാരമ്പര്യങ്ങൾ മുറുകെ പിടിച്ചത്. ഇപ്പോൾ നിങ്ങൾക്ക് അവയെല്ലാം ദക്ഷിണാഫ്രിക്കയിൽ എത്തിക്കാം, ഇത് ഒരു പ്രശസ്ത വിഭവമാണ്.\nചിക്കൻ കറി എങ്ങനെ ഉണ്ടാക്കാം\nഞാൻ കറി ഇഷ്ടപ്പെട്ടിരുന്നുവെന്ന് വ്യക്തം. ഈ ചിക്കൻ കറി എന്റെ പ്രിയങ്കരങ്ങളിൽ ഒന്നാണ്. എനിക്കൊരു ക്രീം ചുവന്ന കറി ചിക്കൻ പാചകക്കുറിപ്പ് നിങ്ങൾ‌ക്ക് ശ്രമിക്കാൻ താൽ‌പ്പര്യപ്പെടുന്നതിനായി കുറച്ചുകൂടി മസാലകൾ ആവശ്യമുള്ളപ്പോൾ ഞാൻ ഇഷ്‌ടപ്പെടുന്ന എന്റെ സൈറ്റിൽ. ഞാൻ ശരിക്കും കറികൾ ഉണ്ടാക്കാൻ തുടങ്ങിയപ്പോൾ, ഇന്ത്യയിൽ നിന്നുള്ള ഒരു സുഹൃത്തിനോട് ഞാൻ കറി ധാരാളം ഉണ്ടാക്കുന്നു, അവൾ ഇത് പങ്കിട്ടു മിക്സഡ് വെജിറ്റബിൾ കറി ചിക്കൻ എന്നോടൊപ്പം പാചകക്കുറിപ്പ്. പക്ഷേ ഇത് ചിക്കന് കറി ലാളിത്യവും സുഗന്ധങ്ങളും കാരണം പാചകക്കുറിപ്പുകളിലേക്ക് ഞാൻ ഇപ്പോഴും പോകുന്നു. ഞാൻ ഒരുപാട് കളിച്ചു, പരീക്ഷിക്കുകയും പരീക്ഷിക്കുകയും ചെയ്തു. ഞങ്ങൾ വളരെയധികം കറി കഴിച്ചു, ഈ പാചകക്കുറിപ്പ് മികച്ചതാണെന്ന് ഞാൻ പറയുമ്പോൾ എന്നെ വിശ്വസിക്കൂ.\nചിക്കൻ കറിയിൽ എന്താണ്?\nഈ ചിക്കൻ കറി എന്റെ പ്രിയപ്പെട്ട ലളിതമായ കറികളിലൊന്നാണ്. ഇത് ചുവന്ന കറി പേസ്റ്റും മഞ്ഞ കറി പൊടിയും ഉപയോഗിക്കുന്നു, ഉള്ളി, വെളുത്തുള്ളി എന്നിവ ഉപയോഗിച്ച് നല്ല സമ്പന്നമായ ഒരു രസം വികസിപ്പിച്ചെടുക്കുന്നു, മാത്രമല്ല ഫിഷ് സോസും. അല്പം നാരങ്ങ നീര് വലിയ മാറ്റമുണ്ടാക്കുന്നു.\nനിങ്ങൾ മുമ്പ് ഫിഷ് സോസ് ഉപയോഗിച്ച് പാചകം ചെയ്തിട്ടില്ലെങ്കിൽ, കുറച്ച് ദൂരം പോകുമെന്ന് ഓർമ്മിക്കുക. ഏഷ്യൻ വിഭാഗത്തിലോ വംശീയ വിഭാഗത്തിലോ ഉള്ള പലചരക്ക് കടകളിലും നിങ്ങൾക്ക് ഇത് കണ്ടെത്താൻ കഴിയും. അല്ലെങ്കിൽ നിങ്ങൾ‌ക്കത് കണ്ടെത്താൻ കഴിയുന്നില്ലെങ്കിൽ, നിങ്ങൾ‌ക്കത് ഒരു ഏഷ്യൻ മാർ‌ക്കറ്റിൽ നിന്നും ലഭിക്കും, പക്ഷേ മിക്ക പ്രധാന പലചരക്ക് വ്യാപാരികളും ഇത് വഹിക്കുന്നു.\nപുതിയതോ അല്ലെങ്കിൽ കറികളോ വിളമ്പാൻ ഞങ്ങൾ ഇഷ്ടപ്പെടുന്നു ഓവൻ വറുത്ത ബ്രൊക്കോളി കുറച്ച് നാൻ റൊട്ടിയും (അല്ലെങ്കിൽ പോലും) 30 മിനിറ്റ് ഡിന്നർ റോളുകൾ ഒരു നുള്ള്).\nതയ്യാറെടുപ്പ് സമയം10 മിനിറ്റ് കുക്ക് സമയം25 മിനിറ്റ് ആകെ സമയം35 മിനിറ്റ് സേവനങ്ങൾ4 സെർവിംഗ്സ് രചയിതാവ്റാഫേൽവെളുത്ത ചോറിനു മുകളിൽ തേങ്ങ ചേർത്ത് സമൃദ്ധമായ കറി സോസിലെ സുഗന്ധമുള്ള ചിക്കൻ വിഭവമാണ് ചിക്കൻ കറി. അച്ചടിക്കുക പിൻ ചെയ്യുക\n▢1 പൗണ്ട് കോഴിയുടെ നെഞ്ച് എല്ലില്ലാത്ത ചർമ്മമില്ലാത്ത, കടിയേറ്റ വലുപ്പമുള്ള കഷണങ്ങളായി മുറിക്കുക\n▢1 ടേബിൾസ്പൂൺ സസ്യ എണ്ണ\n▢1 ടേബിൾസ്പൂൺ വെളുത്തുള്ളി അരിഞ്ഞത്\n▢1 ചെറിയ മഞ്ഞ അല്ലെങ്കിൽ വെളുത്ത ഉള്ളി അരിഞ്ഞത്\n▢രണ്ട് ടേബിൾസ്പൂൺ മഞ്ഞ കറി പൊടി\n▢1 ടേബിൾസ്പൂൺ തായ് ചുവന്ന കറി പേസ്റ്റ്\n▢പതിനഞ്ച് oun ൺസ് തേങ്ങാപ്പാൽ ടിന്നിലടച്ച, പൂർണ്ണ കൊഴുപ്പ്\n▢അര കപ്പ് വെള്ളം അല്ലെങ്കിൽ ചിക്കൻ സ്റ്റോക്ക് ഓപ്ഷണൽ\n▢1 ടേബിൾസ്പൂൺ തവിട്ട് പഞ്ചസാര\n▢രണ്ട് ടേബിൾസ്പൂൺ നാരങ്ങാ വെള്ളം\n▢ഒരുപിടി പുതിയ വഴറ്റിയെടുക്കുക ഏകദേശം അരിഞ്ഞത്\n▢4 കപ്പുകൾ വേവിച്ച വെളുത്ത അരി സേവിക്കുന്നതിനായി\nഇടത്തരം കുറഞ്ഞ ചൂടിൽ ഒരു വലിയ കലത്തിൽ എണ്ണ ചൂടാക്കുക. ഉള്ളി, അരിഞ്ഞ വെളുത്തുള്ളി എന്നിവ ചേർത്ത് ഉള്ളി സുഗന്ധവും മൃദുവാകുന്നതുവരെ കുറച്ച് മിനിറ്റ് വേവിക്കുക.\nചിക്കൻ ചേർത്ത് 2-3 മിനിറ്റ് വേവിക്കുക, അല്പം ബ്ര brown ൺ ചെയ്യുക. കറിപ്പൊടി ചേർത്ത് 3-5 മിനിറ്റ് വേവിക്കുക.\nതേങ്ങാപ്പാൽ ചേർത്ത് 15-20 മിനുട്ട് അല്ലെങ്കിൽ ചിക്കൻ പൂർണ്ണമായും പാകമാകുന്നതുവരെ മാരിനേറ്റ് ചെയ്യുക.\nസോസിനായി നിങ്ങൾ ആഗ്രഹിക്കുന്ന സ്ഥിരതയനുസരിച്ച് വെള്ളമോ ചിക്കൻ സ്റ്റോക്കോ ചേർക്കുക, അല്ലെങ്കിൽ ആവശ്യമെങ്കിൽ കട്ടിയാകാൻ കൂടുതൽ സമയം മാരിനേറ്റ് ചെയ്യുക.\nതവിട്ട് നിറത്തിലുള്ള പഞ്ചസാര, ഫിഷ് സോസ്, നാരങ്ങ നീര് എന്നിവയിൽ ഇളക്കുക. ആവശ്യമെങ്കിൽ രുചിയും ഉപ്പും\nപുതിയ വഴറ്റിയെടുക്കുക, വേവിച്ച ചോറിനു മുകളിൽ വിളമ്പുക.\nനിങ്ങളുടെ കറി സോസ് എത്ര കട്ടിയുള്ളതാണെന്ന് നിങ്ങൾക്കറിയാം, അതിനാൽ മാരിനേറ്റ് ചെയ്ത ശേഷം ചിക്കൻ സ്റ്റോക്കോ വെള്ളമോ നേർത്തതാക്കാം. എന്നിരുന്നാലും, ചിലപ്പോൾ ചിക്കൻ ധാരാളം ജ്യൂസ് പുറന്തള്ളും, അത് നേർത്തതാക്കുന്നതിന് പകരം, കൂടുതൽ കട്ടിയാക്കാൻ നിങ്ങൾ അനുവദിക്കേണ്ടതുണ്ട്, അതിനാൽ നിങ്ങൾ കൂടുതൽ നേരം മാരിനേറ്റ് ചെയ്യും. നിങ്ങളുടെ സ്റ്റ ove ടോപ്പിന്റെ ചൂടും നിങ്ങൾ ഉപയോഗിക്കുന്ന ചേരുവകളും അടിസ്ഥാനമാക്കി ഇത് വ്യത്യാസപ്പെടും, അതിനാൽ നിങ്ങളുടെ മുൻഗണന ക്രമീകരിക്കുക.\nകലോറി:616,കാർബോഹൈഡ്രേറ്റ്സ്:56g,പ്രോട്ടീൻ:31g,കൊഴുപ്പ്:30g,പൂരിത കൊഴുപ്പ്:2. 3g,കൊളസ്ട്രോൾ:72മില്ലിഗ്രാം,സോഡിയം:270മില്ലിഗ്രാം,പൊട്ടാസ്യം:795മില്ലിഗ്രാം,നാര്:രണ്ട്g,പഞ്ചസാര:4g,വിറ്റാമിൻ എ:655IU,വിറ്റാമിൻ സി:8മില്ലിഗ്രാം,കാൽസ്യം:70മില്ലിഗ്രാം,ഇരുമ്പ്:5.3മില്ലിഗ്രാം\nകീവേഡ്ചിക്കന് കറി കോഴ്സ്അത്താഴം വേവിച്ചുഅമേരിക്കൻ, ചൈനീസ്© SpendWithPennies.com. ഉള്ളടക്കവും ഫോട്ടോഗ്രാഫുകളും പകർപ്പവകാശ പരിരക്ഷിതമാണ്. ഈ പാചകക്കുറിപ്പ് പങ്കിടുന്നത് പ്രോത്സാഹിപ്പിക്കുകയും അഭിനന്ദിക്കുകയും ചെയ്യുന്നു. ഏതെങ്കിലും സോഷ്യൽ മീഡിയയിലേക്ക് മുഴുവൻ പാചകക്കുറിപ്പുകളും പകർത്തുന്നതും കൂടാതെ / അല്ലെങ്കിൽ ഒട്ടിക്കുന്നതും കർശനമായി നിരോധിച്ചിരിക്കുന്നു. എന്റെ ഫോട്ടോ ഉപയോഗ നയം ഇവിടെ കാണുക .\nഎളുപ്പമുള്ള ചിക്കൻ സാലഡ്


ബാറുകളില് ഇന്നു മുതല് ബിയറുകള് നുരയും - Malayalam Daily News\nJan 5, 2015 Jan 5, 2015 ഷാഹിദ് വൈപ്പി\nതിരുവനന്തപുരം: സര്‍ക്കാരിന്റെ പുതുക്കിയ മദ്യ നയപ്രകാരം അടച്ചുപൂട്ടിയ ബാറുകള് ഇന്നുമുതല് ബിയര് പാര്‍ലറുകളായി മാറും. 418 ബാറുകളില് 200 എണ്ണത്തിനും ഇന്ന് ലൈസന്‍സ് കിട്ടുമെന്നാണ് സര്‍ക്കാര് വൃത്തങ്ങള് പറയുന്നത്. പൂട്ടിയ 150 ഓളം ബാറുകള്‍ക്ക് നേരത്തെ ബിയര് വൈന് പാര്‍ലര് ലൈസന്‍സ് കിട്ടിയിരുന്നു. അതേ സമയം പാര്‍ലര് നല്‍കാനായി തദ്ദേശ സ്ഥാപനങ്ങളുടെ അധികാരം സര്‍ക്കാര് എടുത്തുമാറ്റി.\nനിലവിലെ മാനദണ്ഡങ്ങള് മറികടക്കാന് ചട്ടഭേദഗതി നടത്തിയിരുന്നു. പുതിയ മദ്യശാലകള്‍ക്ക് എന്‍ഒസി നല്‍കരുതെന്ന് കോണ്‍ഗ്രസ് ഭരിക്കുന്ന തദ്ദേശ സ്ഥാപനങ്ങള്‍ക്ക് കെപിസിസി നിര്‍ദേശം നല്‍കിയിരുന്നു. എന്നാല് ചട്ടങ്ങള് ഭേദഗതി ചെയ്തതൊടെ ഇനി സര്‍ക്കാരിന് നേരിട്ട് അനുമതി നല്‍കാന് സാധിക്കും. ഇതിനെതിരെ കോണ്‍ഗ്രസിലെ പോരും മുറുകി. ഇക്കാര്യങ്ങള് ചൂണ്ടിക്കാട്ടി ടി എന് പ്രതാപന് എം എല് എ മുഖ്യമന്ത്രിക്ക് കത്ത് നല്‍കിയിരിക്കുകയാണ്.\nഅതേ സമയം പൂട്ടിയ എല്ലാ ബാറുകളും പാര്‍ലറുകള് തുറക്കുമെന്നാണ് എക്സൈസ് കണക്കു കൂട്ടല്. നിലവില് 113 ബിയര് പാര്‍ലറുകളുണ്ട്. നിലവിലെ മദ്യ നയം അനുസരിച്ച് 676 ബാറുകള്‍ക്കു കൂടി പാര്‍ലറുകള്‍ക്ക് അര്‍ഹതയുമുണ്ട്. അനുമതി ലഭിച്ചാല് ഉടന് തന്നെ സ്റ്റോക്കെടുത്ത് പ്രവര്‍ത്തനം തുടങ്ങാനാണ് ബാറുടമകള് ശ്രമിക്കുന്നത്. ശുചിത്വം പാലിക്കണമെന്നും എല്ലാ തൊഴിലാളികള്‍ക്കും തൊഴിലു നല്‍കണമെന്ന വ്യവസ്ഥയിലുമാണ് ലൈസന്‍സ് അനുവദിക്കുന്നത്.\nയൂണിവേഴ്സിറ്റി ബില്‍ഡിംഗിന് തീ കൊളുത്തിയ ഇന്ത്യന് അമേരിക്കന് വിദ്യാര്‍ത്ഥി അറസ്റ്റില്


ചൈനീസ് ഹാക്കര്‍മാരുടെ തെലങ്കാന നീക്കം പൊളിച്ചു | Telangana Power Supply, Mumbai Blackout, China Hacking, Manorama News\nമനോരമ ലേഖകൻ March 03, 2021 01:30 PM IST\nപ്രതീകാത്മക ചിത്രം (Image Courtesy - trambler58 / Shutterstock)\nഹൈദരാബാദ്∙ ചൈനീസ് ഹാക്കര്‍മാര് മുംബൈയ്ക്കു പിന്നാലെ തെലങ്കാനയിലെ വൈദ്യുതവിതരണം അട്ടിമറിക്കാനും ശ്രമിച്ചിരുന്നതായി വെളിപ്പെടുത്തല്. രാജ്യത്തെ കംപ്യൂട്ടര് എമര്‍ജന്‍സി റെസ്‌പോണ്‍സ് ടീം മുന്നറിയിപ്പ് നല്‍കിയതിനെ തുടര്‍ന്ന് തെലങ്കാനയിലെ ടിഎസ് ട്രാന്‍സ്‌കോ, ടിഎസ് ജെന്‍കോ എന്നിവയ്ക്കു നേരെയുള്ള ചൈനീസ് ഹാക്കിങ് ശ്രമം പരാജയപ്പെടുകയായിരുന്നു. വിവരങ്ങള് ചോര്‍ത്തി വൈദ്യുതി വിതരണം തകര്‍ക്കുകയായിരുന്നു ചൈനീസ് ഹാക്കര്‍മാരുടെ ലക്ഷ്യം.\nമുന്നറിയിപ്പ് ലഭിച്ചതിനു പിന്നാലെ സംശയകരമായ ഐപി അഡ്രസുകള് ജെന്‍കോ ബ്ലോക്ക് ചെയ്തു. തന്ത്രപ്രധാനമായ പവര് ഗ്രിഡുകളില് ഉപയോഗിച്ചിരുന്ന എല്ലാ യൂസര് വിവരങ്ങളിലും മാറ്റം വരുത്തുകയും ചെയ്തു. തെലങ്കാന ലോഡ് ഡെസ്പാച്ച് സെന്ററിലെ (എസ്ഡിഎല്‍സി) സംവിധാനങ്ങള് ലക്ഷ്യമിട്ടായിരുന്നു സൈബര് ആക്രമണശ്രമം. ഇക്കാര്യത്തില് മുന്നറിയിപ്പ് ലഭിച്ചതോടെ സുരക്ഷ ശക്തമാക്കുകയായിരുന്നു. എസ്ഡിഎല്‍സിക്കു കീഴിലുള്ള 44 സബ് സ്‌റ്റേഷനുകളായിരുന്നു ഹാക്കര്‍മാരുടെ ലക്ഷ്യം. ചൈനീസ് മാല്‍വെയറുകള് ഉപയോഗിച്ച് കംപ്യൂട്ടര് സംവിധാനം തകര്‍ത്ത് വൈദ്യുതി വിതരണം അട്ടിമറിക്കാനുള്ള നീക്കമാണ് നടന്നത്.\nഒക്ടോബറിലെ മുംബൈ പവർ കട്ട് അട്ടിമറി: പിന്നിൽ ചൈനയെന്ന് വെളിപ്പെടുത്തൽ\nകിഴക്കന് ലഡാക്കില് ഇന്ത്യ - ചൈന സേനകള് തമ്മില് സംഘര്‍ഷം നിലനില്‍ക്കുന്നതിനിടെ കഴിഞ്ഞ ഒക്ടോബര് 12നു രാവിലെ മുംബൈയില്5മണിക്കൂര് വൈദ്യുതി മുടങ്ങിയത് ചൈനയുടെ സൈബര് ആക്രമണത്തിലാകാം എന്നു ന്യൂയോര്‍ക്ക് ടൈംസ് വെളിപ്പെടുത്തിയിരുന്നു.\nയുഎസ് സൈബര് സുരക്ഷാ കമ്പനി റെക്കോര്‍ഡഡ് ഫ്യൂച്ചര് ആണ് മാല്‍വെയര് കണ്ടെത്തിയത്. സിസ്റ്റത്തില് കയറിയിട്ടുള്ള മിക്ക മാല്‍വെയറുകളും സജീവമാക്കിയിട്ടില്ലെന്ന് കമ്പനി വ്യക്തമാക്കിയിരുന്നു. സംഭവത്തിനു പിന്നില് ചൈനീസ് ഗ്രൂപ്പ് റെഡ് എക്കോയാണെന്നും റെക്കോര്‍ഡഡ് ഫ്യൂച്ചര് അറിയിച്ചിരുന്നു.\nചൈനീസ് സര്‍ക്കാര് പിന്തുണയ്ക്കുന്ന ഹാക്കിങ് സംഘങ്ങള് വ്യാപകമായി സൈബര് ആക്രമണത്തിനു പദ്ധതിയിടുന്നതായി മുന്നറിയിപ്പുണ്ടായിരുന്നു. നൂതന സൈബര് നുഴഞ്ഞുകയറ്റ വിദ്യകള് റെഡ് എക്കോ ഉപയോഗപ്പെടുത്തിയെന്നും റെക്കോര്‍ഡഡ് ഫ്യൂച്ചര് പറയുന്നു. വൈദ്യുതി പ്രസരണ കമ്പനിയുടെ സെര്‍വറുകളില് ഫെബ്രുവരി മുതല് ഹാക്കിങ് ശ്രമങ്ങള് കണ്ടെത്തിയതായി സര്‍ക്കാര് വൃത്തങ്ങള് മുന്‍പു പറഞ്ഞിരുന്നു.\nസര്‍ക്കാര് ഉടമസ്ഥതയിലുള്ള എന്‍ടിപിസി ലിമിറ്റഡ് അടക്കം 12 ഓളം ഇന്ത്യന് വൈദ്യുതി പ്രസരണ കമ്പനികളുടെ സെര്‍വറുകളില് സൈബര് ആക്രമണത്തിന് റെഡ് എക്കോ പദ്ധതിയിട്ടിരുന്നതായും റിപ്പോര്‍ട്ടുണ്ട്.\nഅപ്രതീക്ഷിത വൈദ്യുതി മുടക്കത്തില് മുംബൈയും സമീപ പ്രദേശങ്ങളും സ്തംഭിച്ചിരുന്നു. ലോക്കല് ട്രെയിനുകള് നിശ്ചലമായി. ട്രാഫിക് സിഗ്‌നലുകള് പ്രവര്‍ത്തിച്ചില്ല. മുംബൈ കോര്‍പറേഷനിലെ ആശുപത്രികള് ശസ്ത്രക്രിയകള് മാറ്റിവച്ചു. കോളജുകളിലെ ഓണ്‍ലൈന് പരീക്ഷകളും മാറ്റി. ആളുകള് ലിഫ്റ്റില് കുടുങ്ങിയതോടെ രക്ഷിക്കാനായി അഗ്‌നിശമനസേന എത്തേണ്ടിവന്നു.\nടെലികോം, റെയില്‍വേ മേഖലകളെല്ലാം സ്തംഭിച്ച സംഭവത്തില് സൈബര് വിഭാഗം അട്ടിമറിസംശയം പ്രകടിപ്പിച്ചിരുന്നു. സിംഗപ്പൂരില്‍നിന്നും ദക്ഷിണ ഏഷ്യന് രാജ്യങ്ങളില് നിന്നുമുള്ള അക്കൗണ്ടുകളില് നിന്നാണു സംശയാസ്പദമായ നീക്കങ്ങള് ഉണ്ടായതെന്നായിരുന്നു മുംബൈ സൈബര് വിഭാഗത്തിന്റെ അന്വേഷണത്തില് കണ്ടെത്തിയത്.\nEnglish Summary: Telangana Power Utilities Dodge Chinese Hacking Attempt After Alert


ഇന്ത്യയിലെ 100 ദശലക്ഷം ഉപയോക്താക്കള്‍ക്ക് വാട്ട്‌സ്ആപ്പ് പേ ഉടന് ലഭ്യമാകും – The Editor\nഇന്ത്യയിലെ 100 ദശലക്ഷത്തിലധികം ഉപയോക്താക്കളിലേക്ക് വാട്ട്‌സ്ആപ്പ് പേ ഉടനെത്തും. ഈ സേവനം വിപുലീകരിക്കാന് എന്‍പിസിഐയില് നിന്ന് വാട്ട്‌സ്ആപ്പിന് അനുമതി ലഭിച്ചു. മുമ്പ്, വാട്ട്‌സ്ആപ്പ് പേ ഫീച്ചര് 40 മില്യണ് ഉപയോക്താക്കള്‍ക്ക് മാത്രമേ ലഭ്യമാക്കാന് വാട്‌സ്ആപ്പിനെ അനുവദിച്ചിരുന്നുള്ളൂ. പേയ്‌മെന്റ് ഫീച്ചര് യുപിഐ പ്ലാറ്റ്‌ഫോമിനെ അടിസ്ഥാനമാക്കിയുള്ളതാണ്. ആപ്പില് തന്നെ പേയ്‌മെന്റുകള് അയയ്ക്കാനും സ്വീകരിക്കാനും ഇത് ഉപയോക്താക്കളെ അനുവദിക്കുന്നു.\nപേയ്‌മെന്റുകള്‍ക്കായി വാട്ട്‌സ്ആപ്പ് ഒരു ഒറ്റയ്ക്ക് ആപ്പ് പുറത്തിറക്കിയിട്ടില്ല, എന്നാല് ആപ്പിനുള്ളില് ഫീച്ചര് ലഭ്യമാണ്. പേയ്‌മെന്റുകള്‍ക്കായി ഒരു പ്രത്യേക ഐക്കണ് ഉണ്ട്. ഘട്ടം ഘട്ടമായുള്ള റോള്‍ഔട്ടിലേക്ക് പോകാന് എന്‍പിസിഐ വാട്ട്സ് ആപ്പിനോട് ആവശ്യപ്പെടുകയായിരുന്നു. 100 മില്യണ് ഉപയോക്താക്കള്‍ക്ക് ഫീച്ചര് ലഭ്യമാക്കാന് എന്‍സിപിഐ ഒടുവില് വാട്‌സ്ആപ്പിന് അനുമതി നല്‍കിയതായി വക്താവ് പറഞ്ഞു. 40 ദശലക്ഷം ഉപയോക്താക്കള്‍ക്ക് മാത്രമാണ് ഈ ഫീച്ചര് ആദ്യം ലഭ്യമായിരുന്നത്. 400 ദശലക്ഷത്തിലധികം ഉപയോക്താക്കളുള്ള ഇന്ത്യയിലെ ഏറ്റവും വലിയ വിപണിയാണ് വാട്ട്‌സ്ആപ്പിനുള്ളത്.\n”നാഷണല് പേയ്‌മെന്റ് കോര്‍പ്പറേഷന് ഓഫ് ഇന്ത്യ (എന്‍പിസിഐ) വാട്ട്‌സ്ആപ്പിനായി യുപിഐയില് അധികമായി അറുപത് (60) ദശലക്ഷം ഉപയോക്താക്കളെ അംഗീകരിച്ചു. ഈ അംഗീകാരത്തോടെ, വാട്ട്‌സ്ആപ്പിന് അതിന്റെ നൂറ് (100) ദശലക്ഷം ഉപയോക്താക്കളിലേക്ക് സേവനം വിപുലീകരിക്കാന് കഴിയും, ”ഒരു വക്താവ് പറഞ്ഞു. 400 ദശലക്ഷം ഉപയോക്താക്കളില്, 100 ദശലക്ഷം ഉപയോക്താക്കള്‍ക്ക് മാത്രമേ ഫീച്ചറിലേക്ക് പ്രവേശനം ലഭിക്കൂ.\nഎന്‍പിസിഐ വാട്ട്‌സ്ആപ്പില് ഘട്ടം ഘട്ടമായി റോള്‍ഔട്ട് ഏര്‍പ്പെടുത്തിയതിനാല്, മെസേജിംഗ് ആപ്പിന് വിശാലമായ വിപണി വിഹിതം നേടാനായില്ല. ഗൂഗിള് പേ, പേടിഎം എന്നിവയുള്‍പ്പെടെയുള്ള മറ്റ് പേയ്‌മെന്റ് ആപ്പുകളെപ്പോലെ പേയ്‌മെന്റ് ഫീച്ചര് ഇന്ത്യയില് വ്യാപകമായി ഉപയോഗിക്കപ്പെടുന്നില്ല. എങ്കിലും, ഇപ്പോള് ഈ ഫീച്ചര് കൂടുതല് പ്രേക്ഷകരിലേക്ക് വ്യാപിപ്പിക്കുന്നു, കൂടുതല് കൂടുതല് ഉപയോക്താക്കള് ആപ്പിന്റെ പേയ്‌മെന്റ് ഫീച്ചര് ഉപയോഗിക്കുമെന്ന് പ്രതീക്ഷിക്കുന്നു.\nവാട്ട്‌സ്ആപ്പ് പേയ്‌മെന്റ് ഫീച്ചര് നാഷണല് പേയ്‌മെന്റ് കോര്‍പ്പറേഷന് ഓഫ് ഇന്ത്യയുടെ (എന്‍പിസിഐ) പങ്കാളിത്തത്തോടെയാണ് രൂപകല്‍പ്പന ചെയ്തിരിക്കുന്നത്. ഏകീകൃത പേയ്‌മെന്റ് ഇന്റര്‍ഫേസ് (UPI). പേയ്‌മെന്റ് ഫീച്ചര് ആദ്യമായി അവതരിപ്പിച്ചത് ഇന്ത്യയിലാണ്.\nഇന്ത്യയില് വാട്ട്‌സ്ആപ്പില് പണം അയയ്ക്കണമെങ്കില് ഇന്ത്യയില് ഒരു ബാങ്ക് അക്കൗണ്ടും ഡെബിറ്റ് കാര്‍ഡും ഉണ്ടായിരിക്കണമെന്ന് വാട്ട്‌സ്ആപ്പ് പറയുന്നു. ‘വാട്ട്‌സ്ആപ്പ് പേയ്‌മെന്റ് സേവന ദാതാക്കള് എന്നറിയപ്പെടുന്ന ബാങ്കുകള്‍ക്ക് നിര്‍ദ്ദേശങ്ങള് അയയ്ക്കുന്നു, അത് അയയ്ക്കുന്നയാളുടെയും സ്വീകര്‍ത്താവിന്റെയും ബാങ്ക് അക്കൗണ്ടുകള്‍ക്കിടയില് യുപിഐ വഴി പണം കൈമാറുന്നത് ആരംഭിക്കുന്നു. ഐസിഐസിഐ ബാങ്ക്, എച്ച്ഡിഎഫ്‌സി ബാങ്ക്, ആക്‌സിസ് ബാങ്ക്, സ്റ്റേറ്റ് ബാങ്ക് ഓഫ് ഇന്ത്യ, ജിയോ പേയ്‌മെന്റ് ബാങ്ക് എന്നിങ്ങനെ ഇന്ത്യയിലെ അഞ്ച് പ്രമുഖ ബാങ്കുകളുമായി ചേര്‍ന്ന് പ്രവര്‍ത്തിക്കുന്നതില് ഞങ്ങള്‍ക്ക് സന്തോഷമുണ്ട്. യുപിഐ പിന്തുണയ്ക്കുന്ന ആപ്പ് ഉപയോഗിച്ച് ആളുകള്‍ക്ക് ആര്‍ക്കും വാട്ട്‌സ്ആപ്പില് പണം അയയ്ക്കാന് കഴിയും,” ആപ്പ് ഒരു ബ്ലോഗ് പോസ്റ്റില് കുറിക്കുന്നു.\nതൃശൂർ പൂരത്തിന് കൊവിഡ് നിയന്ത്രണങ്ങൾ ഇല്ല\nകേരളത്തിൽ അടുത്ത5ദിവസം ഒറ്റപ്പെട്ട സ്ഥലങ്ങളിൽ ഇടി മിന്നലോടു കൂടിയ മഴക്ക് സാധ്യത


സന്തോഷ് ട്രോഫി മത്സരക്രമമായി; കേരളത്തിന് കരുത്തരായ എതിരാളികള്\nKozhikode, First Published Oct 10, 2019, 7:18 PM IST\nസന്തോഷ് ട്രോഫി ഫുട്‌ബോള് ടൂര്‍ണമെന്റിനുള്ള മത്സരക്രമമായി. ദക്ഷിണ മേഖലാ യോഗ്യതാ റൗണ്ടില് തമിഴ്‌നാടും ആന്ധ്രാ പ്രദേശുമാണ് കേരളത്തിന്റെ എതിരാളികള്.\nകോഴിക്കോട്: സന്തോഷ് ട്രോഫി ഫുട്‌ബോള് ടൂര്‍ണമെന്റിനുള്ള മത്സരക്രമമായി. ദക്ഷിണ മേഖലാ യോഗ്യതാ റൗണ്ടില് തമിഴ്‌നാടും ആന്ധ്രാ പ്രദേശുമാണ് കേരളത്തിന്റെ എതിരാളികള്. അടുത്ത മാസം അഞ്ചിന് ആദ്യ മത്സരത്തില് തമിഴ്‌നാടിനെ നേരിടും. ഒമ്പതിന് ആന്ധ്രയ്‌ക്കെതിരെയാണ് രണ്ടാം മത്സരം.\nകോഴിക്കോട് കോര്‍പ്പറേഷന് സറ്റേഡിയത്തിലാണ് മത്സരം. കഴിഞ്ഞ തവണ കേരളം യോഗ്യത റൗണ്ടില് പുറത്തായിരുന്നു. മറ്റൊരു ഗ്രൂപ്പില് നിന്ന് കര്‍ണാടക, തെലങ്കാന, ആന്‍ഡമാന് നികോബാര്, പോണ്ടിച്ചേരി ടീമുകളാണ് ദക്ഷിണമേഖല യോഗ്യത മത്സരങ്ങളില് പങ്കെടുക്കുക. ഗ്രൂപ്പ് ജേതാക്കള് ഫൈനല് റൗണ്ടിലെത്തും.\nനേരത്തെ, എറണാകുളം മഹാരാജാസ് കോളജ് ഗ്രൗണ്ടിലാണ് മത്സരങ്ങള് നടത്താന് തീരുമാനിച്ചിരുന്നത്. അഖിലേന്ത്യാ ഫുട്‌ബോള് ഫെഡറേഷന് മത്സരതീയതികള് വീണ്ടും മാറ്റിയതോടെ സന്തോഷ് ട്രോഫി കോഴിക്കോട്ടേക്ക് കോഴിക്കോട്ടേക്ക് കൊണ്ടുവരികയായിരുന്നു.\nLast Updated Oct 10, 2019, 7:18 PM IST


സംവാദം:അങ്കിൾ ടോംസ് ക്യാബിൻ - വിക്കിപീഡിയ\nസംവാദം:അങ്കിൾ ടോംസ് ക്യാബിൻ\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അങ്കിൾ ടോംസ് ക്യാബിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\nആ പുസ്തകമല്ല ഈ പുസ്തകം[തിരുത്തുക]\nടോം അമ്മാവന്റെ ചാള എന്നത് കേരള ശാസ്ത്ര സാഹിത്യ പരിഷത്ത് അങ്കിൾ ടോംസ് കാബിൻ എന്ന പുസ്തകത്തെ പുനരാഖ്യാനം നടത്തി പ്രസിദ്ധീകരിച്ച ചെറുപുസ്തകമാണ്. ഇത്, സയൻസ്ക്രീം എന്ന പുസ്തകപരമ്പരയിൽ 1978ൽ പ്രസിദ്ധീകരിച്ച പുസ്തകമായിരുന്നു. ആയതിനാൽ ആ പുസ്തകത്തെപ്പറ്റിയുള്ള വിവരം അങ്കിൾ ടോമ്സ് ക്യാബിൻ എന്ന ലേഖനവുമായി യോജിപ്പിക്കുന്നതിനു വിയോജിക്കുന്നു. ഒരേ കൃതിക്കു വ്യത്യസ്ത പുനരാഖ്യാനങ്ങൾ വ്യത്യസ്ത ഭാഷകളിൽ പൊതുവെ അനുവദനീയമാണല്ലൊ? ഉദാഹരണത്തിനു മലയാളത്തിൽത്തന്നെ പാവങ്ങൾ, അന്ന കരെനീന, യുദ്ധവും സമാധാനവും, ടോം സോയെർ, ഹക്കിൾബെറി ഫിൻ, ഡ്രാക്കുള, രാമായണം, ബൈബിൾ, തുടങ്ങിയ മിക്ക ക്ലാസ്സിക്കുകൾക്കും വ്യത്യസ്ത പുനരാഖ്യാനങ്ങൾ വ്യത്യസ്തമാകുമല്ലൊ? അവ വ്യത്യസ്ത പ്രസാധകരും വിവർത്തകരും വ്യത്യസ്ത പുസ്തകങ്ങളായിട്ടാവും പ്രസിദ്ധീകരിച്ചിരിക്കുക. --Ramjchandran (സംവാദം) 13:53, 23 ഏപ്രിൽ 2017 (UTC)\nRamjchandran, അധ്യാത്മരാമായണം കേരളത്തിൽ പത്തിൽ കുറയാതെ പ്രസാധകർ പ്രസിദ്ധീകരിക്കുന്നുണ്ടാകും. ഇവയ്ക്കോരോന്നിനും മാർക് മാനദണ്‌ഡങ്ങൾ വ്യത്യസ്ഥമാകും. ഇങ്ങനെയുള്ള ഓരോന്നിനും അപ്പോൾ ലേഖനം നിർമ്മിക്കേണ്ടതുണ്ടോ? ഇങ്ങനെയുള്ള പരിഭാഷകൾ പൊതുവേ പ്രധാന ലേഖനത്തിനടിയിൽ ഒരു ഒരു ഉപതലക്കെട്ടു നൽകി ചേർക്കലാണു ഇംഗ്ലീഷ് വിക്കിപീഡിയയിലും മലയാളം വിക്കിപീഡിയയിലും പൊതുവേ തുടർന്നു വരുന്ന നയം. ഉദാഹരണത്തിനു ഈ താൾ കാണുക. വിക്കിയിൽ ലേഖനം നിർമ്മിക്കാവുന്ന പുസ്തകങ്ങളുടെ ശ്രദ്ധേയതയെക്കുറിച്ചറിയുവാൻ ദയവായി ഗ്രന്ഥങ്ങളുടെ ശ്രദ്ധേയതതാൾ കാണുക. സസ്നേഹം. --അഖിലൻ 15:43, 23 ഏപ്രിൽ 2017 (UTC)\nസുഹൃത്തേ, ഞാൻ ഉദ്ദേശിച്ചത് ഇതാണ്: എല്ലാ പുസ്തകങ്ങളുടെ വിവരങ്ങളും വിക്കിപീഡിയായിൽ വേണം. അത് ഒരു വരിയാണെങ്കിൽ കൂടി. ഇത് ആർക്കു വേണമെങ്കിലും തിരുത്തി വലുതാക്കാമല്ലോ? ഒരു ലേഖനം ഒരാൾ ഒരു വരിയെങ്കിലുമായി തുടങ്ങാമല്ലോ? പിന്നീട് തിരുത്തിത്തിരുത്തിയല്ലെ വലുതാക്കുന്നത്? ശ്രദ്ധേയതാനയം ഇക്കാര്യത്തിൽ പ്രത്യേകിച്ച് പുസ്തകത്തിന്റെ കാര്യത്തിൽ മാറേണ്ടിയിരിക്കുന്നു. ഇംഗ്ലിഷ് വിക്കിപീഡിയയിൽ ചെറുലേഖനങ്ങൾ അനേകം ഇത്തരത്തിൽ കാണാം. പഴയ സോവിയറ്റ് പുസ്തകങ്ങൾ മലയാളത്തിലുണ്ടല്ലോ? അതുപോലെ ഇന്ത്യയിലെ മലയാളപരിഭാഷകർ അതേ റഷ്യൻ പുസ്തകങ്ങൾക്ക് നൽകിയ പരിഭാഷ ഒരേ പോലെയാവില്ല. പരിഭാഷകൾ പലപ്പോഴും പരിഭാഷകരുടെ സ്വന്തം വർക്ക് തന്നെയാണ്. അവ എപ്പോഴും വ്യത്യസ്തവുമായിരിക്കും. അത്തരം പുസ്തകങ്ങളുടെ ഒരു പരിഭാഷ മാത്രം നാം സ്റ്റാൻഡേഡ് ആയി എടുക്കേണ്ടതുണ്ടോ? അവയെല്ലാം വൈവിദ്ധ്യത്തിന്റെ ഈ വിജ്ഞാനകോശത്തിൽ വരേണ്ടെ? അവയുടെ isbn വ്യത്യസ്തവുമായിരിക്കും. മനുഷ്യർ ശാസ്ത്രീയമായി ഒരേ സ്പീഷീസ് എങ്കിലും ഇന്ത്യക്കാർ ചൈനക്കാർ എന്നൊക്കെ വ്യതിരിക്തമായ ലേഖനങ്ങൾക്കു പകരം മനുഷ്യൻ എന്ന ലേഖനം മാത്രം മതിയോ? ഓരോ പുസ്തകവും വ്യത്യസ്തമാണ്. ഒരു പുസ്തകം പോലും വിക്കിപ്പീഡിയയിൽ വരാതിരിക്കരുത് എന്നു ഞാൻ കരുതുന്നു. --Ramjchandran (സംവാദം) 16:11, 23 ഏപ്രിൽ 2017 (UTC)\n"https://ml.wikipedia.org/w/index.php?title=സംവാദം:അങ്കിൾ_ടോംസ്_ക്യാബിൻ&oldid=2525438" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:11, 23 ഏപ്രിൽ 2017.


ടിന്‍ഡര് ഡേറ്റിംഗ് ആപ്പ് എങ്ങനെ ഉപയോഗിക്കാം? | Steps To Use Tinder - Malayalam Gizbot\n8 hrs ago നോക്കിയയുടെ പഴയ താരം 5310 എക്സ്പ്രസ് മ്യൂസിക് വീണ്ടുമെത്തുന്നു\n9 hrs ago ആകർഷകമായ സവിശേഷതകളുമായി ഓപ്പോ A31 പുറത്തിറങ്ങി\n10 hrs ago സിനിമകളിൽ വില്ലന്മാർ ഐഫോൺ ഉപയോഗിക്കാൻ ആപ്പിൾ അനുവദിക്കില്ല; കാരണം ഇതാണ്\n12 hrs ago സാംസങ് ഗാലക്സി എസ് സീരിസ് സ്മാർട്ട്ഫോണുകൾക്ക് വൻ വിലക്കിഴിവ്\n| Published: Saturday, July 14, 2018, 8:00 [IST]\nടിന്‍ഡര് നിലവിലെ ഏറ്റവും പ്രചാരമുളള ഡേറ്റിംഗ് ആപ്പുകളില് ഒന്നാണ്. ഏകദേശം 1.7 ബില്ല്യന് സ്വയിപ്പുകളാണ് ഇതില് നടക്കുന്നത്. അവരുടെ സ്ഥാനം അടിസ്ഥാനപ്പെടുത്തിയാണ് നിങ്ങളുടെ പ്രൊഫൈല് ടിന്‍ഡര് കാണിക്കുന്നത്. ഇതില് നിങ്ങള്‍ക്കൊരു പ്രത്യേക പ്രൊഫൈല് തിരഞ്ഞെടുക്കുന്നതിന് അല്ലെങ്കില് നിരസിക്കുന്നതിന് ഇടത്തോട്ടോ വലത്തോട്ടോ സ്വയിപ്പ് ചെയ്യാവുന്നതാണ്. ഇരു കക്ഷികളും ഇടത്തൊട്ടു സ്വയിപ്പ് ചെയ്തു കഴിഞ്ഞാല് ഉപയോക്താക്കളെ പരസ്പരം ചാറ്റ് ചെയ്യാന് അനുവദിക്കുന്ന ഒരു ക്രഷ് മെസേജുമൊത്ത് ഇത് അവരെ അറിയിക്കുന്നു.\nടിന്‍ഡറിലൂടെ നിങ്ങളുടെ പങ്കാളിയെ തിരഞ്ഞെടുത്ത ശേഷം അതൊരു രസത്തിലാണെങ്കില് കൂടിയും നിങ്ങളുടെ ബന്ധത്തില് വിളളലുകള് വീഴ്ത്തിയേക്കാം. അതായത് പങ്കാളി നിങ്ങളെ ചതിക്കുകയാണോ എന്ന് നിങ്ങള്‍ക്ക് സ്വയിപ്ബസ്റ്റര് എന്ന ആപ്പിലൂടെ അറിയാം. ഇതിലൂടെ നിങ്ങളുടെ പങ്കാളി ടിന്‍ഡറില് സജവമാണോ എന്നും അവര് എന്തൊക്കെ തിരയുന്നു എന്നും കണ്ടു പിടിക്കാം. ഇപ്പോള് ടിന്‍ഡര് ഉപയോഗിക്കുന്നില്ലെങ്കിലും അവസാനമായി ഉപയോഗിച്ചതെന്തെന്നും ഈ ആപ്പിലൂടെ അറിയാം.\nനിങ്ങള് ടിന്‍ഡര് ഉപയോഗിക്കുന്ന ആദ്യത്തെ ആളാണെങ്കില് അത് എങ്ങനെ ഉപയോഗിക്കാമെന്നും അതിലൂടെ നിങ്ങളുടെ പങ്കാളിയെ എങ്ങനെ തിരയാമെന്നും നോക്കാം. അതിനായി ഈ താഴെ പറയുന്ന ഘട്ടങ്ങള് പാലിക്കുക.\nആദ്യം ഈ കാര്യങ്ങള് ചെയ്യുക\n. ആദ്യം നിങ്ങള് ആപ്പ് ഡൗണ്‍ലോഡ് ചെയ്ത് ഇന്‍സ്‌റ്റോള് ചെയ്യുക.\n. ആന്‍ഡ്രോയിഡ് ഉപയോക്താക്കള്‍ക്ക്: ഗൂഗിള് പ്ലേ സ്‌റ്റോറില് പോയി ടിന്‍ഡര് സെര്‍ച്ച് ചെയ്ത് ടാപ്പ് ചെയ്ത് ഇന്‍സ്റ്റോള് ചെയ്യാം.\n. ഐഫോണ്/ ഐപാഡ് ഉപയോക്താക്കള്‍ക്ക്: ആപ്പ്‌സ്റ്റോറില് പോയി ടാപ്പ് ചെയ്ത് ഡൗണ്‍ലോഡ് ചെയ്ത ഇന്‍സ്‌റ്റോള് ചെയ്യാവുന്നതാണ്.\nഇനി ഈ പറയുന്ന ഘട്ടങ്ങള് പാലിക്കാവുന്നതാണ്.\n1.ആപ്പിലേക്ക് ലോഗിന് ചെയ്യുക\nഉപയോക്താക്കള്‍ക്ക് ആപ്ലിക്കേഷന് ലോഗിന് ചെയ്യാന് അവരുടെ ഫോണ് നമ്പരോ അല്ലെങ്കില് നിലവുിലുളള ഫേസ്ബുക്ക് അക്കൗണ്ടോ ഉപയോഗിച്ചു കഴിയും. ലോഗിന് ചെയ്യുന്ന രീതിയായി ഫേസ്ബുക്കാണ് ഉപയോഗിക്കുന്നതെങ്കില് പ്രൊഫൈലില് നിന്നും സുഹൃത്തുക്കളുടെ പട്ടിക, ഫോട്ടോകള് തുടങ്ങിയ വിവരങ്ങള് എന്നിവ അറിയാന് സഹായിക്കുന്നു.\n2. നിങ്ങളുടെ പ്രൊഫൈല് കോണ്‍ഫിഗര് ചെയ്യുക\nആപ്ലിക്കേഷന് ക്രമീകരണങ്ങളില് പ്രവേശിക്കാനായി പ്രാഫൈല് ഐക്കണില് പോയി ഗിയര് ഐക്കണില് ടാപ്പ് ചെയ്യുക. ഇവിടെ നിങ്ങളുടെ ആവശ്യാനുസരണം മാറ്റങ്ങള് വരുത്തണം.\n3. ഡിസ്‌ക്കവറി സെറ്റിംഗ്‌സ്\nഈ സെറ്റിംഗ്‌സിന്റെ കീഴില് ഉപയോക്താക്കള്‍ക്ക് അവരുടെ ലൊക്കേഷന്, താത്പര്യം, ദൂരം, പ്രായം എന്നീ കാര്യങ്ങള് ക്രമീകരിക്കാന് കഴിയും. നിങ്ങളുടെ നിലവിലെ ലൊക്കേഷനില് നിന്നും പ്രൊഫൈലുകളെ കാണാന് നിങ്ങള് ആഗ്രഹിക്കുന്നുവെങ്കില് ആവശ്യമുളള സ്ഥലം തിരഞ്ഞെടുക്കുകയോ അല്ലെങ്കില് അത് ഡീഫോള്‍ട്ട് ആയി വിടുകയോ ചെയ്യാം. 'Show me' എന്ന വിഭാഗത്തില് നിങ്ങള്‍ക്ക് താത്പര്യമുളള ലിംഗം തിരഞ്ഞെടുക്കാം. കൂടാതെ പ്രായത്തിനും ദൂരത്തിനുമുളള ഓപ്ഷന് ഉപയോഗിച്ച് ഉപയോക്താവിന് പരമാവധി ദൂരവും പ്രായപരിധിയും നിശ്ചയിക്കാന് കഴിയും. ഇതിനോടൊപ്പം തന്നെ ഉപയോക്താക്കള്‍ക്ക് വെബ് പ്രൊഫൈല് ഓപ്ഷന് ഉപയോഗിച്ച് പ്രാഫൈല് വിലാസം നിങ്ങളുടെ ഇഷ്ടത്തിനാക്കാനും കഴിയും.\n4. ആപ്പ് സെറ്റിംഗ്‌സ്\nആപ്പ് സെറ്റിംഗ്‌സില് 'Notifications, Contact Us' എന്നീ രണ്ടു വിഭാഗങ്ങളാണ് കാണുന്നത്. ആപ്പിലെ വ്യത്യസ്ഥ പ്രവര്‍ത്തനങ്ങള്‍ക്കായി 'പുഷ് നോട്ടിഫിക്കേഷന് സെറ്റിംഗ്‌സ്' മാറ്റാന്, നോട്ടിഫിക്കേഷന്‍സ് എന്ന വിഭാഗം സഹായിക്കുന്നു. അതു പോലെ 'Contact Us' എന്ന വിഭാഗത്തിലൂടെ ഉപയോക്താക്കള്‍ക്ക് സഹായവും പിന്തുണയും നല്‍കുന്നു.\n5. നിങ്ങളുടെ പ്രൊഫൈല് എഡിറ്റ് ചെയ്യുന്നു\nനിങ്ങളുടെ പ്രൊഫൈല് എഡിറ്റ് ചെയ്യാനായി, പ്രൊഫൈല് ഓപ്ഷനിലേക്കു പോകുക, അവിടെ പ്രൊഫൈല് ചിത്രത്തിന്റെ താഴെയായി കാണുന്ന 'Edit info' എന്നതില് ടാപ്പ് ചെയ്യുക. ഇവിടെ ഫോട്ടോകള് മാറ്റുന്നതിനോടൊപ്പം തന്നെ ഉപയോക്താക്കള്‍ക്ക് ജോബ് ടൈറ്റില്, കമ്പനി, സ്‌കൂള് എന്നിവയും എഡിറ്റ് ചെയ്യാം.\n6. പൊരുത്തപ്പെടല് പ്രക്രിയ (Matching Process)\nഅവിടെ ജ്വാല ആകൃതിയിലുളള (Fire shaped) വിഭാഗത്തില്, ആപ്പ് തന്നെ അവരുടെ ക്രമീകരണത്തെ അടിസ്ഥാനമാക്കി മറ്റു ഉപയോക്താക്കളുടെ പ്രൊഫൈല് കാണിക്കുന്നു. അവിടെ നിങ്ങള്‍ക്ക് ഇഷ്ടപ്പെട്ടു എങ്കില് ഹാര്‍ട്ട് രൂപത്തിലെ ബട്ടണ് തിരഞ്ഞെടുക്കുക, സൂപ്പര്-ലൈക്ക് ചെയ്യാനായി '*' എന്നത് തിരഞ്ഞെടുക്കുക അതു പോലെ നിരസിക്കാനായി 'X' ബട്ടണും തിരഞ്ഞെടുക്കാം. കൂടാതെ നിരസിക്കാനായി ഇടത്തേക്ക് സ്വയിപ്പ് ചെയ്യുകയും ഇഷ്ടപ്പെട്ടു എങ്കില് വലത്തേക്ക് സ്വയിപ്പ് ചെയ്യുകയും സൂപ്പര്-ലൈക്കിനായി മുകളിലേക്ക് സ്വയിപ്പ് ചെയ്യുകയും ചെയ്യാം.\n7. സന്ദേശം അയക്കുന്നു\nആരെങ്കിലുമായി നിങ്ങള് പൊരുത്തപ്പെട്ടു കഴിഞ്ഞാല്, എല്ലാ പൊരുത്തപ്പെട്ട സന്ദേശങ്ങളും കാണുന്നതിന് മുകളിലുളള സന്ദേശ ഐക്കണില് ടാപ്പ് ചെയ്യുക, അതിനു ശേഷം അവയില് ടാപ്പ് ചെയ്ത ഉപയോക്താക്കളുമായി സംഭാഷണം ആരംഭിക്കാന് തുടങ്ങാം.\n8. പണം നല്‍കി അംഗത്വം നേടുക\nടിന്‍ഡറില് ഓരോ 12 മണിക്കൂറിലും 100 വലതു സ്വയിപ്പ് അല്ലെങ്കില് ലൈക്ക് മാത്രമേ അനുവദിക്കുകയുളളൂ. കൂടാതെ സ്വതന്ത്ര ഉപയോക്താക്കള്‍ക്ക് (free users) പല സവിശേഷതകളും പരിമിതപ്പെടുത്തിയിട്ടുണ്ട്. എന്നാല് ടിന്‍ഡര് പ്ലസിലും ടിന്‍ഡര് ഗോള്‍ഡിലും വലത് സ്വയിപ്പ് അണ്‍ലിമിറ്റഡ്, പ്രതിമാസം ഒരു ബൂസ്റ്റ്, പ്രതിദിനം അഞ്ച് സൂപ്പര്-ലൈക്‌സ് എന്നിവ ലഭിക്കുന്നു.\nSteps To Use Tinder\nStory first published: Saturday, July 14, 2018, 8:00 [IST]


തുരീയം: തിരികളുടെ എണ്ണവും ദിക്കുകളും\nഒരു തിരിയായി വിളക്ക് കൊളുത്തരുത്. കൈ തൊഴുതു പിടിക്കുന്നതുപോലെ രണ്ടു തിരികള് കൂട്ടിയോജിപ്പിച്ച് ഒരു ദിക്കിലേക്കിട്ട് ദീപംകൊളുത്താം. പ്രഭാതത്തില് ഒരു ദീപം കിഴക്കോട്ട്, വൈകിട്ട് രണ്ടു ദീപങ്ങള് കിഴക്കോട്ടും പടിഞ്ഞാറോട്ടും ഇതാണ് ഗൃഹത്തില് ദീപം തെളിക്കുന്നതിനുള്ള സാമാന്യവിധി. താന്ത്രിക പൂജാദികര്‍മ്മങ്ങള്, ദീപ പ്രശ്നം തുടങ്ങിയവയിലാണ് സാധാരണ മറ്റു രീതികളില് തിരിയിടുക. മൂന്ന്, അഞ്ച് എന്നിങ്ങനെയും ഗൃഹങ്ങളില് ദീപം കൊളുത്താം. മൂന്നാണെങ്കില് കിഴക്ക്, പടിഞ്ഞാറ്, വടക്ക് എന്നീ ദിക്കുകളിലേക്കാണ് തിരിയിടേണ്ടത്. വടക്കിനു പകരം വടക്കുകിഴക്ക് എന്നു പക്ഷാന്തരവുമുണ്ട്. അഞ്ചുതിരിയിട്ടാല് അവ നാലുദിക്കുകളിലേക്കും അഞ്ചാമത്തേത് വടക്കുകിഴക്ക് ദിക്കിലേക്കും ആവാം. ഏഴു തിരിയിടുമ്പോള് നാലു ദിക്കുകളിലേക്കും വടക്കുകിഴക്ക്, തെക്കു കിഴക്ക്, വടക്കുപടിഞ്ഞാറ് ദിക്കുകളിലേക്കും തിരിയിടാം. തെക്കു ദിക്കിലേക്ക് തിരി കൊളുത്താന് പാടില്ല.\nകൂടുതല് തിരികള് ഇട്ടുകൊടുക്കുമ്പോള് വടക്കുനിന്നും ആരംഭിച്ച് പ്രദക്ഷിണമായി വേണം കൊളുത്തേണ്ടത്. അവസാന തിരി കത്തിച്ചുകഴിഞ്ഞാല് പ്രദക്ഷിണം പൂര്‍ത്തിയാക്കാതെ തിരിച്ചുവരണം. അതിനുശേഷം കത്തിക്കാന് ഉപയോഗിച്ച ദീപം കെടുത്തി വെക്കണം. വിളക്കുകളില് നെയ്യ് വിളക്കിനാണ് ഏറ്റവും മഹത്വമുള്ളത്. പഞ്ചമുഖനെയ് വിളക്കിനുമുമ്പിലിരുന്ന് അഭീഷ്ടസിദ്ധിക്കായി ജപം തുടങ്ങിയവ നടത്തിയാല് ക്ഷിപ്രഫലം ഉണ്ടാകുമെന്നാണ് വിശ്വാസിക്കപ്പെടുന്നത്. നെയ് വിളക്ക് മറ്റ് എണ്ണ കൊണ്ടുള്ള തിരിയില് നിന്നോ വിളക്കില് നിന്നോ കൊളുത്തരുത്. ശുദ്ധമായ വെളിച്ചെണ്ണ, എള്ളെണ്ണ എന്നിവയും ഗൃഹ ദീപത്തിനുപയോഗിക്കാം. ചിലയിടങ്ങളില് മരണാനന്തര കര്‍മ്മങ്ങള്‍ക്കു മാത്രമേ എള്ളെണ്ണ ഉപയോഗിക്കാറുള്ളൂ. മറ്റ് എണ്ണകള് ഉപയോഗിച്ച് വിളക്ക്കൊളുത്തരുതെന്നാണ് സങ്കല്‍പം. കരിംപുക അധികം ഉയരുന്ന എണ്ണകള് ഉപയോഗിക്കുന്നത് അശ്രീകരമാണ്. പ്രശ്നമാര്‍ഗ്ഗത്തില് എണ്ണയെ ശരീരമായും തിരിയെ ആത്മാവായും ജ്വാലയെ ആയുസ്സായും വിളക്കിനെ ഭവനമായും സൂചിപ്പിച്ചിട്ടുണ്ട്. ദീപം ഇടത്തുവശത്തേക്ക് തിരിഞ്ഞുകത്തുക, മലിനമായി തോന്നുക, മങ്ങിയും ചെറുതായും ഇരിക്കുക, പൊരികള് പുറപ്പെടുക, പൊട്ടുക, അകാരണമായി കെടുക, ആളിക്കത്തുക, ഇരട്ട ജ്വാലകള് ഉണ്ടാകുക, വിറയാര്‍ന്നു കത്തുക തുടങ്ങിയവയൊക്കെ അശുഭലക്ഷണമാണ്. പതിവായി ഇവ ഭവനങ്ങളിലും സംഭവിച്ചാല് ദോഷപരിഹാരാര്‍ത്ഥം ഈശ്വരഭജനം തുടങ്ങിയവ അനുഷ്ഠിക്കേണ്ടതാണ്. സ്വര്‍ണ്ണനിറത്തില് പ്രകാശത്തോടും ചായ്‌വില്ലാതെ നേരെ ഉയര്‍ന്ന് പൊങ്ങുന്നതുമായ ജ്വാല ഐശ്വര്യത്തെ സൂചിപ്പിക്കുന്നു. വായ്കൊണ്ട് ഊതി നിലവിളക്ക് അണയ്ക്കരുത്. തിരി പിന്നിലേക്കെടുത്ത് എണ്ണയില് മുക്കിയോ അല്‍പം എണ്ണ ദീപത്തില് വീഴ്ത്തിയോ അണയ്ക്കാം. ദീപം കരിന്തിരി കത്തി അണയരുതെന്നാണ് വിശ്വാസം.\nദീപം കൊളുത്തുമ്പോള് എണ്ണ, തിരി, വിളക്ക് എന്നിവ തികച്ചും ശുദ്ധമായിരിക്കണം. ശരീരം, മന:ശുദ്ധിയോടെ വേണം വിളക്കുകൊളുത്തേണ്ടത്. മംഗല്യവതികളായ സ്ത്രീകള് നിലവിളക്കു കൊളുത്തുന്നത് മംഗളപ്രദമാണ്. ഒരുപിടി പൂവ് വിളക്കിന് മുന്‍പില് അര്‍പ്പിക്കുക. വിളക്കില് ചന്ദനം തുടങ്ങിയവ ചാര്‍ത്തുക. പൂമാലചാര്‍ത്തുക, സമീപം ചന്ദനത്തിരി കൊളുത്തുക തുടങ്ങിയവയും സൗകര്യപൂര്‍വ്വം അനുഷ്ഠിക്കാം. വിളക്ക് കൊളുത്തിയ ശേഷം കുടുംബാംഗങ്ങള് ഒന്നിച്ചിരുന്ന് നാമം ജപിക്കുന്നതിന് ഇവയെക്കാളൊക്കെ മഹത്വമുണ്ടെന്ന് അറിയുക. കാര്‍ത്തിക നക്ഷത്രത്തിന്റെ ദേവത അഗ്നിയാണ്. കാര്‍ത്തിക നക്ഷത്രം തോറും ഗൃഹത്തില് പഞ്ചമുഖ നെയ് വിളക്ക് കൊടുത്തുന്നത് ഐശ്വര്യപ്രദമാണ്.\nPosted by Yudishtira Hasthinapuram on March 09, 2017


അക്രമത്തില് 13 വയസുകാരന് മരിച്ചു; കശ്‌മീരില് വീണ്ടും സംഘര്‍ഷം\nFirst Published 8, Oct 2016, 6:46 AM\nജമ്മുകശ്മീരിലെ ശ്രീനഗറിലെ ഈദ്ഗാഹ് ഇന്നലെ സുരക്ഷാ സേനകള്‍ക്കു നേരെ കല്ലെറിഞ്ഞ ജനക്കൂട്ടത്തെ പിരിച്ചു വിടാന് ടിയര്‍ഗ്യാസ് ഷെല്ലുകള് പ്രയോഗിച്ചിരുന്നു. ഏറ്റുമുട്ടലില് പരിക്കേറ്റ പന്ത്രണ്ടു വയസ്സുകാരനായ ജുനൈദ് ആഹമ്മദാണ് ഇന്ന് പുലര്‍ച്ചെ ശ്രീനഗറിലെ എസ് കെ ഐ എം എസ് ആശുപത്രിയില് മരിച്ചത്. കഴിഞ്ഞ മാസം ഇതേ ഈദ്ഗാഹില് നടന്ന ഒരു ഏറ്റുമുട്ടല് ഏഷ്യാനെറ്റ് ന്യൂസ് പകര്‍ത്തിയിരുന്നു. ഈദിനു ശേഷം സ്ഥിതി ശാന്തമായെങ്കിലും ജുനൈദിന്റെ മരണത്തോടെ ഇവിടെ സംഘര്‍ഷം വീണ്ടും തുടങ്ങിയിരിക്കുകയാണ്. ശ്രീനഗറിലെ ഏഴു മേഖലകളില് കര്‍ഫ്യു പ്രഖ്യാപിച്ചു. ബുര്‍ഹാന് വാണിയുടെ വധത്തെ തുടര്‍ന്ന് കശ്മീരില് തുടങ്ങിയ പ്രതിഷേധം ഇന്ന് 91 ആം ദിനത്തിലേക്ക് കടന്നു.\nനിയന്ത്രണരേഖയില് പാകിസ്ഥാന് പ്രകോപനം തുടരുകയാണ്. പൂഞ്ചിലെ മന്തറില് പാക് സേന രാവിലെ മോര്‍ട്ടാറുകള് ഉപയോഗിച്ച് ഇന്ത്യന് പോസ്റ്റുകള് ആക്രമിച്ചു. പാക് പ്രകോപനത്തില് ഒരു കരസേന ജവാന് പരിക്കേറ്റു.\nഅതിര്‍ത്തിയിലെ സാഹചര്യം ആഭ്യന്തര മന്ത്രി രാജ്‌നാഥ് സിംഗ് നേരിട്ടെത്തി വിലയിരുത്തി. രാജസ്ഥാനിലെ ബിഎസ്എഫ് ക്യാമ്പുകളിലെത്തിയ രാജ്‌നാഥ് സിംഗ് ഉദ്യോഗസ്ഥരുമായി കൂടിക്കാഴ്ച നടത്തി. നവമി, ദശറ ആഘോഷസമയത്ത് ജാഗ്രത പാലിക്കാന് എല്ലാം സംസ്ഥാനങ്ങളോടും കേന്ദ്രം ആവശ്യപ്പെട്ടിട്ടുണ്ട്.\nഇതിനിടെ പാകിസ്ഥാന് രാജ്യാന്തരതലത്തില് ഒറ്റപ്പെട്ടതിനു കാരണം നവാസ് ഷെരീഫിന്റ നിലപാടുകളാണെന്ന് പാകിസ്ഥാന് പാര്‍ലമെന്റില് പ്രധാന പ്രതിപക്ഷമായ പീപ്പിള്‍സ് പാര്‍ട്ടി ആരോപിച്ചു. നരേന്ദ്രമോദി പാകിസ്ഥാനിലേക്ക് ഭീകരവാദം കയറ്റി അയക്കുന്നു എന്ന് മുന് ആഭ്യന്തര മന്ത്രി റഹ്മാന് മാലിക് ആരോപിച്ചു. ഇന്ത്യയുടെ മിന്നലാക്രമണത്തെക്കുറിച്ച് മുന്നറിയിപ്പു നല്കുന്നതില് പരാജയപ്പെട്ട സാഹചര്യത്തില് പാക് ചാരസംഘടനയായ ഐഎസ്‌ഐയുടെ തലവന് റിസ്വാന് അക്തറിനെ മാറ്റുമെന്നാണ് പാക് മാധ്യമങ്ങള് നല്കുന്ന സൂചന.\nsrinagar tense as 13 year old dies after protests


uri the surgical strike makers releasedanew video to discourage piracy - Malayalam Filmibeat\n| Updated: Friday, January 18, 2019, 13:56 [IST]\nസിനിമകളുടെ വ്യജ പ്രിന്റുകള് റിലീസ് ദിനം തന്നെ ലഭ്യമാവുന്നത് പതിവായിരിക്കുന്ന സമയമാണിപ്പോള്. ഇന്ത്യയിലെ മിക്ക ഇന്‍ഡസ്ട്രികളിലെയും സിനിമകള് ഇത്തരത്തില് നെറ്റില്‍നിന്നും ഡൗണ്‍ലോഡ് ചെയ്ത് ആദ്യദിവസം തന്നെ ആളുകള് കാണുന്നു. പൈറസി തടയാനായി പലവിധ സജീകരണങ്ങള് കൊണ്ടുവന്നെങ്കിലും ഒന്നും അത്രയങ്ങ് പ്രാവര്‍ത്തികമായില്ലെന്നതാണ് സത്യം.\nവലിയ സിനിമാ ഇന്‍ഡസ്ട്രികളെ ഇത് അത്രയങ്ങ് ബാധിക്കില്ലെങ്കിലും ചെറിയ ഇന്‍ഡസ്ട്രികളാണ് പൈറസി കാരണം പ്രശ്‌നങ്ങള് നേരിടുന്നത്. ടോറന്റ് വെബ്‌സൈറ്റുകളാണ് സിനിമകളുടെ വ്യാജപതിപ്പുകള് പുറത്തുവിടാറുളളത്. കഴിഞ്ഞ ദിവസം ബോളിവുഡ് ചിത്രം ഉറി ദി സര്‍ജിക്കല് സ്‌ട്രൈക്ക് ഡൗണ്‍ലോണ് ചെയ്തയാള്‍ക്ക് കിട്ടിയ പണി വൈറലായിരുന്നു. സിനിമ മൊത്തമായി ഡൗണ്‍ലോഡ് ചെയ്തപ്പോഴാണ് ഇയാള്‍ക്ക് പണി കിട്ടിയത്.\nജമ്മു കാശ്മീരിലെ ഉറിയില് സൈനിക ക്യാംപിനു നേരെ നടന്ന ഭീകരാക്രമണത്തെ പ്രമേയമാക്കി ഒരുക്കിയ സിനിമയാണ് ഉറി ദി സര്‍ജിക്കല് സ്‌ട്രൈക്ക്. വിക്കി കൗശലും യാമി ഗൗതമും ആണ് സിനിമയില് മുഖ്യ വേഷങ്ങളില് എത്തുന്നത്. ചിത്രം മികച്ച പ്രതികരണം നേടിയാണ് തിയ്യേറ്റുകളില് മുന്നേറികൊണ്ടിരിക്കുന്നത്. നവാഗതനായ ആദിത്യ ധര് തിരക്കഥയെഴുതി സംവിധാനം ചെയ്ത ചിത്രമാണ് ഉറി ദി സര്‍ജിക്കല് സ്‌ട്രൈക്ക്. ആര്‍എസ് വിപി മൂവീസിന്റെ ബാനറില് റോണി സ്‌ക്രുവാല ആയിരുന്നു സിനിമ നിര്‍മ്മിച്ചിരുന്നത്.\nബോക്‌സ് ഓഫീസ് കളക്ഷന്റെ കാര്യത്തിലും\nമികച്ച പ്രതികരണത്തോടൊപ്പം ബോക്‌സ് ഓഫീസ് കളക്ഷന്റെ കാര്യത്തിലും ഉറി ദ സര്‍ജിക്കല് സ്‌ട്രൈക്ക് നേട്ടമുണ്ടാക്കിയിരുന്നു, 25 കോടി മുതല് മുടക്കിലായിരുന്നു സിനിമ നിര്‍മ്മിച്ചിരുന്നത്. ജനുവരി 11ന് റിലീസ് ചെയ്ത സിനിമ ഇതിനോടകം 50കോടി ക്ലബ് മറികടന്നാണ് മുന്നേറികൊണ്ടിരിക്കുന്നത്. പുതിയ കളക്ഷന് വിവരങ്ങള് അനുസരിച്ച് സിനിമ നൂറ് കോടി ക്ലബിനടുത്ത് എത്തിയതായും റിപ്പോര്‍ട്ടുകള് വന്നിരുന്നു.\nവ്യാജ സൈറ്റില്‍നിന്നും ഉറി സിനിമ ഡൗണ്‍ലോഡ് ചെയ്ത ശേഷമായിരുന്നു യുവാവിന് പണികിട്ടിയത്. സിനിമയുടെ 3.8 ജിബി ഫയല് സൈസ് ഉളള ഉറി സിനിമയുടെ പതിപ്പായിരുന്നു യുവാവ് ഡൗണ്‍ലോഡ് ചെയ്യാന് നോക്കിയത്. സിനിമയുടെ സാംപിള് വീഡിയോയും സ്ക്രീന് ഷോട്ടും വെബ്സൈറ്റില് കാണിച്ചിരുന്നു. ഇതിനൊപ്പം രണ്ടര മണിക്കൂര് ദൈര്‍ഘ്യമുളള വീഡിയോ എന്നും സൈറ്റില് കാണിച്ചു.\nചിത്രത്തിലെ കഥാപാത്രങ്ങള് തന്നെയാണ്\nഎന്നാല് ഡൗണ്‍ലോഡ് ചെയ്ത് യുവാവിന് കിട്ടിയത് വേറൊരു വീഡിയോ ആണെന്ന് മാത്രം. വ്യാജന്മാരെ തടയുകയും പൈറസി പ്രോല്‍സാഹിപ്പിക്കാതിരിക്കാനുമുളള സന്ദേശവുമാണ് ഡൗണ്‍ലോഡ് ചെയ്ത വീഡിയോയില് കാണാന് സാധിക്കുക. ചിത്രത്തിലെ കഥാപാത്രങ്ങള് തന്നെയാണ് ക്യാമറയ്ക്ക് മുന്നില്‍നിന്ന് ഇക്കാര്യങ്ങള് പറയുന്നത്. ബാക്കിയുളള സമയം സിനിമയുടെ ട്രെയിലറാണ് ഉള്ഡപ്പെടുത്തിയിരിക്കുന്നത്.\nRead more about: yami gautam cinema bollywood യാമി ഗൗതം സിനിമ ബോളിവുഡ്\nuri the surgical strike makers releasedanew video to discourage piracy


ഓണത്തിന് സ്‌പെഷ്യല് പരിപ്പ് പായസം\n4 Hours 19 Minutes 28 Seconds Ago\nരാജ്ഞിയുടെ വലംകൈ കെയ്റ്റ് തന്നെ! ബക്കിംഗ്ഹാം കൊട്ടാരത്തിലെ ഗാര്‍ഡന് പാര്‍ട്ടിയില് നിന്നും രാജ്ഞി പിന്‍വാങ്ങി; നയിക്കാന് രംഗത്തിറങ്ങി കേംബ്രിഡ്ജ് ഡച്ചസും, സോഫി വെസെക്‌സും; 96-ാം വയസ്സില് ചടങ്ങുകള് വിട്ടുകൊടുത്ത് രാജ്ഞി\nവിദ്യാര്‍ത്ഥികളുടെ തലയില് ലോണ് ഭാരം ചുമത്തുന്നതിന് 'ക്യാപ്പിടാന്' മന്ത്രിമാര്; ഗ്രാജുവേറ്റുകളുടെ കടത്തിലേക്ക് ആയിരക്കണക്കിന് പൗണ്ട് അധികമായി കൂട്ടിച്ചേര്‍ക്കുന്നത് തടയാന് പദ്ധതി; അടിയന്തര ഇടപെടല് പലിശ നിരക്ക് 12 ശതമാനത്തിലേക്ക് ഉയരുന്നത് ഒഴിവാക്കാന്\nബ്രിട്ടന് സാമ്പത്തിക പ്രതിസന്ധിയുടെ മുനമ്പില്? അപകടമണി മുഴക്കി പണപ്പെരുപ്പം 40 വര്‍ഷത്തെ ഉയര്‍ന്ന നിരക്കില്; ഭക്ഷ്യവില വര്‍ദ്ധന ദുരന്തത്തിലേക്ക്; ഓട്ടം ബജറ്റില് ബിസിനസ്സുകളുടെ ടാക്‌സ് വെട്ടിക്കുറയ്ക്കുമെന്ന് പ്രഖ്യാപിച്ച് ചാന്‍സലര്; അടുത്ത മാസം പലിശ നിരക്കുകള് വീണ്ടും ഉയര്‍ന്നേക്കും?\nചരിത്രത്തില് ആദ്യമായി യുകെയില് സമ്പൂര്‍ണ്ണ എംപ്ലോയ്‌മെന്റ്! തൊഴിലില്ലായ്മ നിരക്ക് 50 വര്‍ഷത്തിനിടെ ഏറ്റവും കുറഞ്ഞ നിരക്കില്; ബോണസുകള് ഉള്‍പ്പെടെ ഈ വര്‍ഷം ആദ്യം ജോലിക്കാര്‍ക്ക് കൈവന്നത്7ശതമാനം വര്‍ദ്ധന\nഇന്‍കംടാക്‌സില് 1 പെന്‍സ് വെട്ടിക്കുറയ്ക്കാന് ഒരുങ്ങി ഋഷി സുനാക്; പാവപ്പെട്ട കുടുംബങ്ങള്‍ക്ക് ഹീറ്റിംഗ് ബില്ലുകള് കുറയ്ക്കാന് സഹായം; കുതിച്ചുയരുന്ന ജീവിതച്ചെലവിന് മുന്നില് അന്തംവിട്ട് നില്‍ക്കുന്ന ജനങ്ങള്‍ക്ക് പിന്തുണയേകാന് പദ്ധതികളുമായി ചാന്‍സലര്\nടോറി പാര്‍ട്ടിക്ക് പുതിയ നാണക്കേട്; ഭരണകക്ഷി എംപിയെ ബലാത്സംഗ കേസില് അറസ്റ്റ് ചെയ്തു; വ്യക്തി ആരെന്ന് വെളിപ്പെടുത്താന് തയ്യാറാകാതെ പാര്‍ട്ടി; അഭ്യൂഹങ്ങള് പരക്കുമെന്ന് ഭയന്ന് നിരപരാധികളായ മറ്റ് എംപിമാര്\nഗ്രീസില് ബ്രിട്ടീഷുകാരിയുടെ കൊലപാതകത്തിന്റെ ചുരുളഴിഞ്ഞു; ഭര്‍ത്താവായ പൈലറ്റ് 27 വര്‍ഷം ജയിലില്; 24-കാരനെ അയയ്ക്കുന്നത് യൂറോപ്പിലെ ഏറ്റവും മോശം ജയിലിലേക്ക്; താമസം ഗുണ്ടാ സംഘങ്ങളുടെയും, ഭീകരരുടെയും ഇടയില്; സമാശ്വാസത്തില് ഇരയുടെ കുടുംബം\nഭക്ഷ്യവിലയെ കുറിച്ച് 'ദുരന്ത' മുന്നറിയിപ്പുമായി ബാങ്ക് ഓഫ് ഇംഗ്ലണ്ട് മേധാവി; പണപ്പെരുപ്പം നിയന്ത്രിക്കുന്നതില് നിസ്സഹായനെന്ന് ആന്‍ഡ്രൂ ബെയ്‌ലി; ജീവിതം ബുദ്ധിമുട്ടിലാകുമ്പോഴും ശമ്പള വര്‍ദ്ധന ചോദിക്കരുതെന്ന് ജനങ്ങള്‍ക്ക് ഉപദേശവും?\nതിരക്കേറിയ എ&ഇ യൂണിറ്റിന് മുന്നില് ആംബുലന്‍സില് രോഗി കാത്തിരുന്നത് 24 മണിക്കൂര്; രോഗിയെ കൈമാറാനുള്ള കാലതാമസം എന്‍എച്ച്എസ് സമ്മര്‍ദം വെളിവാക്കുന്നു; രോഗിക്ക് 15 മിനിറ്റിനുള്ളില് ചികിത്സ നല്‍കണമെന്ന നിബന്ധന വെള്ളത്തില് വരച്ച വര; കാര്യങ്ങള് കൈവിടുന്നു?\nപള്ളിയില് കയറി വെടിവെപ്പ്; അക്രമിയെ കെട്ടിയിട്ട് ധൈര്യമുള്ള വിശ്വാസികള്; രണ്ട് ആയുധങ്ങള് പിടിച്ചെടുത്തു; ഒരാള് കൊല്ലപ്പെട്ടു, അഞ്ച് പേര്‍ക്ക് പരുക്കേറ്റു; ഓറഞ്ച് കൗണ്ടി പ്രെസ്‌ബൈറ്റേറിയന് ചര്‍ച്ചില് വെടിയുതിര്‍ത്തത് ഏഷ്യന് വംശജന്?\nകാര് മോഷണം പോയാല് ചോദിക്കും പറയാനും ആരും കാണില്ല! 20 കാര് മോഷണങ്ങളില് കുറ്റം ചുമത്തുന്നത് ഒരു കേസില്; ലണ്ടനില് സ്ഥിതി ഇതിലും മോശം; പിടിക്കപ്പെട്ടാലും കേസില്ലാതെ വിലസി മോഷ്ടാക്കള്; ഞെട്ടിക്കുന്ന കണക്കുകള് പുറത്ത്\nപ്ലാറ്റിനം ജൂബിലി ആഘോഷങ്ങളില് നിറഞ്ഞ പുഞ്ചിരിയോടെ പങ്കെടുത്ത് രാജ്ഞി; 70 വര്‍ഷത്തെ സേവനത്തിന് രാജ്യം 96-കാരിയെ സല്യൂട്ട് ചെയ്തു; ടോം ക്രൂസ് ഉള്‍പ്പെടെ ബ്രിട്ടീഷ്, അന്താരാഷ്ട്ര സെലിബ്രിറ്റികള് ചടങ്ങിന് ശോഭകൂട്ടി\nജിപിമാരുടെ ഉപദേശവും, ചികിത്സയും കിട്ടാനില്ല! രോഗികള് എ&ഇയിലേക്ക് നടത്തിയത് 4.7 മില്ല്യണ് യാത്രകള്; അപ്പോയിന്റ്‌മെന്റുകള് ലഭിക്കാതെ വരുന്നതോടെ മറ്റ് വഴിയില്ലാതെ രോഗികള് എ&ഇയിലേക്ക്; സമ്മര്‍ദം കൂടാനുള്ള കാരണം തേടി നടക്കേണ്ടെന്ന് റിപ്പോര്‍ട്ട്?\nഎഫ്എ കപ്പ് ഫൈനലില് വില്ല്യം രാജകുമാരനെ 'കൂക്കിവിളിച്ച്' വെംബ്ലിയിലെ ആരാധകര്; നാണംകെട്ട നടപടി ലിവര്‍പൂള്, ചെല്‍സി മത്സരത്തിന് മുന്‍പ്; 'ഗോഡ് സേവ് ദി ക്യൂന്' പാടി തിരിച്ചടിച്ച് പിന്തുണയ്ക്കുന്നവര്; പെരുമാറ്റത്തെ അപലപിച്ച് എംപിമാര്\nക്രിക്കറ്റ് ലോകത്തെ ഞെട്ടിച്ച് മുന് ഓസ്‌ട്രേലിയന് താരം ആന്‍ഡ്രൂ സിമണ്ട്‌സിന്റെ മരണം; 46-കാരന് ഓടിച്ച വാഹനത്തിന്റെ നിയന്ത്രണം വിട്ട് ഇടിച്ചുമറിഞ്ഞു; കായിക ഇതിഹാസത്തെ രക്ഷിക്കാന് പാരാമെഡിക്കുകള് നടത്തിയ ശ്രമം വിജയിച്ചില്ല; ഷെയിന് വോണിന്റെ മരണത്തിന് പിന്നാലെ ഓസ്‌ട്രേലിയന് ക്രിക്കറ്റിന് മറ്റൊരു നഷ്ടം!\nകുതിരയോട്ടം കണ്ട ആവേശത്തില് എഴുന്നേറ്റ് നിന്ന രാജ്ഞിയ്ക്ക് കൈയടിച്ച് ജനം; റോയല് വിന്‍ഡ്‌സര് ഹോഴ്‌സ് ഷോയില് പങ്കെടുത്തത് അനാരോഗ്യം മൂലം പാര്‍ലമെന്റ് സ്റ്റേറ്റ് ഓപ്പണിംഗില് നിന്നും പിന്‍വാങ്ങി മൂന്ന് ദിവസത്തിന് ശേഷം\nചെറുവയറ്റിന് പരിപ്പ് – 1 കിലോഗ്രാം\nശര്‍ക്കര – 1കിലോഗ്രാം (ഉരുക്കി വെക്കണം)\nതേങ്ങാ2എണ്ണം\n(തേങ്ങയുടെ ഒന്നും, രണ്ടും,മൂന്നും പാല് എടുത്തു വെക്കണം)\nതേങ്ങ കൊത്തു 1കപ്പ്\nനെയ് – 50ഗ്രാം\nകശുവണ്ടി – 100ഗ്രാം\nഏലക്ക പൊടിച്ചത് 2സ്പൂണ്\nചെറുവയറ്റിന്പരിപ്പ് നന്നായി വറുത്തെടുക്കുക. നല്ല പൊട്ടുന്ന പരുവം ആകണം. ശേഷം ചൂട് ആറിയാല് നന്നായി കഴുകി എടുക്കണം. ഈ പരിപ്പിനെ മൂന്നാം പാലില് വേവിച്ചെടുക്കണം.വെന്ത പരിപ്പ് തവി ഉപയോഗിച്ച് നന്നായി ഉടച്ചു ചേര്‍ക്കണം….\nഅതിലേക് ശര്‍ക്കര പാനി ചേര്‍ക്കുക.കുറച്ച് നെയ്യും ചേര്‍ത് നന്നായി ഇളക്കി കൊടുക്കുക.\nഎല്ലാം കൂടി നന്നായി കുറുകി വരുമ്പോള് രണ്ടാം പാല് ചേര്‍ക്കുക\nഏലക്ക പൊടിച്ചത് ചേര്‍ത് കൊടുക്കുക. (ജീരകത്തിന്റേം, ചുക്കിന്റേം രുചി ഇഷ്ടമുള്ളവര്‍ക് ചേര്‍ക്കാം. )\nഇനി അത് കൂടി നന്നായി കുറുക്കി എടുക്കണം….ഇനി അവസാനം ഒന്നാം പാല് ചേര്‍ത്ത് നന്നായി ഇളക്കി മാറ്റി വെക്കുക…\nപാനില് ഒരു ടീസ്പൂണ് നെയ്യ് ഒഴിച്ച് തേങ്ങ കൊത്ത് , കശുവണ്ടി, മുന്തിരി വറുത്തു ഇതില് ചേര്‍ക്കുക..\nപരിപ്പ് പായസം തയ്യാര്..\nരുചികരമായ ബട്ടര് ചിക്കന്\nചിക്കന് ചുക്കയുടെ രുചി ആസ്വദിക്കാം\nകടയില് പോകേണ്ട, ഓവന് വേണ്ട; പിസ രുചിയോടെ വീട്ടില് തയ്യാറാക്കാം\nരുചിയേറിയ ചിക്കന് ന്യൂഡില്‍സ്\nക്രിസ്മസ് സ്‌പെഷ്യല് ഫിഷ് മോളി\nക്രിസ്മസ് എത്തി ; രുചിയേറിയ പ്ലം കേക്ക് ഉണ്ടാക്കാം ; ക്രിസ്മസ് ആഘോഷം ആസ്വാദ്യകരമാക്കാന് വഞ്ചിനാട് കിച്ചണ് യൂട്യൂബ് ചാനലില് ഷെഫ് ബിനോജിന്റെ സ്‌പെഷ്യല് വീഡിയോ കാണാം..\nഓണസദ്യ ഇനിയും തയ്യാറായില്ലേ! മൂന്ന് മണിക്കൂര് കൊണ്ട് 25 വിഭവങ്ങള് ഒരുക്കാന് സഹായിക്കുന്ന വീഡിയോയുമായി ബൈജൂസ് ആപ്പിള് കിച്ചണ്\nചിക്കന് കൊണ്ടൊരു സിംപിള് പലഹാരം പരീക്ഷിച്ചാലോ?


കണ്ണൂര്: എടക്കാട് പോലീസ് കസ്റ്റഡിയില് മര്‍ദ്ദനത്തിനിരയായ യുവാവ് മരിച്ച സംഭവം കണ്ണൂര് ജില്ലാ പോലീസ് മേധാവിയെകൊണ്ട് അനേ്വഷിപ്പിച്ച് മൂന്നാഴ്ചക്കകം റിപ്പോര്‍ട്ട് സമര്‍പ്പിക്കണമെന്ന് സംസ്ഥാന മനുഷ്യാവകാശ കമ്മീഷന് ആക്റ്റിംഗ് അദ്ധ്യക്ഷന് പി. മോഹനദാസ് സംസ്ഥാന പോലീസ് മേധാവിക്ക് നിര്‍ദ്ദേശം നല്‍കി. എടക്കാട് അരചെങ്കു സ്വദേശി ഉനൈസിനെയാണ് ഈ മാസം രണ്ടിന് വീട്ടിനുള്ളില് മരിച്ച നിലയില് കണ്ടെത്തിയത്. തനിക്ക് പോലീസ് മര്‍ദ്ദനമേെറ്റന്ന് ഉനൈസ് ആശുപത്രി അധികൃതര്‍ക്ക് മൊഴി നല്‍കിയിരുന്നു. ആശുപത്രിയില് നിന്നും പോലീസിന് വിവരം കൈമാറിയിട്ടും യാതൊരു നടപടിയും സ്വീകരിച്ചില്ല. തുടര്‍ന്ന് ആശുപത്രിയില് നിന്നും ഉനൈസിനെ വിട്ടയച്ചു. ഗുരുതരമായി പരിക്കേറ്റയാളെ ആശുപത്രിയില് നിന്നും വിട്ടയച്ചത് ദുരൂഹമാണെന്ന് കമ്മീഷന് ചൂണ്ടികാണിച്ചു. ഇക്കാര്യം അനേ്വഷണത്തില് തെളിയേണ്ടതുണ്ട്. ഭാര്യാപിതാവിന്റെ പരാതിയിലാണ് ഉനൈസിനെ കസ്റ്റഡിയിലെടുത്തത്. വാര്‍ത്തകള് സത്യമാണെങ്കില് ഉനൈസിന്റെ മരണം പോലീസ് മര്‍ദ്ദനത്തെത്തുടര്‍ന്നുള്ള കൊലപാതകമായി കാണേണ്ടിവരുമെന്ന് കമ്മീഷന് നിരീക്ഷിച്ചു. മൂന്നാഴ്ചക്കകം റിപ്പോര്‍ട്ട് നല്‍കണമെന്നാണ് ഉത്തരവ്.


സാത്താന് നിങ്ങളോട് സംസാരിക്കാറുണ്ടോ? : Marian Pathram\nദൈവം നാം ഓരോരുത്തരോടും സംസാരിക്കുന്നുണ്ടെന്ന കാര്യത്തില് നമുക്ക് സംശയമില്ല. പക്ഷേ പലപ്പോഴും ദൈവം സംസാരിക്കുന്നത് നാം കേള്‍ക്കാറില്ല.കാരണം ദൈവസ്വരത്തിന് വേണ്ടി കാതുകൊടുക്കാന് നമ്മെ ജീവിതവ്യഗ്രത അനുവദിക്കാറില്ല. അതുകൊണ്ട് തന്നെ ദൈവം സംസാരിക്കുന്നതിനെക്കാള് സാത്താന് സംസാരിക്കുന്നതാണ് നാം കേള്‍ക്കുന്നത്. സാത്താന് സംസാരിക്കുന്നത് എങ്ങനെയെന്ന് ചില ഉദാഹരണങ്ങളിലൂടെ വ്യക്തമാക്കാം.\nരണ്ടു വ്യക്തികള് തമ്മിലുള്ള പിണക്കം വാഗ്വാദമായി വളരുന്നു. ഈ രണ്ടു വ്യക്തികള് ഭാര്യഭര്‍ത്താക്കന്മാരോ സുഹൃത്തുക്കളോ ആരുമാകാം. അസുഖകരമായ രീതിയിലാണ് ഇവരുടെ സംഭാഷണം അവസാനിക്കുന്നത് എങ്കിലും രണ്ടുപേരുടെയും മനസ്സില് പ്രസ്തുത സംഭവം മായാതെ കിടക്കും. അതില് ഒരാള് ആത്മീയമായി പക്വത പ്രാപിച്ച വ്യക്തിയായിരിക്കാം.\nതന്മൂലം ക്ഷമിക്കാനും സഹിഷ്ണുത കാണിക്കാനും അയാള് തയ്യാറായെന്നിരിക്കും. എന്നാല് മറ്റേ ആള് അത്തരമൊരു മാനസിക വളര്‍ച്ച പ്രാപിച്ചിട്ടില്ലാത്ത വ്യക്തിയായിരിക്കും. അതിനാല് അയാള് ക്ഷമിക്കാനോ ക്ഷമ ചോദിക്കാനോ തയ്യാറാവില്ല. ഇവിടെ അയാളെ അതിന് പ്രേരിപ്പിക്കുന്നത് സാത്താനാണ്.\nസാത്താന് അയാളുടെ ഉള്ളിലിരുന്ന് ഇങ്ങനെ പറയും, നീ വിട്ടുകൊടുക്കണ്ട, നീ ക്ഷമിക്കണ്ടാ.. നീയല്ലല്ലോ തെറ്റു ചെയ്തത്, ശരി മുഴുവന് നിന്റെ ഭാഗത്താണല്ലോ.. ഇത് സാത്താന്റെ സ്വരമാണ്. ഇതിന് പുറമെ സാത്താന് വേറെയും പലകാര്യങ്ങളും പറയും അവന്റെ സല്‍പ്പേര് നശിപ്പിക്കണം, അവനെ ചീത്തവിളിക്കണം, അവനോട് പ്രതികാരം ചെയ്യണം.\nഏതൊക്കെ കാര്യങ്ങളില് നിഷേധാത്മകമായ കാര്യങ്ങള് പറയുന്നുണ്ടോ, ചിന്തിക്കുന്നുണ്ടോ അതൊക്കെ സാത്താന് സംസാരിക്കുന്നതിന്റെയും സാത്താന് മറുപടി കൊടുക്കുന്നതിന്റെയും ഭാഗമാണ്. സാത്താന് ഒരിക്കലും നല്ലതു പറയില്ല, ശാന്തത സമ്മാനിക്കില്ല, പക, വെറുപ്പ്,വിദ്വേഷം, അക്രമം, അസഭ്യഭാഷണം ഇതൊക്കെയാണ് സാത്താന്റെ സ്വരം. നാം പലപ്പോഴും വശംവദരാകുന്നതും ഇതിനാണ്.\nഇവ കേള്‍ക്കുന്ന വ്യക്തികള്‍ക്ക് സമാധാനം അനുഭവിക്കാനാവില്ല, അവര് സമാധാനം കൊടുക്കുകയുമില്ല. ഇനി പറയൂ നിങ്ങള് ജീവിതപങ്കാളിയെ അസഭ്യഭാഷണം കൊണ്ട് നിത്യവും മുറിവേല്പിക്കുന്നുണ്ടോ, പ്രായം ചെന്ന മാതാപിതാക്കളെ പുലഭ്യം പറയാറുണ്ടോ, മക്കള്‍ക്ക് സത്യവിരുദ്ധമായ കാര്യങ്ങള് പറഞ്ഞുകൊടുത്ത് അവരെ തന്റെ വരുതിയിലാക്കുന്നുണ്ടോ, അര്‍ഹിക്കേണ്ട പരിഗണനയും സ്‌നേഹവും നല്കാതെ വരുന്നുണ്ടോ.. നന്ദി കേട് കാണിക്കുന്നുണ്ടോ..\nഎല്ലാം തന്റെ കഴിവിന്റെ പേരിലാണെന്ന് അഹങ്കരിക്കുന്നുണ്ടോ.ഇതെല്ലാം സാത്താന്റെ സ്വരത്തിന് അനുസരിച്ചുള്ള നിങ്ങളുടെ പ്രവൃത്തികളും പ്രതികരണങ്ങളുമാണ്. സാത്താനില് നിന്ന് ഓടിയകലുക. അവന് നിങ്ങളെ കൊല്ലാനും നശിപ്പിക്കാനുമാണ് വരുന്നതെന്ന കാര്യം മറക്കാതിരിക്കുക.\nവത്തിക്കാന്; കോവിഡ് വാക്‌സിന് ആദ്യം സ്വീകരിക്കുന്നവരില് പോപ്പ് എമിരത്തൂസ് ബെനഡിക്ട് പതിനാറാമനും


ആരഭി: ഭാർഗ്ഗവ രാമ ചരിതം\n“രാമേട്ടാ...നോക്കു... ഒരാള്‍ക്ക് ...ഇതില്‍ക്കൂടുതല് വികൃതനാകാന് കഴിയുമോ...... ?”\nഒറ്റനോട്ടത്തില്‍ത്തന്നെ അവളുടെ അഭിപ്രായം എനിക്കും സ്വീകാര്യമായിത്തോന്നി. അഞ്ചടിപ്പൊക്കം, അതിനൊത്ത വണ്ണം, കറുത്ത മുഖത്തിന് കാഠിന്യമേറ്റുന്ന കറുത്തതാടി, ജട പിടിച്ച തലമുടി നെറ്റിത്തടത്തിൽ ഞാന്നുകിടക്കുന്നു. ഇടത്തേക്കണ്ണ് വളരെ ചെറുതാണ്. വലത്തേത് കോങ്കണ്ണും. കരിക്കട്ടപോലെ തോന്നിക്കുന്ന ചുണ്ട്. ബീടിക്കറപിടിച്ച വൃത്തികെട്ട പല്ലുകള്. അഴുക്കും വിഴുക്കും മേളിച്ച് മഞ്ഞനിറമാക്കിയ ഒറ്റമുണ്ടു മാത്രമാണ് അയാളുടെ വേഷം. കാടുപോലെ വളര്‍ന്നുകിടക്കുന്ന, നെഞ്ചിലെ രോമങ്ങൾക്കിടയില് വലത്തെ കൈവിരലുകള് കോര്‍ത്തുപിടിച്ചുകൊണ്ടാണ് നടപ്പ്. ഇടത്തെകൈയിൽ കൊയ്ത്തരിവാള്. അയാൾ ഞങ്ങളെ നോക്കി, ചിരിച്ചു; വൃത്തികെട്ട ചിരി !\n“കുട്ടിച്ചാത്തന് .......... ഡെവിള്......... !”\nപല്ലുകടിച്ച് മുറുമുറുത്തുകൊണ്ടവള് കുനിഞ്ഞിരുന്നു.\n“ഭാര്‍ഗ്ഗവന്...അതാണവന്റെ പേര്” ഞാന് വിശദീകരിച്ചു.\nആ പേരവള് ദേഷ്യത്തില് പറഞ്ഞതുകേട്ട് ചിരിച്ചുപോയി.\nതണുത്ത കാറ്റുള്ള സായാഹ്നമായിരുന്നു. ഞങ്ങള് ഗ്രാമത്തില് എത്തിയതിന്റെ രണ്ടാം ദിവസം. നാലുകെട്ടും പടിപ്പുരയും കൊട്ടിയമ്പലവും ഉള്ള തറവാട്ടിന്റെ മുന്‍വശത്ത്, പടര്‍ന്നു വിരിഞ്ഞുനില്ക്കുന്ന പുളിമരത്തിന്റെ കീഴില് ഞങ്ങള്. നടവരനമ്പില്‍ക്കൂടി അലസമായി നടക്കുന്ന ഭാര്‍ഗ്ഗവന് ഇടയ്ക്ക് ഒന്നുരണ്ടു തവണ തിരിഞ്ഞു നോക്കി. അവന്റെ മുഖത്തെ വികൃതമായ ചിരി മായാതെനിന്നിരുന്നു.\n“ സാര് ... സിഗരറ്റ് ...“\nകാര്യസ്ഥന് വാസുപിള്ള പുറകില് വന്നുനിന്നു വിളിച്ചു. സിഗരറ്റ് വാങ്ങിവരാന് താമസിച്ചതിന്റെ ജാള്യം അയാളുടെ മുഖത്ത് ദൃശ്യമാകുന്നതു ശ്രദ്ധിക്കാതെ ചോദിച്ചു :\n“ ഭാര്‍ഗ്ഗവനിപ്പോള് എന്താ പണി?”\n“ തേവന്‍മൂപ്പന്റെ മോന്”\n“കാളപാര്‍ക്കവനോ....? അവനു പ്രത്യേകിച്ച് പണിയൊന്നുമില്ല വെളുക്കുമ്പോള് പാടവരമ്പത്തിറങ്ങും. പുല്ലു ചെത്തും. കാള യ്ക്കുള്ള തീറ്റയാ. ഒരു ആനയുടെ അത്രയുണ്ട് സാറേ അവന്റെ വിത്തുകാള. നാട്ടിലെ പശുക്കളുടെയൊക്കെ കേട്ടിയോനാ... . വിത്തു കൊടുക്കുന്നതിനു പാര്‍ക്കവന് രൂപ വാങ്ങാറില്ല. ആവശ്യക്കാര് പിണ്ണാക്കോ പരുത്തിക്കുരുവോ പുളിങ്കു രുവോ വാങ്ങിക്കൊടുക്കും. ന്താ....പ്പോ...തിരക്കാന്?”\nകാര്യസ്ഥന് പോയപ്പോള് ഭാര്യ മൈഥിലി പരിഭവിച്ചു :\n“എന്തിനാ ചെകുത്താന്റെ വിശദവിവരം?”\n“നീ പിണങ്ങാതെ ഭാര്യേ.. നാലാംതരംവരെ ഞങ്ങള് ഒരുമിച്ചാ പഠിച്ചത്. അവന് ഭാര്‍ഗ്ഗവന്... ഞാന് രാമന് ...ആളൊന്ന് ...അവതാരം രണ്ട്”\n“ പുരാണം പറഞ്ഞതാ പെണ്ണേ”\n“ ഓ .... ഒരു പുരാണം”\nദേഷ്യപ്പെട്ട് അവളെഴുന്നേറ്റുപോയിട്ടും ..ഞാന് അവനെപ്പറ്റി പലതും ഓര്‍മ്മിച്ചിരുന്നു.\nരാത്രിയിലേതോ യാമത്തില് അവള് ഞെട്ടിയുണര്‍ന്നു കരഞ്ഞു. ഭയന്നുവിറയ്ക്കുന്ന അവളുടെ ദു:സ്വപ്നത്തിലെ കാരണം ഭാര്‍ഗ്ഗവനായിരുന്നു. സാന്ത്വനപ്പെടുത്തിയുറക്കിയപ്പോള് പുലരി വാതായനത്തിലെത്തിയിരുന്നു.\nപിറ്റേന്നു പ്രഭാതത്തില് ഞാന് യാത്രതിരിക്കുമ്പോള്, അവള് ഭാര്‍ഗ്ഗവനെക്കുറിച്ച് പറഞ്ഞുകരഞ്ഞു. പ്രായമായ അമ്മയും വാസുപിള്ളയും കളിയാക്കിച്ചിരിച്ചപ്പോള് ദേഷ്യപ്പെട്ടുകൊണ്ട് അകത്തേക്കു പോയി .\nബസ്സിലിരിക്കുമ്പോള് അവളെക്കുറിച്ചായിരുന്നു ചിന്ത. പതിനഞ്ചു വര്‍ഷത്തെ ദാമ്പത്യജീവിതത്തിനിടയിൽ, അവളില് ഇത്തരം ഒരു ഭയം നാമ്പെടുക്കുന്നത്\nഈ ഭയത്തിന്റെ ആവിര്‍ഭാവം എന്നെ ഒരു തരത്തില് സന്തുഷ്ടനാക്കി. കാരണം, മാസങ്ങളായീ ഞങ്ങളുടെ ജിവിതവിഹായസ്സിൽ കാര്‍മേഘം ഉരുണ്ടുകൂടാന്‍തുടങ്ങിയിട്ട്. വല്ലപ്പോഴും ചാറ്റൽമഴയും ഉണ്ടായി. നഗരത്തിലെ ഒരു സ്വകാര്യപണമിടപാടു കമ്പനിയുടെ പ്രവിശ്യാമാനേജരായിരുന്നു ഞാന്. ഒരുവര്‍ഷത്തിനുമുമ്പുണ്ടായ, കമ്പനി മുതലാളിയുടെ തിരോധാനം ഞങ്ങളുടെ ജീവിതത്തെ വല്ലാതെ ബാധിച്ചിരുന്നു . ഗള്‍ഫില്‍നിന്നു ജോലി ഉപേക്ഷിച്ചുവന്നപ്പോള് ഉണ്ടായിരുന്നതും ഭാര്യയുടെ സ്വര്‍ണ്ണംവിറ്റുകിട്ടിയതുംകൂ‌ടെ നല്ലൊരു തുക തന്റേതായിത്തന്നെ ബാങ്കിലുണ്ടായിരുന്നതും നഷ്ടമായി. കേസും വഴക്കുമായി ഒരു വര്‍ഷം വല്ലാതെ വലഞ്ഞു. പണമിടപാടുകാരുടെ മുമ്പില് നാണിച്ചു. എന്നെ വിശ്വസിച്ചും, ഞാന് നിര്‍ബന്ധിച്ചും ബാങ്കില് പണം ഇട്ടിരുന്നവരുടെ രൂപ ഞാന്‍തന്നെ കൊടുക്കാം എന്നേറ്റു. ഇന്‍സ്റ്റാള്‍മെന്റില് വാങ്ങിയ ടി.വി. യുടേയും ഫ്രിഡ്ജിന്റേയും വാഷിംഗ് മെഷ്യന്റേയും ഡീലര്‍മാര് വട്ടംകറക്കി. നഗരത്തില്, താമസിച്ചിരുന്ന വീട് വിറ്റ് കടങ്ങള്‍തീര്‍ക്കാം. മിച്ചമൊന്നുമുണ്ടാകില്ലെങ്കിലും കടക്കാരുടെ ബാദ്ധ്യത ഒഴിഞ്ഞുകിട്ടുമല്ലോ.\nചുറ്റുപാടുകള് മനസ്സിലാക്കാതെ അവളെന്നെ കുറ്റപ്പെടുത്തിക്കൊണ്ടിരുന്നു. കമ്പനി പൊളിയുന്നതു മനസ്സിലാക്കി പണം മാറ്റാത്തതും, ഗള്‍ഫില്‍നിന്നു ജോലി ഉപേക്ഷിച്ചതും ഞാനൊരു മടിയനായതുകൊണ്ടാണ് എന്നൊക്കെയുള്ള അവളുടെ വാദം പലപ്പോഴും എന്നെ ക്ഷുഭിതനാക്കി. എങ്കിലും ഞാന് ക്ഷമിച്ചു, കാരണം എനിക്കവളെ അത്രയ്ക്ക് ഇഷ്ടമായിരുന്നു.\nഇതിനൊക്കെയുള്ള പരിഹാരത്തിനും മാറ്റത്തിനും വേണ്ടിയായിരുന്നു ഗ്രാമത്തിലേക്കുള്ള യാത്ര. ഇനിയുള്ള കാലം തറവാട്ടിലുള്ള അഞ്ചേക്കര് വസ്തുവില് കൃഷിചെയ്തുജീവിക്കാം. കുഗ്രാമത്തിലെ ജീവിതത്തെച്ചൊല്ലി തറവാട്ടില് എത്തിയ ദിവസത്തിലും അവള് വഴക്കുണ്ടാക്കി. ഭാർഗ്ഗവനെ കണ്ടതുമുതല് അവളുടെ ചിന്തയും സംസാരവും ഒക്കെ അവനെക്കുറിച്ചായി. അതുകൊണ്ടാവാം മറ്റു കാര്യങ്ങളൊക്കെ അവള് മറന്നു. ഞങ്ങളുടെ സുഖജീവിതത്തിനു ഇടനിലക്കാരനായി മാറിയ ഭാര്‍ഗ്ഗവനെയോര്‍ത്ത് അറിയാതെ ചിരിച്ചുപോയി.\nഒരാഴ്ച കഴിഞ്ഞാണ് ഗ്രാമത്തില് തിരിച്ചുവന്നത്. നഗരത്തിലെ വീട് വില്പ്പനയ്ക്കുള്ള അഡ്വാന്‍സും വാങ്ങി, വീട്ടുസാധനങ്ങളെല്ലാം കയറ്റിയ ലോറിയോടോപ്പമാണ് വന്നത് തറവാട്ടില് എത്താന് ഇനി കുറച്ചു ദുരമേയുള്ളൂ\nചെമ്മൺപാതയില്, ലോറിക്കു മുന്നില് മാര്‍ഗ്ഗതടസ്സംസൃഷ്ടിച്ചുകൊണ്ടൊരുകാളക്കൂറ്റന്. ഡ്രൈവര് നിറുത്താതെ ഹോറണ് മുഴക്കിയപ്പോള് കാള കയറുംവലിച്ചിഴച്ച് പാഞ്ഞുപോയി. എവിടെനിന്നോ എത്തിയ ഭാര്‍ഗ്ഗവന് കാളയോടൊപ്പം ഓടുന്നതു കണ്ടു.\nസാധനങ്ങളെല്ലാം ലോറിയില്‍നിന്നിറക്കി മുറികള്‍ക്കുള്ളില് ക്രമീകരിച്ചപ്പോള് തളര്‍ന്നുപോയി. കുളി കഴിഞ്ഞ് കിടക്കയിലേക്ക് വീണത് മയക്കത്തോടെയായിരുന്നു\n“ഇവിടെത്തന്നെ താമസിക്കാന് തീരുമാനിച്ചൂ..അല്ലേ?”\nമയക്കത്തില്‍നിന്നു തട്ടിവിളിച്ച് അവള് ചോദിച്ചു.\n“അതേ...എന്താ ..നിനക്ക് എതിര്‍പ്പ് വല്ലതുമുണ്ടോ..?“\nഅവള് ചിരിച്ചു. ഭംഗിയുള്ള ചിരി. നെറ്റിയില് സിന്ദൂരം . പുടവയും കവിണിയും ഉടുത്തിരിക്കുന്നു. ഈറന്‍മുടിയില് മുല്ലപ്പൂക്കള് .\n“എവിടുന്നാ പൂക്കള് ?”\nവാലിട്ടെഴുതിയ പീലികള്‍ക്കുള്ളില് പിടയുന്ന ഭംഗിയുള്ള കണ്ണുകളെ നിരീക്ഷിച്ചു.\n“തൊടിയിൽ നിറച്ച് മുല്ലവള്ളികളുണ്ടല്ലോ... പേരയും മാതളമരവും നെല്ലിയും ജാമ്പയും.....റിയലി......ഐ ...ലൈക്ക്...ഹിയര്.“\n“ എന്താ,എന്തുപറ്റി ?”\n“അല്ലാ... വര്‍ഷങ്ങള്‍ക്കു ശേഷം എന്നെ സംബന്ധിച്ചതില് ആദ്യമായി നിനക്കിഷ്ടപ്പെട്ട ഒരു കാര്യം”\nഅവള് വശ്യമായി ചിരിച്ചു.നെഞ്ചില് മുഖം ചേര്‍ത്തുകിടന്നു.\n“അഞ്ചേക്കർപറമ്പും ഈ വലിയതറവാടും, പെണ്ണേ, നമുക്കിതൊക്കെ പോരേ?”\n“ പോരാന്ന് ഞാന് പറഞ്ഞില്ലല്ലോ”\n“ഇരുവരും പറയാത്ത ഒരു കാര്യമുണ്ട്.......... മനഃപൂർവ്വം...നടിക്കുന്ന കാര്യം ഒരു കുഞ്ഞുമുഖം. നമ്മുടെ ഈ സ്വര്‍ഗ്ഗത്തിന്റെ കാവല്‍ക്കാരനായി, അല്ല,അധിപനായി”\nഎന്റെ സ്വരത്തിലെ ശോകച്ഛവി ശ്രദ്ധിച്ചുകൊണ്ടവള് എണീറ്റിരുന്നു.വിഷയം മാറ്റി.\n“ചേട്ടാ ..പിന്നേയ് ഞാനിന്നാ കാളക്കൂറ്റനെ കണ്ടു ...ചേട്ടന്റെ സഹപാഠിയുടെ”\n“ഒരു മദയാനയെപ്പോലുണ്ട്. കണ്ടാല്‍ത്തന്നെയറിയാം അതിന്റെ കരുത്ത് നെറ്റിയില് ഐശ്വര്യമുള്ള വെളുത്ത കുറി. ഇന്നലെ തൊട്ടടുത്തു കണ്ടപ്പോൾ ഞാന് പേടിച്ചുപോയി...എന്നാലും, എനിക്കെന്തോ അതിനെ ഇഷ്ടപ്പെട്ടു”\n“അപ്പൊ,ഭാര്‍ഗ്ഗവനോടുള്ള വെറുപ്പു മാറിയോ?”\n“ചെകുത്താന്‍തന്നെയാ, ആ ശക്തന്റെ ഉടമസ്ഥനാണല്ലോ എന്ന ഒറ്റക്കാരണംകൊണ്ട് മാത്രം നാം അവനെ വധിക്കാന് വിധിക്കുന്നില്ല........!“\nഅവള് പൊട്ടിച്ചിരിച്ചു; ഞാനും.\nനാലു ദിവസത്തിനു ശേഷമുള്ള പ്രഭാതത്തിനു മഞ്ഞു കൂടുതലയിരുന്നു. കുളിരുമണിഞ്ഞ് തൊടിയിലൂടെ നടക്കുകയായിരുന്നു .പിന്നിലെന്തോ ഒടിഞ്ഞുതകരുന്ന ശബ്ദം കേട്ട് തിരിഞ്ഞുനോക്കി. വാലുംപൊക്കിപ്പിടിച്ച്, വളരെ വേഗത്തില്, ഭാര്‍ഗ്ഗവന്റെകാള എന്റെ മുന്നിലൂടെ, വളര്‍ന്നുകിടക്കുന്ന മരച്ചിനിക്കമ്പുകള് ചവുട്ടിമെതിച്ച് മുകളിലേക്ക് ഓടിപ്പോയി. ഒരു നിമിഷം ഭയന്നുനിന്നു.\nവിളനാശത്തിന്റെ കാര്യം മനസ്സിനെ കലുഷമാക്കി. കാളയ്ക്കു പുറകെ പാഞ്ഞു. രാത്രി, കാവലിനായി കെട്ടിയിരിക്കുന്ന പുരയ്ക്കു സമീപം കാള നില്ക്കുന്നതു കണ്ട്, വളര്‍ച്ച മുറ്റിയ ഒരു ചീനിക്കമ്പ് പൊട്ടിച്ചെടുത്ത് അതുനടുത്തേക്കു ചെന്നു.\nകാവല്‍പ്പുരക്കുള്ളില് അടക്കിയ സീല്‍ക്കാരസ്വരം. ഒന്നെത്തിനോക്കി പെട്ടെന്നു തല പിന്‍വലിച്ചു. തറവാട്ടിലെ അടുക്കളജോലിക്കാരിയും ഭാര്‍ഗ്ഗവനുമായിരുന്നു അവിടെ !\nഅവരെ ശ്രദ്ധിച്ച്, ഇമയനക്കാതെ, വാൽ ചലിപ്പിക്കാതെ. നില്ക്കുന്ന കാള. എങ്കിലും അതിന്റെ തുറിച്ച കണ്ണുകളുള്ള മുഖത്ത് വന്യമായ എന്തോ ഒന്ന് ദര്‍ശിച്ചു.\nശബ്ദമുണ്ടാക്കാതെ തിരിച്ചുനടന്നു. ഭാര്‍ഗ്ഗവന്റെയും കാളയുടേയും മുഖം ഒന്നാണെന്ന് എനിക്കു തോന്നി.\nഒരു തമാശയായിട്ടണ് സംഭവം മൈഥിലിയോടു പറഞ്ഞത്. അവള് രോഷാകുലയായി. ജോലിക്കാരിയെ പിരിച്ചയച്ചു .\n“പെണ്ണുങ്ങളാണ് പുരുഷന്മാരെ ചീത്തയക്കുന്നത് ... ഭാർഗ്ഗവൻ പാവമാണ്. അവന്റെ രൂപം മത്രമാണു വികൃതം. ഛേ.. അവന്റെ വികൃതരൂപത്തിനു മുമ്പിൽ അവൾ എന്തിനു……….. കുരുത്തംകെട്ടവൾ.”\nരാത്രി കിടക്കയോളം ഇതിനെക്കുറിച്ചുതന്നെയായിരുന്നു അവളുടെ സംസാരം.\nപിന്നത്തെ ദിവസങ്ങളിൽ ഭാർഗ്ഗവനൊടുള്ള അവളുടെ ഭയം കുറഞ്ഞു വരുന്നതായി എനിക്കു തോന്നി. അവന്റെ തുറിച്ച നോട്ടം കണ്ട് വീടിനുള്ളിലേക്കു പോകുന്നതു മതിയാക്കി, അവനെ നോട്ടം കൊണ്ട് എതിരിട്ടുതുടങ്ങി. ഭാർഗ്ഗവൻ അവൾക്കൊരു സാ‍ധരണക്കാരനായി. പകരം അവളുടെ സംസാരത്തിൽ കാളക്കൂറ്റനു പ്രധാന്യം നല്കിയെങ്കിലും, പഴയതുപോലെ എന്നെ കുറ്റക്കാരനായി ചിത്രീകരിച്ചു തുടങ്ങി. കുഞ്ഞുങ്ങൾ ഇല്ലാത്തതും, നഗരം വിട്ടുപോന്നതും, പണമുണ്ടാക്കാനറിയാത്തതും എന്റെ കഴിവില്ലായ്മയായി പറഞ്ഞു. അവളുടെ കണ്ണുകൾ ഈറനണിഞ്ഞു.\nവീടിന്റെ വിലയാധാരം നടത്താൻ നഗരത്തിലേക്ക് തിരിച്ച വഴിക്ക് ശകുനമായി കണ്ടത് ഭാർഗ്ഗവനെയായിരുന്നു. ശകുനം? അതെന്തോ ആയിക്കോട്ടെ, എന്നൊടു പലതും പറഞ്ഞ് അവൻ കൂടെ നടന്നു. അവന്റെ വിനയവും ബഹുമാനവും എന്റെ വലതു കരത്തെ പോക്കറ്റിലേക്കു ചലിപ്പിച്ചു.\nകൈയിൽ തടഞ്ഞ നൂറുരൂപാനോട്ട് അവനു നല്കിയപ്പോൾ വാങ്ങാൻ മടിച്ചു.\n“വാങ്ങിച്ചോ...... കാളയ്ക്ക് വല്ലതും വാങ്ങി കൊടുക്ക്...... പിന്നെ നീയും കാര്യമായി വല്ലതും വാങ്ങി കഴിച്ച് ശക്തി കൂട്ടിക്കോ...... രൂപമതല്ലെങ്കിലും കാളയെപ്പോലെയാണല്ലൊ..... നീയും....!”\nഎന്റെ വാക്കുകളുടെ ഗൂഢമായ അർത്ഥം മനസ്സിലാക്കിയാണോ എന്തോ അവൻ ചിരിച്ചു. രൂപയും വാങ്ങി, നടന്നു.\nവിചാരിച്ചതിലും നേരത്തേ വിലയാധാരം നടന്നു. ഗ്രാമത്തിൽ ബസ്സിറങ്ങിയപ്പോൾ മദ്ധ്യാഹ്നമായിരുന്നു. തറവാടും, അകത്തളത്തിൽ അമ്മയും ഉച്ചയുറക്കത്തിലായിരുന്നു.\nവീടിനകത്തു മുഴുവനും തിരഞ്ഞിട്ടും മൈഥിലിയെ കണ്ടില്ല. കാട്ടുചെമ്പകത്തിന്റെ മുന്നിലും മുല്ലവള്ളിയുടെ ചാരത്തും തൊടിയിലും തിരഞ്ഞു. മനസ്സിലൊരു നൊമ്പരം. അവൾക്കായി ഞാൻ ഇതുവരേക്കും ഒന്നും നല്കിയിട്ടില്ല. ഇനിയിപ്പോൾ......എന്നെ.... വെറുത്ത്.....അവളുടെ വീട്ടിലേക്കു പോയിരിക്കുമോ...?\nകാവൽമാടത്തിലേക്കു നടന്നത് അവൾ അവിടെക്കാണും എന്ന ധാരണയൊടെയല്ലായിരുന്നു. എപ്പൊഴും സംഭവിക്കാറുള്ളതുപോലെ എന്റെ ധാരണ തെറ്റി !\nനോട്ടം പിൻവലിക്കാൻപോലും ശക്തിയില്ലാതെ, കാവൽമാടത്തിനു മുമ്പിൽ. ഞാൻ ശിലയായി. സംസാരശേഷിയും. ശ്രവണശേഷിയും നശിച്ച് ദർശനശേഷിമാത്രമുള്ള കൃഷ്ണശില .......!\nപെട്ടെന്ന്, പിന്നിലെന്തൊ തകർന്നടിയുന്ന ശബ്ദംകേട്ട് തിരിഞ്ഞുനോക്കി. വാലുയർത്തി, കാതുകൾ കൂർപ്പിച്ച്, കാറ്റിന്റെ വേഗത്തിൽ, കയറ്റംകയറി, വന്നുനില്ക്കുന്ന വന്യമായ മുഖഭാവമുള്ള ശക്തനായ കാള !\nഭാർഗ്ഗവന്റെ വിത്തുകാള !!\nസീൽക്കാരശബ്ദം പടഹധ്വനിയായി മുഴങ്ങുന്ന കാവൽ‌പ്പുരക്കുള്ളിലേക്കു തറപ്പിച്ചുനോക്കിക്കൊണ്ട് അത് ഇമവെട്ടാതെ, നിലകൊണ്ടു !!\nവനിത വിനോദ് December 24, 2010 at 11:29 PM\nവെറുതെ ഒന്ന് കയറിയിട്ട് പോകാമെന്ന് കരുതിയാണ് എത്തിയത്. വന്നപ്പോള് വായിച്ചപ്പോള് രസം തോന്നി. പ്രൊഫൈല് കണ്ടു. പരിചയപ്പെടാന് കഴിഞ്ഞതില് സന്തോഷമുണ്ട്. തുടര്‍ന്നും കാണാം. കൂടുതല് കഥകളും കവിതകളും വിവരങ്ങളുമായി. ആശംസകള്\nചന്തു നായർ December 27, 2010 at 2:00 PM\nവളരെ സന്തോഷം...പ്രൊഫൈലിൽ പറഞ്ഞിട്ടുള്ളത് പോലെ.. ഞാൻ ഒരു തിരക്കഥാകൃത്താണ്..ഇപ്പൊൾ മൂന്ന് തിരക്കഥകൾ എഴുതിക്കൊണ്ടിരിക്കുന്നു.രണ്ടെണ്ണം സീരിയലുകൾ,“ മുൻപേ പറക്കുന്നപക്ഷി, കരൾ പിളരും കാലം” ഇനിയൊരെണ്ണം സിനിമയാണ് “ ആരഭി “ രചനയും സംവിധാനവും അടിയൻ തന്നെയാണ്..നമ്മുടെ ഒരു സൂപ്പർസ്റ്റാറണ് നായകൻ..ചിത്രീകരണം തുടങ്ങുമ്പോൾ അറിയിക്കം..സംഗീതത്തിന്റെ സാദ്ധ്യതകൾ മുഴുവൻ ഉപയൊഗപ്പെടുത്തുന്ന ഒരു സിനിമ. 1972-ൽ മലയാള നാട് വാരികയിലും, ആകശവാണിയിലുംവന്ന എന്റെ തന്നെകഥയെ അവലമ്പിച്ചതാണ്... താങ്കൾ ഇപ്പൊൾ വായിച്ച കഥ 1995-ൽ ആകാശവാണിയിലെ സാഹിത്യരംഗത്തിൽ അവതരിപ്പിച്ചതാണ്...ഇനിയും പ്രസിദ്ധീകരിക്കാത്ത കഥകലുണ്ട് അവ ഈ ബ്ലൊഗിലൂടെ അവതരിപ്പിക്കാം...ഒരു ഹ്രദയ ശസ്സ്രക്രീയ എന്നെ കുറച്ചൂനാൾ നിശബ്ദനാക്കി..കമ്പുട്ടർ കോളേജിലെ എം.ഡി യുടെ മുറിയിൽ ഒറ്റക്കാകുമ്പൊൾ എനിക്ക് കൂട്ട് വന്നത് ബ്ലൊഗും,കുറെ നോവലുകളുമാണ്..അങ്ങനെയാണ് ഞാനും ഒരു ബ്ലൊഗറായത്... എന്തായാലും മകളെപ്പോലെ വായനക്ക്ക്കാരുണ്ടെങ്കിൽ, ഇനിയും ഞാൻ ഇതിൽ എഴുതാം..എന്റെ ചെറിയ ബുദ്ധിയിൽ ചേക്കേറുന്നതൊക്കെ....സസ്നേഹം....ചന്തുനായർ\nകുഞ്ഞൂസ് (Kunjuss) January 1, 2011 at 9:04 AM\nആദ്യം ഒന്നു വായിച്ചിട്ടു പോയതാണ്.അന്ന് കമന്റ് ഇടാന് കഴിഞ്ഞിരുന്നില്ല.\nഹൃദയസ്പര്‍ശിയായ എഴുത്ത്, വായന തീര്‍ന്നപ്പോള് എന്തിനെന്നറിയാതെ ഒരു നൊമ്പരം ബാക്കി...\nചന്തു നായർ January 1, 2011 at 1:50 PM\nനന്ദി..കുഞ്ഞൂസിന് പുതുവ്ർഷത്തിന്റെ ആശംസകൾ\nUnknown January 6, 2011 at 11:24 PM\nഇത് കറുപ്പാക്കി പോസ്റ്റാമോ?\nഅല്ലെങ്കില് കണ്ണിന്റെ ആപ്പീസ് പൂട്ടും.\nസ്വപ്നസഖി January 25, 2011 at 4:58 PM\nനല്ല അവതരണം. ഈ കഥ ഞാന് മുമ്പ് കേട്ടിട്ടുണ്ട്.\nറോസാപ്പൂക്കള് January 27, 2011 at 6:39 PM\nEchmukutty April 7, 2011 at 11:45 AM\nനല്ല നിരീക്ഷണങ്ങൾ, ഭാഷ........\najith June 19, 2011 at 9:58 PM\nഇക്കഥ ഒരു മനോഹരകഥ


ഗോവയില് പെട്രോളിന് 11 രൂപ കുറച്ചു; വീട്ടമ്മമാര്‍ക്ക് മാസത്തില് 1000 രൂപ അലവന്‍സ്\nഅഭയ: നീതി അട്ടിമറിക്കപ്പെട്ടിട്ട് ഇന്നേക്ക് 20 വര്‍ഷം; സി.ബി.ഐ മേധാവിക്ക് ജോമോന്റെ പരാതി\nTuesday 27th March 2012 12:09pm\nTuesday 27th March 2012 12:00pm\nപനാജി: ഗോവയില് പെട്രോളിന് 11 രൂപ കുറച്ചു. ഇതോടെ നേരത്തെ 66 രൂപയായിരുന്ന ഒരു ലിറ്റര് പെട്രോളിന് 55 രൂപയായി. മാര്‍ച്ച് 3നു നടന്ന നിയമസഭാ തിരഞ്ഞെടുപ്പില് ബി.ജെ.പിയുടെ പ്രകടന പത്രികയിലെ പ്രധാന വാഗ്ദാനമായിരുന്നു പെട്രോളിന്റെ വില കുറയ്ക്കുമെന്നത്. ഇലക്ഷനില് വിജയം നേടി അധികാരത്തിലേറിയ ബി.ജെ.പി മുഖ്യമന്ത്രി മനോഹര് പരീക്കര് ബജറ്റ് പ്രസംഗത്തിനിടെയാണ് പെട്രോള് വില കുറച്ചു കൊണ്ടുള്ള പ്രഖ്യാപനം നടത്തിയത്.\nപെട്രോളിന്മേലുള്ള വാറ്റ് തീരെ കുറയ്ക്കാനാണ് സര്‍ക്കാറിന്റെ തീരുമാനം. രേഖകളില് കാണിക്കാന് 0.1 % മാത്രമായിരിക്കും വാറ്റ് ചുമത്തുക. ചര്‍ച്ചയ്ക്ക് ശേഷം ബജറ്റ് പാസാക്കുന്നതോടെ പുതുക്കിയ വില പ്രാബല്യത്തില് വരും. വിമാന ഇന്ധനത്തിന്റെ വാറ്റ് നികുതിയും 22 ശതമാനത്തില് നിന്ന് 12 ശതമാനമായി കുറച്ചിട്ടുണ്ട്. ഇത് ഗോവയിലേക്ക് സര്‍വീസ് നടത്തുന്ന വിമാനക്കമ്പനികള് ഏറെ പ്രയോജനകരമാകും.\nസംസ്ഥാനത്തെ 14 ലക്ഷത്തോളം ജനങ്ങള്‍ക്ക് ആശ്വസപ്രദമാണു ഈ തീരുമാനമെന്നു മൂന്നാം തവണയും ഗോവയില് മുഖ്യമന്ത്രിയായ മനോഹര് പരീകര് പറഞ്ഞു. യാത്രാക്കൂലി, വിലക്കയറ്റം തുടങ്ങി എല്ലം കാര്യങ്ങളിലും ഇതു ജനങ്ങള്‍ക്ക് ഉപകാരപ്രദമാകുമെന്നും അദ്ദേഹം ചൂണ്ടിക്കാട്ടി.\nപെട്രോള് വില കുറച്ചതിന്റെ പിന്നാലെ മൂന്നു ലക്ഷത്തില് താഴെ വരുമാനമുള്ള കുടുംബത്തിലെ വീട്ടമ്മമാര്‍ക്ക് മാസം തോറും 1,000 രൂപയുടെ അലവന്‍സും ബി.ജെ.പി സര്‍ക്കാര് പ്രഖ്യാപിച്ചിട്ടുണ്ട്. അടുത്ത അഞ്ചു വര്‍ഷത്തേയ്ക്ക് ഗാര്‍ഹി ആവശ്യത്തിനുള്ള ഗ്യാസ് സിലിണ്ടറിന്റെ വില കൂട്ടില്ലെന്നും പരീക്കര് പറഞ്ഞു.\nBJP in Goa\nരണ്ടും കല്‍പ്പിച്ച് കോണ്‍ഗ്രസ്; ഗോവയിലും സര്‍ക്കാര് രൂപീകരിക്കാന് അവകാശവാദം ഉന്നയിച്ച് എം.എല്.എമാര്\nThursday 17th May 2018 5:07pm\nഗോവയില് മനോഹര് പരീക്കര് വിശ്വാസവോട്ടെടുപ്പ് വിജയിച്ചു\nThursday 16th March 2017 12:34pm\nഗോവയില് ഇന്നു പരീക്കര് വിശ്വാസ വോട്ടെടുപ്പ് തേടും; ആത്മവിശ്വാസത്തോടെ ബി.ജെ.പി; തോല്‍പ്പിക്കുമെന്ന് കോണ്‍ഗ്രസ്\nThursday 16th March 2017 9:07am


ഡോക്ടര് ഗോപകുമാര്; ഞങ്ങള് എങ്ങനെയാണ് നന്ദി പറയേണ്ടത്...\n10 Jun 2018 2:34 AM GMT\nഎല്ലാ മനുഷ്യരും ജീവിതത്തോടും ജീവനിലും കൊതിയുള്ളവരാണ്. നിപാ എന്ന മാരക വൈറസ് കോഴിക്കോട് ജില്ലയില് വിതച്ചത് അതിഭയാനകമായ സാഹചര്യങ്ങളായിരുന്നുവെങ്കിലും അതിനിടയില് നന്മയുടെ പ്രതിഫലനങ്ങളായ കുറച്ചു മനുഷ്യരും അവരുടെ പ്രവര്‍ത്തികളും നമ്മെ അത്ഭുതപ്പെടുത്തി. ഒരുമയുടെയും സഹകരണത്തിന്റെയും ത്യാഗത്തിന്റെയും, നഴ്‌സ് ലീന അടക്കമുള്ള മാതൃകകള് നമ്മള് കണ്ടും കേട്ടുമറിഞ്ഞതാണ്. അടുത്ത ബന്ധുക്കള് പോലൂം ഭയം കൊണ്ടുള്ള നിസ്സഹായവസ്ഥയില് ഉറ്റവരുടെ മൃതദേഹത്തില് നിന്ന് വളരെ ദൂരം അകന്ന് നിന്നപ്പോള് നിപാ ബാധിതരായി മരിച്ച പന്ത്രണ്ടോളം പേരുടെ ശവസംസ്‌കാര ചടങ്ങുകള്‍ക്ക് മുന്‍കൈയ്യെടുത്ത്, ലോകത്ത് മനുഷ്യത്വത്തിന്റെ പ്രതീകങ്ങളായ മനുഷ്യര് ബാക്കി നില്‍ക്കുന്നുണ്ടെന്ന് കാണിച്ചു തന്നവരില് ഒരാളായിരുന്നു കോഴിക്കോട് കോര്‍പറേഷനിലെ ഹെല്‍ത്ത് ഓഫീസറായ ഡോ ആര്.എസ് ഗോപകുമാര്. പന്ത്രണ്ടോളം പേരുടെ അന്തിമ യാത്ര ഒരു മടിയും കൂടാതെ ഓരോരുത്തരുടെയും മതാചാരമനുസരിച്ച് ചെയ്യാന് നേതൃത്വം നല്‍കിയ അദ്ദേഹം മൂന്നു പേരുടെ ചടങ്ങുകള് സ്വയം ഏറ്റെടുത്തു ചെയ്യുകയും ചെയ്തു. ഏല്‍പ്പിക്കപെട്ട ജോലിക്കപ്പുറം ശ്മശാന ജിവനക്കാരടക്കം ഭയന്ന കാര്യങ്ങള് കൂടി തന്റെ കടമയെന്നപോലെ സ്വമനസാലെ ചെയ്തു ഡോക്ടര് ഗോപകുമാര്.\nസര്‍ക്കാര് എന്നെയേല്‍പ്പിച്ച കര്‍ത്തവ്യമാണ് ഞാന് ചെയ്തത്. അത്തരമൊരു അവസ്ഥയില് എന്നെക്കൊണ്ടാവുന്നത് ചെയ്തു എന്നേ അതേക്കുറിച്ച് പറയാനുള്ളൂ. പല സന്ദര്‍ഭങ്ങളിലും കടുത്ത മാനസിക സമ്മര്‍ദ്ദങ്ങളിലൂടെയടക്കം കടന്ന് പോയിട്ടുണ്ട്. മൂന്നു പേരുടെ ശവസംസ്‌കാരത്തില് എനിക്ക് നേരിട്ട് പങ്കാളിയാകേണ്ടിയും വന്നു; ഡോ. ഗോപകുമാര് തന്റെ പ്രവര്‍ത്തനങ്ങളെക്കുറിച്ച് പറയുന്നത് ഇങ്ങനെയാണ്.\nഒന്നര വര്‍ഷമായി കോഴിക്കോട് ഹെല്‍ത്ത് ഓഫീസറായി ജോലി ചെയ്യുന്ന ഡോ. ഗോപകുമാര് എമര്‍ജന്‍സി മെഡിസിനില് 12 വര്‍ഷങ്ങള്‍ക്ക് മുന്നെ തന്നെ സ്പഷ്യലൈസ് ചെയ്ത വ്യക്തിയാണ്. ചെന്നൈ അപ്പോളോ മെഡിക്കല് കോളേജില് നിന്നാണ് അദ്ദേഹം അത്യാഹിത വിഭാഗ ചികിത്സയില് പ്രാവീണ്യം നേടിയത്. കേരളത്തില് തന്നെ കേട്ടു കേള്‍വിയില്ലാത്ത ഇത്തരമൊരു വൈറസ് ബാധ താന് ജോലി ചെയ്യുന്ന ജില്ലയെ ബാധിച്ചപ്പോള് അതിനെ അസാമാന്യമായ മന:സാന്നിധ്യത്തോടെ നേരിടാന് ഡോക്ടര്‍ക്ക് കഴിഞ്ഞതും ആ പ്രാവിണ്യം കൊണ്ടാണ്.\nതിരുവനന്തപുരം നെയ്യാറ്റിന്‍കര സ്വദേശിയായ ഡോക്ടര് അവധിക്കാലം ആഘോഷിക്കാന് കൂടുംബത്തോടൊപ്പം ഭാര്യയുടെ നാടായ പൊന്‍കുന്നത്തേക്ക് പോകാനിരുന്നപ്പോഴാണ് ആദ്യമായി നിപ റിപ്പോര്‍ട്ട് ചെയ്യുന്നത്. നിപ തിരിച്ചറിഞ്ഞ ദിവസം ആരോഗ്യ മന്ത്രി ഷൈലജ ടീച്ചര് വിളിച്ച ആദ്യ യോഗം മുതല് ടീമിന്റെ ഭാഗമായുള്ള ഡോക്ടര് അതിന് ശേഷം രുപീകരിച്ച ടാസ്‌ക് ഫോഴ്‌സിലെയും, കോര് ടീമിലെയും അംഗമാണ്. മെയ് 21 ന് നിപാ ബാധിച്ച് മരണപ്പെട്ട രാജന്റെയും അശോകന്റെയും മൃതദേഹങ്ങള് സംസ്‌കരിക്കുന്നത് മുതലാണ് ആദ്യമായി ഇത് സംബന്ധിച്ച പ്രശ്‌നങ്ങള് ഉരുത്തിരിയുന്നത്. അന്ന് തന്നെ സംസ്‌കാരവും അതുമായി ബന്ധപ്പെട്ട മറ്റു കാര്യങ്ങളും നടത്താന് ഉത്തരവാദിത്വപ്പെട്ട നോഡല് ഓഫീസറായി കലക്ടര് ഡോക്ടറെ നിയമിക്കുകയായിരുന്നു.\nനിപ ബാധിതരായി മരിച്ചവരുടെ സംസ്‌കാരത്തിന് തയ്യാറാകാതെ പൊതുശ്മശാന ജിവനക്കാര് മാറി നിന്നപ്പോള് സംസ്‌കാരവുമായി ബന്ധപെട്ട കാര്യങ്ങള് ഏറ്റെടുത്തു ചെയ്ത ഡോക്ടര്‍ക്ക്, ആ സമയങ്ങളില് മനസില് ഭയം തോന്നിയിരുന്നില്ലേ എന്നു ചോദിക്കുമ്പോള് മറുപടിയിതാണ്; ഇന്‍ഫക്ഷ്യസ് ഐസിയുകളില് നേരത്തെ ജോലി ചെയ്തുള്ള പരിചയമുള്ളത് കൊണ്ടും, നിപയെ പറ്റി കൂടുതല് വായിച്ച് മനസ്സിലാക്കി കൃത്യമായി ധാരണയുണ്ടാക്കിയതു കൊണ്ടും തന്നെ എനിക്ക് പ്രത്യേകിച്ച് പേടിയൊന്നും തോന്നിയില്ല. ഇത്തരം സാഹചര്യങ്ങളില് ഭയപ്പെടുന്നതിനേക്കാള് കൃത്യമായ മുന്‍കരുതലുകള് സ്വീകരിക്കുന്നതിലാണ് ശ്രദ്ധ ചെലുത്തേണ്ടെതെന്ന് തോന്നുന്നു'.\nജില്ല കളക്ടറും കോര്‍പ്പറേഷന് മേയറും അടക്കം പേരുപറഞ്ഞാല് തീരാത്ത അത്രയധികം ആളുകളില് നിന്നു കിട്ടിയ പിന്തുണ പറഞ്ഞറിയിക്കാന് പറ്റാത്തതാണെന്നും ഒറ്റമനസോടെ നടത്തിയ കൂട്ടായ പ്രവര്‍ത്തനവുമാണ് ഇതില് സഹായകമായതെന്നും ഡോക്ടര് വ്യക്തമാക്കുന്നു. ഇത്തരമൊരു സാഹചര്യത്തില് ജോലിയെടുക്കുകയെന്നതും ഒരു നിയോഗമാവാമെന്നും അദ്ദേഹം കൂട്ടി ചേര്‍ത്തു.\nമൂന്നുപേരുടെ സംസ്‌കാരം സ്വയം ചെയ്യേണ്ടി വന്ന സാഹചര്യത്തെ കുറിച്ച് ഡോ. ഗോപകുമാര് പറഞ്ഞതിങ്ങനെ;\nഒരു പ്രതിസന്ധിഘട്ടം വരുമ്പോഴാണല്ലോ മനുഷ്യന് മനുഷ്യനാവുന്നത്. മരണപ്പെട്ട സതീശന്റെ മൃതദേഹമായിരുന്നു ആദ്യം സംസ്‌കരിക്കേണ്ടി വന്നത്. സതീശന് അമ്മ മാത്രമെ ഉണ്ടായിരുന്നുള്ളൂ. സതീശന്റെ ശരീരം സംസ്‌കരിക്കുമ്പോള് അവിടെ ഞാനും സഹായികളും മാത്രമെ ഉണ്ടായിരുന്നുള്ളൂ. ഏറ്റവുമധികം മാനസിക ബുദ്ധിമുട്ട് ഉണ്ടാക്കിയത് 19 വയസുള്ള ഒരു പെണ്‍കുട്ടിയെ സംസ്‌കരിക്കുമ്പോഴായിരുന്നു. മംഗലാപുരത്ത് നിന്നുള്ള ആ പെണ്‍കുട്ടിയുടെ മൃതദേഹം സംസ്‌കരിക്കുമ്പോള് ഞാനും അവരുടെ ഭര്‍ത്താവും മാത്രമാണുണ്ടായിരുന്നത്. വിഷബാധയേറ്റതിന് ചികിത്സയ്ക്കായിട്ടായിരുന്നു ആ പെണ്‍കുട്ടിയെ ആശുപത്രിയില് പ്രവേശിപ്പിച്ചത്. നിപാ പോസീറ്റിവായിട്ടുള്ള രോഗികളുടെ സീമപത്തായിരുന്നു ആ പെണ്‍കുട്ടിയേയും കിടത്തിയിരുന്നത്. അവര് മരിച്ചത് നിപ ബാധിച്ചായിരുന്നില്ലെങ്കിലും വൈറസ് ബാധിതരുടെ സാമിപ്യത്തിലായിരുന്നതിനാലാണ് ആ മൃതദേഹം സംസ്‌കരിച്ചപ്പോഴും മാനദണ്ഡങ്ങള് പാലിച്ചത്.\nഅടുത്തത് റസല് എന്ന 17 കാരന്റെതായിരുന്നു. അമ്മ മാത്രമായിരുന്നു റസലിന് ഉണ്ടായിരുന്നത്. അവന് വേണ്ടി മാതാചാരപ്രകാരമുള്ള അന്ത്യകര്‍മങ്ങള് കൂടി ഡോ. ഗോപകുമാര് നിര്‍വഹിച്ചു.\nആദ്യത്തെ നിപാ പോസിറ്റിവ് എന്ന് കരുതപെടുന്ന സാബിത്തിന്റെ മൃതദേഹം കുളിപ്പിക്കുമ്പേഴാണ് അയാളുടെ സഹോദരനും പിതാവിനും നിപാ ബാധിച്ചത്. അതു കൊണ്ട് തന്നെ മൃതദേഹങ്ങള്‍ക്ക് അതീവ ശ്രദ്ധ ആവശ്യമായിരുന്നു. ലോകാരോഗ്യസംഘടന എബോളയ്ക്ക് നിര്‍ദ്ദേശിച്ച മാനദണ്ഡങ്ങളനുസരിച്ചാണ് സംസ്‌കാരം നടത്തേണ്ടിയിരുന്നത്. പത്ത് അടി ആഴമുള്ള കുഴിയെടുത്ത്, അഞ്ച് കിലോ ബ്ലീച്ചിങ് പൗഡര് വിതറി, മൃതദേഹം വായു കടക്കാത്ത പ്ലാസ്റ്റിക് കവറിംഗ് ചെയ്താണ് നിപാ ബാധിതരുടെ സംസ്‌കാരം നടത്തിയത്.\n"വളരെ മാനസിക ബുദ്ധിമുട്ടുകളുണ്ടാക്കുന്ന സാഹചര്യങ്ങളാണിതൊക്കെ. പുറ്റിങ്ങല് വെടിക്കെട്ടപകടം നടന്ന സമയത്ത് കൊട്ടിയൂരുള്ള ഹോളിക്രോസ് ഹോസ്പിറ്റലില് ആയിരുന്നു ഞാന് സേവനം അനുഷ്ടിച്ചിരുന്നത്. അന്നത്തെ സാഹചര്യം ഇതിലും എത്രയോ ഭീകരമായിരുന്നു. അതുമായി താരതമ്യപ്പെടുത്തുമ്പോള് ഇവിടെ സ്ഥിതി തികച്ചും വ്യത്യസ്തമായിരുന്നു. പുറ്റിങ്ങല് വെടിക്കെട്ടപകടത്തില്‍പ്പെട്ടവരെ നോക്കുമ്പോള് ശരിക്കും കരഞ്ഞുപോയിട്ടുള്ള ദിവസങ്ങള് ഉണ്ടായിരുന്നു. ഒരു മണിക്കൂറിനുള്ളില് തന്നെ നൂറോളം രോഗികളെ നോക്കേണ്ട അവസ്ഥ വന്നിട്ടുണ്ട്. അതുകൊണ്ട് തന്നെ ഇത്തരം സന്ദര്‍ഭങ്ങള് കൈകാര്യം ചെയ്തിട്ടുള്ള മുന്‍പരിചയം ഇവിടെ എനിക്ക് ഒരുപാട് സഹായകരമായി\n;" ഡോ. ഗോപകുമാര് പറയുന്നു.\nനിപ വൈറസ് ബാധ കോഴിക്കോടും മലപ്പുറത്തുമായി 17 ജീവനാണ് അപഹരിച്ചത്. ഇതില് ഒമ്പതു പേരുടെ അന്ത്യകര്‍മങ്ങള് മാത്രമാണ് ബന്ധുക്കള് ചെയ്തത്. ആരോഗ്യവകുപ്പ് മന്ത്രി ശൈലജ ടീച്ചര് ഡോക്ടര് ഗോപകുമാറിന്റെ നിസ്വാര്‍ഥ സേവനത്തെ പ്രശംസിച്ച് നിയമസഭയില് പ്രസംഗിച്ചിരുന്നു.\nനിപാ നിയന്ത്രണ വിധേയമായിരിക്കുകയാണ്. പുതുതായി കേസുകളൊന്നും റിപ്പോര്‍ട്ട് ചെയ്യപ്പെട്ടിട്ടില്ല. കഴിഞ്ഞ ഏഴു ദിവസമായി കേസുകള് നെഗറ്റീവാണ്. 2,700-ഓളം പേര് നിരീക്ഷണത്തിലുണ്ട്. കോഴിക്കോട് മെഡിക്കല് കോളേജും പതുക്കെ സ്വാഭാവിക അവസ്ഥയിലേക്ക് മടങ്ങി വന്നു കൊണ്ടിരിക്കുകയാണ്. പക്ഷേ, ഡോക്ടര് ഗോപകുമാറിനെ പോലുള്ളവര് ഇപ്പോഴും ജാഗ്രതയോടെ കാവല് നില്‍ക്കുകയാണ്; തങ്ങള്‍ക്കു മുന്നില് വരുന്ന ഒരാളുടെ പോലും ജീവന് അപകടത്തിലാകാതിരിക്കാന്. ഓരോ മനുഷ്യനും അവരവരുടെ ജീവിതവും ജീവനും മറ്റെന്തിനെക്കാളും വലുതായിരിക്കുമ്പോള് സ്വന്തം ജീവന്‍പോലും മറന്ന് അവര്‍ക്ക് വേണ്ടി കാവല് നില്‍ക്കുന്നു.\ncalicut doctors kerala health department kozhikodu medical college Medical College nipah fever nipha nipha death nipha death funeral nipha virus


Mammootty Celebrating 70th birth day | മമ്മൂട്ടി എന്ന പേര് കോമഡി നടന് പറ്റിയതാണെന്ന് നിർമ്മാതാവ് പറഞ്ഞതിനാൽ സജിൻ എന്ന് പേരുമാറ്റി; ശബ്ദം അരോചകമാണെന്ന് പറഞ്ഞ് ഡബ്ബിങ്ങിൽ നിന്നും മാറ്റി നിർത്തപ്പെട്ടത് പലതവണ; ഇന്ത്യ മുഴുവൻ തിരിച്ചറിഞ്ഞ ആദ്യ മലയാള നടൻ; ഇന്ന് പ്രായം കൂടുന്തോറും സൗന്ദര്യം കൂടുന്ന ലോകത്തിലെ ഏക അത്ഭുതം; 70ാം പിറന്നാൾ ആഘോഷിക്കുന്ന മമ്മൂട്ടി പൊരുതിക്കയറിവന്ന വഴികൾ - MarunadanMalayalee.com\nSeptember 07, 202110:42 AM IST Permalink\nതിരുവനന്തപുരം: 'പ്രായം കൂടുന്തോറും സൗന്ദര്യം കൂടുന്ന ലോകത്തിലെ ഏക അത്ദുതം'. 70ാം പിറന്നാൾ ആഘോഷിക്കുന്ന മലയാളത്തിന്റെ മഹാനടൻ മമ്മൂട്ടിയെ കുറിച്ച് ഇതിലും അർത്ഥവത്തായ ഒരു പ്രയോഗമുണ്ടോ എന്നത് സംശയമാണ്. മലയാളക്കരയിലെ പുരുഷ സൗന്ദര്യത്തിന്റെ അവസാന വാക്കാണ് മമ്മൂട്ടി എന്ന പേര്. ശബ്ദഗാംഭീര്യം കൊണ്ടും അഭിനയ മികവു കൊണ്ടും ലോകത്തെ അമ്പരപ്പിച്ച പ്രതിഭാധനൻ.\nവെള്ളിത്തിരയിലെ അമ്പരപ്പിക്കുന്ന വേഷപ്പകർച്ചകളിലൂടെ അമ്പതാണ്ടായി തുടരുന്ന ദൃശ്യവിസ്മയമാണ് മലയാളിക്ക് മമ്മൂട്ടി. മലയാള സിനിമ ഒ.ടി.ടിയിൽ എത്തിയ കാലത്തു പോലും പ്രായത്തെ വെല്ലുന്ന കഥാപാത്രങ്ങളിലൂടെ മമ്മൂട്ടി സജീവമാണ്. സ്വന്തം മകൻ അടക്കം മലയാളം സിനിമയിൽ രംഗത്തിറങ്ങിയപ്പോഴും ഇവിടെ മമ്മൂട്ടിയെന്ന താരരാജാവിന്റെ സ്ഥാനം അവിടെ തന്നെ ഇളക്കം തട്ടാതെയുണ്ട്. മലയാള സിനിമയുടെ ബോക്‌സ് ഓഫീസിനെ ഇന്നും ചലിപ്പിക്കുന്നത് മോഹൻലാൽ- മമ്മൂട്ടി അച്ചുതണ്ടു തന്നൊണ്.\n'അഭിനയത്തിന്റെ അടക്കിപ്പിടിച്ച ഊഷ്മളത'! മലയാളിയുടെ സ്വകാര്യ അഹങ്കാരമായ മമ്മൂട്ടിയുടെ അഭിനയത്തെക്കുറിച്ച് ലോക പ്രശസ്ത നിരൂപകൻ ഡെറിക്ക് മാൽക്കം എഴുതിയത് ഇങ്ങനെയാണ്. മമ്മൂട്ടി ഇന്ന് ലോകം ശ്രദ്ധിക്കുന്ന നടനാണ്. മലയാളത്തിന്റെ സ്വകാര്യ അഹങ്കാരം ഒരു ജന്മദിനം കൂടി പിന്നിടുകയാണ്. ഓർക്കണം, ഇന്നും സ്‌ക്രീനിൽ യുവ കോമളനായി വിലസുന്ന ഈ മനുഷ്യന് ഇപ്പോൾ 70 വയസ്സായിരിക്കയാണ്. ശരാശരി മലയാളി വാർധക്യത്തിന്റെ ജരാനരകളും, ജീവിതശൈലീ രോഗത്തിന്റെ മരുന്നുമണവുമായി വിശ്രമ ജീവിതം നയിക്കുമ്പോൾ ഈ മനുഷ്യൻ നമ്മെ ഓർമ്മപ്പെടുത്തുന്നു. ചിട്ടയായും ശ്രദ്ധയോടെയും ജീവിച്ചാൽ ഇതൊന്നും ഒരു പ്രായമല്ലെന്ന്. പ്രായം കൂടി വരുമ്പോഴും യുവത്വവും സൗന്ദര്യവും കൂടുന്ന ലോകത്തിലെ ഏക അത്ഭുതം എന്നാണ് ചിലർ മമ്മൂട്ടിയെ വിശേഷിപ്പിക്കാറ്.\nപക്ഷേ ശരാശരി മലയാളിയുടെ കൃമി കടി പലതവണ മമ്മൂട്ടിക്കും സോഷ്യൽ മീഡിയയിൽ ഏൽക്കേണ്ടി വന്നിട്ടുണ്ട്. അത് പ്രായവുമായി ബന്ധപ്പെടുത്തി തന്നെയാണ്. ഒരാൾ തന്റെ തൊഴിൽ ചെയ്യാൻ മാനസികവും ശാരീകവുമായി സജ്ജനാണെങ്കിൽ അതിന് പ്രായപരിധിവെക്കാൻ നിങ്ങൾ ആരാണ്? മാത്രമല്ല തിരിച്ച് ചിന്തിച്ചുനോക്കൂ. 70ാം വയസ്സിലും ഊർജസ്വലമായ മമ്മൂട്ടി എതൊരാൾക്കും എന്തൊരു ആത്മവിശ്വാസമാണ് നൽകുന്നത്. അറുപതു കഴിഞ്ഞാൽ ഇനിയൊന്നും ചെയ്യാനില്ലെന്ന മട്ടിൽ മരണ ഭീതിയിലാണോ നാം ജീവിക്കേണ്ടത്. പക്ഷേ ഇതൊന്നും കാര്യമാക്കുന്ന വ്യക്തിയല്ല മമ്മൂട്ടി. കാരണം ഇതിനേക്കാൾ വലിയ അപമാനങ്ങളിലൂടെ കടന്നുവന്ന് തന്റെ കസേര വലിച്ചിടുകയാണ് ചെയ്തത്. ചാൻസ് ചോദിച്ച് ചെരുപ്പു തേഞ്ഞും, കോടമ്പോക്കത്തെ പെപ്പിലെ വെള്ളം കുടിച്ച് വിശപ്പുമാറ്റിയുമൊക്കെ തന്നെ പടിപടിയായി കയറിവന്ന നടനാണ് അദ്ദേഹം. തന്റെ ജീവിതത്തിലെ കഷ്ടപ്പാടിന്റെ കാലം മമ്മൂട്ടി അധികം പുറത്തുപറഞ്ഞിട്ടില്ല എന്നുമാത്രം.\nആദ്യകാലത്ത് നേരിട്ടത് ക്രൂരമായ അവഗണനകൾ\nപൂർണ്ണമായും ഒരു സെൽഫ്‌മെയ്ഡ് മാൻ ആണ് മമ്മൂട്ടി. അദ്ദേഹത്തിന്റെ കുടുംബത്തിൽ ആരും തന്നെ സിനിമയിൽ ഉണ്ടായില്ല. ശുപാർശ ചെയ്യാനും ആരുമില്ല. ഒടുങ്ങാത്ത പാഷനും വെച്ച് ചാൻസ് ചോദിച്ച് അലഞ്ഞുതന്നെയാണ് മമ്മൂട്ടി ഈ സിംഹാസനം പിടിച്ചെടുത്തത്. ഒരു അഭിഭാഷകൻ ആയതും നന്നായി സംസാരിക്കുന്നതും ആദ്യകാലത്ത് മമ്മൂട്ടിക്ക് വിനയാവുകയാണ് ചെയ്തത്. കത്തിയെന്നും മറ്റും പറഞ്ഞ് അദ്ദേഹം അപഹസിക്കപ്പെട്ടു. സിനിമയെക്കുറിച്ച് ആഴത്തിൽ പഠിച്ച് പറയുന്ന മമ്മൂട്ടിയുടെ രീതി അഹങ്കാരമെന്ന് മുദ്ര കുത്തപ്പെട്ടു. എന്നിട്ടും അദ്ദേഹം തളരാതെ തന്റെ വഴിയിൽ ഉറച്ചു നിന്നു.\nഇന്ന് മലയാളിയുടെ ഗൃഹാതുരത്വങ്ങളിൽ പെട്ടതാണ് മമ്മൂട്ടിയുടെ ഘനഗംഭീരമായ ശബ്ദം. എന്നാൽ ഇതുകൊള്ളില്ല എന്ന് വിലയിരുത്തിയവർ പോലും മലയാള ചലച്ചിത്രലോകത്തുണ്ട്. ആദ്യ രണ്ടു സിനിമകളിൽ മമ്മൂട്ടിക്കുവേണ്ടി ഡബ്ബ് ചെയ്തത് നടൻ ശ്രീനിവാസൻ ആയിരുന്നു. സെറ്റിൽ ഇരുന്നതിന്, സംശയങ്ങൾ ചോദിച്ചതിന് എല്ലാം മമ്മൂട്ടി അഹങ്കാരിയെന്ന് മുദ്രകുത്തപ്പെട്ടു. വളർന്നുവരുന്ന പുതിയ നടന് ഡ്യൂപ്പിനെപ്പോലും അക്കാലത്ത് അനുവദിച്ചിരുന്നില്ല. ഷീല നിർമ്മിച്ച സ്‌ഫോടനം എന്ന സിനിമയിൽ മമ്മൂട്ടിക്ക് ഡ്യൂപ്പിനെ കൊടുത്തില്ല. വലിയ മതിലിൽ നിന്നും ചാടേണ്ട ഒരു സീനുണ്ടായിരുന്നു പടത്തിൽ.\nമതിൽ ഡ്യൂപ്പില്ലാതെ ചാടി അന്ന് മമ്മൂട്ടിക്ക് പരിക്ക് പറ്റിയിരുന്നു. പല സെറ്റുകളിൽനിന്ന് അപമാനിതനായി അദ്ദേഹം കരഞ്ഞിട്ടുമുണ്ട്. സോഷ്യൽ മീഡിയ ഒന്നും ഇല്ലാതിരുന്ന അക്കാലത്ത് ചലച്ചിത്രമാസികകളും ആ യുവ നടന് എതിരായിരുന്നു. പലരും മമ്മൂട്ടിയെക്കുറിച്ച് കുറ്റങ്ങളും ഗോസിപ്പുകളുമാണ് പടച്ചുവിട്ടത്. പ്രശസ്ത മാധ്യമ പ്രവർത്തകനും എഴുത്തുകാരനുമായ ജമാൽ കൊച്ചങ്ങാടിയാണ് 'ഇതാ ഒരു പുതിയ വാഗ്ദാനം' എന്ന മട്ടിൽ മമ്മൂട്ടിയെക്കുറിച്ച് ആദ്യമായി പോസറ്റീവായി എഴുതുന്നത്.\nഅവഗണനകൾ കൂടപ്പിറപ്പായിട്ടും മമ്മൂട്ടി അടങ്ങിയില്ല. അദ്ദേഹം നിരന്തരം പ്രവർത്തിച്ചുകൊണ്ടിരുന്നു. അതിന്റെ ഫലം കിട്ടുകയും ചെയ്തു. തുടക്കത്തിൽ തന്നെ ഒരു വിഭാഗം അദ്ദേഹത്തെ കൂവിത്തോൽപ്പിക്കാൻ ശ്രമിച്ചിരുന്നു. ഇതേക്കുറിച്ച് ബാലചന്ദ്രമേനോൻ ഇങ്ങനെയാണ് എഴുതുന്നത്. മമ്മൂട്ടിക്കുള്ള ജന്മദിന ആശംസയിൽ അദ്ദേഹം ഇങ്ങനെ കുറിച്ചു. 'നിങ്ങളുടെ ഇന്നത്തെ ഈ സന്തോഷത്തിനു കാരണം വർഷങ്ങളായുള്ള നിങ്ങളുടെ അശ്രാന്തപരിശ്രമമാണെന്നു കൂടി ചേർത്തു വായിക്കണം. ഞാനിന്നും ഓർക്കുന്നു, സിനിമയിൽ ഒരു കാലഘട്ടത്തിൽ, നിങ്ങൾ പ്രത്യക്ഷമാവുമ്പോൾ ഒന്നടങ്കം കൂവൽ ഉതിർത്തിരുന്ന ഒരു കാലം ഉണ്ടായിരുന്നു.\nസുന്ദരനായ നിങ്ങൾ കൂളിങ് ഗ്ലാസ് കൂടി വെച്ച് മോടി പിടിപ്പിച്ചു തീയറ്ററിലെ പ്രേക്ഷകനെ നോക്കിയപ്പോൾ അവന്റെ ഉള്ളിൽ നുരഞ്ഞു പൊന്തിയ അസൂയയുടെ ഒരു ബഹിസ്ഫുരണമായിരുന്നു അത്. പിന്നീട്, മലയാളത്തിലെ ഒരു പ്രമുഖ സിനിമ വാരിക ആഴ്ചകളോളം നിങ്ങളെ മോശമായി ചിത്രീകരിച്ചു . 'മമ്മൂട്ടിയുടെ ജാഡ ' എന്നൊരു പ്രയോഗം തന്നെ നിലവിൽ വന്നു. എന്നാൽ ആ ജാഡയെയൊക്കെ മറികടന്ന് നിങ്ങൾ സിനിമ പ്രേമികളുടെ മനസ്സിൽ ഇടം പിടിച്ചു ; അവർക്കു നിങ്ങൾ 'മൊഞ്ചുള്ള മമ്മൂക്കയായി '- മേനോൻ കുറിച്ചു.\nമമ്മൂട്ടി സജിൻ ആയത് മത വിവേചനം കൊണ്ടോ?\nപി എ മുഹമ്മദുകുട്ടി എന്ന തന്റെ പേരിന് ഭംഗി പോരെന്ന് കൂടി കരുതിയാണ് മമ്മൂട്ടി ആദ്യത്തെ ഒന്നു രണ്ട് ചിത്രങ്ങൾ കഴിഞ്ഞപ്പോൾ അത് 'സജിൻ' എന്നാക്കി മാറ്റിയത്. ആദ്യകാല ചിത്രങ്ങളിൽ ഒന്നായ 'സ്ഫോടനത്തിൽ' അഭിനയിക്കുമ്പോൾ സംവിധായകൻ പി.ജി.വിശ്വംഭരനാണ് മമ്മൂട്ടി എന്ന നാമത്തെ 'സജിൻ' എന്നാക്കി മാറ്റുന്നത്. അടുത്ത ചിത്രമായ 'മുന്നേറ്റത്തിൽ' അഭിനയിക്കാൻ വരുമ്പോൾ സജിൻ എന്നായിരുന്നു മമ്മൂട്ടിയുടെ സിനിമാപേര്. പക്ഷേ, ചിത്രത്തിന്റെ സംവിധായകൻ ശ്രീകുമാരൻ തമ്പിക്ക് സജിൻ എന്ന പേരിനോട് തീരെ താല്പര്യം തോന്നിയില്ല. മുഹമ്മുദുകുട്ടിയെ ചുരുക്കി നാട്ടുകാരും വീട്ടുകാരു വിളിക്കുന്ന പേരാണ് മമ്മൂട്ടി. അത് മതിയെന്ന് ശ്രീകുമാരൻ തമ്പി നിശ്ചയിച്ചു. എന്നാൽ, ചിത്രത്തിന്റെ നിർമ്മതാവ് സുബ്രമണ്യം കുമാറിന് മമ്മൂട്ടി എന്ന പേരിനോടായിരുന്നു വിരോധം. മമ്മൂട്ടി എന്ന പേര് കോമഡി നടന് പറ്റിയ പേരാണെന്നായിരുന്നു അദ്ദേഹത്തിന്റെ പക്ഷം. മമ്മൂട്ടിക്കും സജിൻ എന്ന പേരായിരുന്നു\nപിന്നെ, നിർമ്മാതാവും സംവിധായകനും പേരിന് വേണ്ടി തർക്കമായി. ഒടുവിൽ സംവിധായകൻ കെ പി ഉമ്മറിന്റെ കഥ നിർമ്മാതാവിനും മമ്മൂട്ടിക്കും പറഞ്ഞു കൊടുത്തു. 'കെ.പി.ഉമ്മർ ആദ്യ ചിത്രമായ 'രാരിച്ചൻ എന്ന പൗരനിൽ' അഭിനയിക്കുമ്പോൾ കെ പി ഉമ്മർ എന്ന് തന്നെയായിരുന്നു പേര്. എന്നാൽ , രണ്ടാമത്തെ ചിത്രമായ 'ഉമ്മ'യിൽ നായകനായപ്പോൾ തിക്കുറിശ്ശിയായിരുന്നു കെ പി ഉമ്മറിന്റെ പേരിനെ 'സ്നേഹജാൻ ' എന്നാക്കി മാറ്റിയത്. ഉമ്മ സൂപ്പർഹിറ്റായിട്ടും സ്നേഹജാൻ എന്ന നടന് ഒരു പ്രയോജനവുമുണ്ടായില്ല''. വീണ്ടും , കെ പി ഉമ്മർ എന്നാക്കി മാറ്റിയപ്പോഴായിരുന്നു ഉമ്മറിനെ തേടി ചിത്രങ്ങൾ വന്നുതുടങ്ങിയത്. ഇത്, കേട്ടപ്പോൾ മമ്മൂട്ടി എന്ന പേര് മതിയെന്ന് നിർമ്മാതാവും മമ്മൂട്ടിയും സമ്മതിക്കുകയായിരുന്നു.\nഎന്നെന്നും 'അഭിനയ ലമ്പടൻ'\nമലയാളി ഒരിക്കലും പോസറ്റീവ് ആയി എടുക്കാത്ത കാര്യമാണ് മമ്മൂട്ടിയുടെ പ്രായം. എന്തുകൊണ്ട് മമ്മൂട്ടി ഇത്രയേറെ യുവത്വം പുലർത്തുന്നുവെന്നത് അവർ ചിന്തിക്കുന്നില്ല. പക്ഷേ അതിൽ യാതൊരു രഹസ്യവുമില്ല എന്ന് അദ്ദേഹത്തെ അറിയുന്നവർക്ക് ഒക്കെ അറിയാം. ചിട്ടിയായ ജീവിതം എന്നുമാത്രമാണ് അതിന് ഉത്തരം. അതിരാവിലെയുള്ള വ്യായാമം മമ്മൂട്ടി ഒരിക്കലും മുടക്കാറില്ല. ലളിതമായ ഭക്ഷണം. മദ്യപാനമില്ല. ആദ്യകാലത്ത് പുകവലിക്കുമായിരുന്നെങ്കിലും പിന്നീട് അതും നിർത്തി. കൊഴുപ്പുകലർന്ന യാതൊരു ഭക്ഷണവും അദ്ദേഹം ഇപ്പോൾ കഴിക്കാറില്ല. ഒരു ചപ്പാത്തിയും രണ്ടു സവാളയും മാത്രം രാത്രികഴിക്കുന്ന മമ്മൂട്ടിയെ കണ്ട് ഒരിക്കൽ സുരാജ് വെഞ്ഞാറമൂട് പറഞ്ഞത് ' ഇങ്ങനെ പട്ടിണി കിടന്ന് എനിക്ക് സൂപ്പർസ്റ്റാർ ആവേണ്ട' എന്നാണ്.\nഅതുപോലെ തന്നെയാണ് അഭിനയത്തോടുള്ള അദ്ദേഹത്തിന്റെ ആർത്തിയും. ഇന്നും മികച്ച കഥാപാത്രങ്ങൾക്കായി അദ്ദേഹം എന്തും ചെയ്യും. ആരോടും അടുക്കാത്ത എം ടി വാസുദേവൻ നായരെപ്പോലും മമ്മൂട്ടി സുഹൃത്താക്കി. ഇതേക്കുറിച്ച് മമ്മൂട്ടിതന്നെ പറയുന്നത് നോക്കുക. ' എം ടിയോട് ഒപ്പം വർക്ക് ചെയ്യേണ്ടത് എന്റെ ആവശ്യമാണ്. നല്ല കഥാപാത്രങ്ങളും കഥകളും ഉണ്ടാവേണ്ടത് എന്റെ ആവശ്യമാണ്. അതുകൊണ്ടുതന്നെ ഇപ്പോഴും എനിക്ക് നല്ല കഥാപാത്രങ്ങൾക്കായി അവസരം ചോദിക്കാൻ യാതൊരു മടിയുമില്ല. എം പി നാരായണപ്പിള്ളയുടെ ഭാഷയിൽ പറഞ്ഞാൽ ശരിക്കും ഒരു അഭിനയ ലമ്പടൻ.\nഇന്ത്യ മുഴുവൻ അറിയപ്പെട്ട മലയാള നടൻ\nമലയാള സിനിമയിൽ നിന്നും ഇന്ത്യൻ മുഴുവൻ അറിയപ്പെട്ട നടനായിരുന്നു മമ്മൂട്ടി. തമിഴകത്തിലും ഹിന്ദിയിലും തെലുങ്കിലും അടക്കം മമ്മൂട്ടിയുടെ താരപ്രഭ നിഴലിക്കുന്നുണ്ട്. ഭീംറാവു അംബേദ്ക്കറിന് വെള്ളിത്തിരയിൽ ജീവൻ നൽകിയ നടനാണ് മമ്മൂട്ടി. അതുകൊണ്ട് തന്നെ അദ്ദേഹം പാൻ ഇന്ത്യൻ താരവുമാണ്. രജനികാന്ത് ഉൾപ്പെടെയുള്ളവർക്കൊപ്പം മമ്മൂട്ടി നിറഞ്ഞാടി. മമ്മൂട്ടി അഭിനയിച്ച മറുഭാഷാ ചിത്രങ്ങളും മറക്കാനാകില്ല പ്രേക്ഷകർക്ക്.\nതെന്നിന്ത്യൻ സിനിമാ പ്രേമികളുടെ എക്കാലത്തെയും പ്രിയപ്പെട്ട സിനിമകളിൽ ഒന്നാണ് മമ്മൂട്ടി- രജനികാന്ത് കൂട്ടുകെട്ടിൽ വന്ന ദളപതി. മണിരത്നത്തിന്റെ സംവിധാനത്തിൽ ഒരുങ്ങിയ സിനിമയിലെ ഇരുവരുടെയും പ്രകടനം ഇന്നും പ്രേക്ഷക മനസുകളിൽ നിറഞ്ഞുനിൽക്കുന്നു. സൂര്യയായി രജനികാന്തും ദേവയായി മമ്മൂട്ടിയും മത്സരിച്ചഭിനയിച്ച ചിത്രം കൂടിയാണ് ദളപതി. തമിഴ്‌നാട്ടിലെന്ന പോലെ കേരളത്തിലും സിനിമ വലിയ രീതിയിൽ ശ്രദ്ധിക്കപ്പെട്ടു. ദളപതിക്ക് മുൻപ് തന്നെ നിരവധി തമിഴ് സിനിമകളിൽ മമ്മൂട്ടി അഭിനയിച്ചിട്ടുണ്ട് .\nകണ്ടു കൊണ്ടേൻ, മൗനം സമ്മതം, അഴകൻ തുടങ്ങിയ സിനിമകളിലൂടെയും മമ്മൂട്ടി തെന്നിന്ത്യൻ സിനിമാ ലോകത്ത് അറിയപ്പെട്ടു. മമ്മൂട്ടിക്ക് മികച്ച നടനുള്ള ദേശീയ അവാർഡ് നേടിക്കൊടുത്ത ഇംഗ്ലീഷ് ചിത്രമാണ് ബാബാ സാഹേബ് അംബേദ്കർ. 1901 മുതൽ 1956 വരെയുള്ള അംബേദ്കറുടെ ജീവിതസമരമാണ് ചിത്രത്തിൽ പറയുന്നത്. ചിത്രത്തിലെ സ്ഫുടതയോടെയുള്ള താരത്തിന്റെ ഇംഗ്ലീഷ് ഉച്ചാരണം പ്രേക്ഷകരെ ഒന്നടങ്കം അത്ഭുതപ്പെടുത്തിയിരുന്നു. ജബ്ബാർ പട്ടേലാണ് ചിത്രത്തിന്റെ സംവിധായകൻ.\nപാർവതി മേനോന്റെ സംവിധാനത്തിൽ 1990ൽ പുറത്തിറങ്ങിയ ത്രിയാത്രി ആണ് മമ്മൂട്ടിയുടെ ആദ്യ ഹിന്ദി ചിത്രം. തുടർന്ന് ഇഖ്ബാൽ ദുരാണിയുടെ ധർഥീപുത്ര, സൗ ഝൂഠ് ഏക് സച്, ഹല്ല ബോൽ എന്നീ ചിത്രങ്ങളിലും അഭിനയിച്ചു. പൊലീസ് വേഷത്തിലായിരുന്നു ധർഥീപുത്ര മമ്മൂട്ടി എത്തിയത്. സ്വാമി വിവേകാനന്ദ എന്ന സംസ്‌കൃതം ചിത്രത്തിലും മമ്മൂട്ടി അഭിനയിച്ചിരുന്നു. പിന്നീട് ഈ ചിത്രം ഹിന്ദിയിലേക്ക് മൊഴി മാറ്റുകയും ചെയ്തു.\nമൂന്നാറിന്റെ മടിത്തട്ടിൽ കുടുംബാംഗങ്ങൾക്കൊപ്പം മമ്മൂട്ടിയുടെ പിറന്നാളാഘോഷം


പന്തളം: തനിക്കെതിരെ ഉണ്ടായ സാമ്ബത്തിക തട്ടിപ്പ് കേസ് രാഷ്ട്രീയ ഗൂഢാലോചനയുടെ ഭാഗമായിട്ടായിരുന്നുവെന്ന് മുന് മിസോറാം ഗവര്‍ണറും ബിജെപി നേതാവുമായ കുമ്മനം രാജശേഖരന്. സ്വര്‍ണക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം.ശിവശങ്കര് അറസ്റ്റിലായ ദിവസം തന്നെയും അറസ്റ്റ് ചെയ്യാന് സിപിഎമ്മും പൊലീസും പദ്ധതിയിട്ടിരുന്നെന്നും ഇതിന്റെ ഭാഗമായി കേസ് കെട്ടിച്ചമച്ചതാണെന്നും അദ്ദേഹം പറഞ്ഞു.\nപണമിടാപാട് പരാതി ഒത്തുതീര്‍പ്പാക്കാന് ബന്ധപ്പെട്ടവര് തയാറായിരുന്നിട്ടും 12 ദിവസം പൊലീസ് വൈകിപ്പിച്ചു. നിരപരാധിത്വം തെളിയിക്കാന് നിയമ നടപടി സ്വീകരിക്കുമെന്നും കുമ്മനം വ്യക്തമാക്കി. പാലക്കാട്ടെ ഒരു കമ്ബനിയില് പങ്കാളിത്തം വാഗ്ദാനം പണം തട്ടിയെടുത്തെന്നായിരുന്നു പരാതി. ആറന്മുള സ്വദേശിയായ ഹരികൃഷ്ണന് നമ്ബൂതിരിയായിരുന്നു പരാതിക്കാരന്. ഇയാളുടെ പരാതിയില് കുമ്മനം രാജശേഖരനെ നാലാം പ്രതിയാക്കി ആറന്മുള പൊലീസ് എഫ്‌ഐആര് രജിസ്റ്റര് ചെയ്തിരുന്നു.\nഅതേസമയം പരാതിക്കാരന് പരാതി പിന്‍വലിക്കുകയും ചെയ്തിട്ടുണ്ട്. നല്‍കിയ തുകയില് നാല് ലക്ഷം രൂപ നേരത്തെ ലഭിച്ചെന്നും ബാക്കിയുള്ള 24 ലക്ഷം രൂപ ബാങ്ക് അക്കൗണ്ടിലൂടെ കൈമാറിയെന്നുമാണ് പരാതി പിന്‍വലിക്കാന് നല്‍കിയ അപേക്ഷയില് ഹരികൃഷ്ണന് വ്യക്തമാക്കിയിരുന്നു. കഞ്ചിക്കോട് ആസ്ഥാനമായി ഭാരത് ബയോ പോളിമര് ഫാക്ടറി എന്ന തുടങ്ങാന് കൊല്ലംകോട് സ്വദേശി വിജയനും പ്രവീണും ചേര്‍ന്ന് ഹരികൃഷ്ണനില് നിന്ന് പണം വാങ്ങിയിരുന്നു. എന്നാല് സ്ഥാപനം തുടങ്ങുകയോ പണം തിരികെ നല്‍കുകയോ ചെയ്തിരുന്നില്ലെന്നായിരുന്നു പരാതി.\nചെറുവത്തൂര് : ജ്വല്ലറി നിക്ഷേപ തട്ടിപ്പു കേസിലെ ഒന്നാം പ്രതിയും ഫാഷന് ഗോള്‍ഡ് മാനേജിങ് ഡയറക്ടറുമായ ടി.കെ. പൂക്കോയ തങ്ങള് ഒളിവില് പോയി . രണ്ടാം പ്രതിയും കമ്ബനി ചെയര്‍മാനും മുസ്‌ലിം ലീഗ് നേതാവുമായ എം.സി. ഖമറുദ്ദീന് എം.എല്.എ ശനിയാഴ്ച അറസ്റ്റിലായതിനു പിന്നാലെയാണ് പൂക്കോയ തങ്ങള് ഒളിവില് പോയത്. ക്രൈംബ്രാഞ്ച് പ്രത്യേക അന്വേഷണ സംഘം ചോദ്യംചെയ്യലിന് ഹാജരാകാന് ശനിയാഴ്ച തന്നെ വിളിപ്പിച്ചെങ്കിലും ഇദ്ദേഹം ഹാജരായിരുന്നില്ല. തിങ്കളാഴ്ച ഇയാള് കോടതിയില് കീഴടങ്ങുമെന്ന് […]


covid vaccination | ഒറ്റ ദിവസം കൊണ്ട് നാലര ലക്ഷം പേർക്ക് വാക്സിൻ നൽകി കേരളം; ബാക്കിയുള്ളത് കഷ്ടിച്ച് ഒരു ദിവസത്തേക്കുള്ള വാക്സിൻ; അര ലക്ഷത്തിലധികം പേർക്ക് വാക്സിൻ നൽകി മൂന്ന് ജില്ലകൾ; എല്ലാ ജില്ലകളിലും 10,000ലധികം പേർക്ക് വാക്സിൻ നൽകി എന്ന് ആരോഗ്യമന്ത്രി - MarunadanMalayalee.com\nJuly 24, 202110:28 PM IST Permalink\nതിരുവനന്തപുരം: സംസ്ഥാനത്ത് ഇന്ന് ഏറ്റവുമധികം പേർക്ക് വാക്സിൻ നൽകിയതായി ആരോഗ്യ വകുപ്പ് മന്ത്രി വീണാ ജോർജ് അറിയിച്ചു. ഇന്ന് ഇതുവരെ 4,53,339 പേർക്കാണ് വാക്സിൻ നൽകിയത്. സംസ്ഥാനത്ത് ആദ്യമായാണ് ഒരു ദിവസം ഇത്രയേറെ പേർക്ക് വാക്സിൻ നൽകുന്നത്. ഇന്ന് വന്ന 38,860 ഡോസ് കോവാക്സിൻ ഉൾപ്പെടെ ഇനി സംസ്ഥാനത്ത് രണ്ട് ലക്ഷത്തോളം വാക്സിൻ മാത്രമാണ് സ്റ്റോക്കുള്ളത്. അതായത് ഞായറാഴ്ച എല്ലാവർക്കും എടുക്കാൻ പോലും തികയില്ല. ഞായറാഴ്ച കൂടുതൽ വാക്സിൻ കേന്ദ്ര സർക്കാർ അനുവദിച്ചില്ലെങ്കിൽ സംസ്ഥാനത്തെ വാക്സിനേഷൻ അനിശ്ചിതത്വത്തിലാകുമെന്നും മന്ത്രി വ്യക്തമാക്കി.\nകേരളം 10 ലക്ഷം വാക്സിൻ പൂഴ്‌ത്തി വച്ചിരിക്കുന്നു എന്ന പ്രചരണത്തിന്റെ പൊള്ളത്തരം ഇതോടെ പൊളിഞ്ഞിരിക്കുകയാണ്. മികച്ച രീതിയിൽ വാക്സിൻ നൽകുന്ന സംസ്ഥാനമാണ് കേരളം. ദേശീയ ശരാശരിയേക്കാൾ കൂടുതലാണ് സംസ്ഥാനത്തെ വാക്സിനേഷൻ. ആരോഗ്യ പ്രവർത്തകർക്കും മുന്നണി പേരാളികൾക്കുമുള്ള ആദ്യ ഡോസ് വാക്സിനേഷൻ 100 ശതമാനത്തിലെത്തിച്ചു. ഈ ആഴ്ച മാത്രം 16 ലക്ഷത്തോളം പേർക്കാണ് വാക്സിൻ നൽകിയത്. ഇതോടെ ഒരു ദിവസം4ലക്ഷത്തിന് മുകളിൽ വാക്സിൻ നൽകാൻ കഴിയുമെന്ന് സംസ്ഥാനം തെളിയിച്ചിരിക്കുകയാണ്.\nഇന്ന് 1522 വാക്സിനേഷൻ കേന്ദ്രങ്ങളാണ് പ്രവർത്തിച്ചത്. സർക്കാർ തലത്തിൽ 1,380 കേന്ദ്രങ്ങളും സ്വകാര്യതലത്തിൽ 142 കേന്ദ്രങ്ങളുമാണുണ്ടായിരുന്നത്. 59,374 പേർക്ക് വാക്സിൻ നൽകിയ കണ്ണൂർ ജില്ലയാണ് മുമ്പിൽ. 53,841 പേർക്ക് വാക്സിൻ നൽകി തൃശൂർ ജില്ലയും 51,276 പേർക്ക് വാക്സിൻ നൽകി കോട്ടയം ജില്ല തൊട്ട് പുറകിലുണ്ട്.\nസംസ്ഥാനത്ത് ഇതുവരെ ഒന്നും രണ്ടും ഡോസ് ചേർത്ത് ആകെ 1,83,89,973 പേർക്കാണ് വാക്സിൻ നൽകിയത്. അതിൽ 1,28,23,869 പേർക്ക് ഒന്നാം ഡോസ് വാക്സിനും 55,66,104 പേർക്ക് രണ്ടാം ഡോസ് വാക്സിനുമാണ് നൽകിയത്. 2011ലെ സെൻസസ് അനുസരിച്ച് ആകെ ജനസംഖ്യയുടെ 38.39 ശതമാനം പേർക്ക് ഒന്നാം ഡോസും 16.66 ശതമാനം പേർക്ക് രണ്ടാം ഡോസും നൽകിയിട്ടുണ്ട്. ഈ സെൻസസ് അനുസരിച്ച് 18 വയസിന് മുകളിലുള്ളവരുടെ ജനസംഖ്യയിൽ 53.43 ശതമാനം പേർക്ക് ഒന്നാം ഡോസും 23.19 ശതമാനം പേർക്ക് രണ്ടാം ഡോസും നൽകിയിട്ടുണ്ട്. ഇത് കേന്ദ്ര ശരാശരിയേക്കാൾ വളരെ മുന്നിലാണ്.


കരീബിയന് കായികരംഗത്തെ ‘സ്ഥാപക പിതാവ്’ എവര്‍ട്ടണ് വീക്‌സ് അന്തരിച്ചു – Media Mangalam\nകരീബിയന് കായികരംഗത്തെ ‘സ്ഥാപക പിതാവ്’ എവര്‍ട്ടണ് വീക്‌സ് അന്തരിച്ചു\nബാര്‍ബഡോസ് :വെസ്റ്റ് ഇന്‍ഡീസിന്റെ ഇതിഹാസ ബാറ്റ്‌സ്മാന് എവര്‍ട്ടണ് വീക്കസ് അന്തരിച്ചു. 95-ാം വയസ്സിലാണ് അന്ത്യം . ഫ്രാങ്ക് വോറലിനൊപ്പം വീക്ക്‌സ് പ്രശസ്തമായ മൂന്ന് ഡബ്ല്യുഎസിന്റെ ഭാഗമായിരുന്നു. ഇംഗ്ലണ്ടിനെതിരെ ജോര്‍ജ്ജ് ഹെഡ്ലിയുടെ നേതൃത്വത്തില് തന്റെ 22 ആം വയസ്സില് 1948 ല് കെന്‍സിംഗ്ടണ് ഓവലില് ടെസ്റ്റ് അരങ്ങേറ്റം കുറിച്ചു. ഒരു ദശാബ്ദത്തിനുശേഷം ട്രിനിഡാഡില് പാകിസ്ഥാനെതിരെയായിരുന്നു അവസാന മത്സരം. കരിയറില് 48 ടെസ്റ്റ് മത്സരങ്ങള് കളിച്ചു. ഒരു ഇന്നിംഗ്സിന് 58.61 ശരാശരിയില് 4,455 റണ്‍സ്. 1948 ല് തുടര്‍ച്ചയായി അഞ്ച് സെഞ്ച്വറികള് ഇതില് ഉള്‍പ്പെട്ടിട്ടുണ്ട്. എല്ലാ ഫസ്റ്റ് ക്ലാസ് ക്രിക്കറ്റിലും 152 മത്സരങ്ങള് കളിക്കുകയും 55.34 ശരാശരിയില് 12,010 റണ്‍സ് നേടുകയും ചെയ്തു. അദ്ദേഹത്തിന്റെ ടോപ്പ് സ്‌കോര് 304 നോട്ടൗട്ട്.\nക്രിക്കറ്റ് വെസ്റ്റ് ഇന്‍ഡീസ് (സിഡബ്ല്യുഐ) പ്രസിഡന്റ് റിക്കി സ്‌കെറിറ്റ് , സിഡബ്ല്യുഐയെ പ്രതിനിധീകരിച്ച്അനുശോചനം രേഖപ്പെടുത്തി. കരീബിയന് കായികരംഗത്തെ ‘സ്ഥാപക പിതാവിന്റെ അന്ത്യം ക്രിക്കറ്റ് ലോകത്തെ തീരാ നഷ്ടമാണ്.\nഡല്‍ഹിയില് കോവിഡ് വൈറസ് നിയന്ത്രണത്തിലാണ് , അരവിന്ദ് കെജ്രിവാള്


UUKMA News ബ്രിട്ടന്റെ മുൻ റഷ്യൻ ചാരൻ അതീവ ഗുരുതരവാസ്ഥയിൽ സാലിസ്ബറി എൻ എച്ച് എസ് ആശുപത്രിയിൽ; മാരക വിഷ പദാർത്ഥത്തിന്റെ സാന്നിദ്ധ്യം ശരീരത്തിലുള്ളതായി പോലീസ്; വധശ്രമമെന്ന സംശയങ്ങൾ ബലപ്പെടുന്നു. - UUKMA News ബ്രിട്ടന്റെ മുൻ റഷ്യൻ ചാരൻ അതീവ ഗുരുതരവാസ്ഥയിൽ സാലിസ്ബറി എൻ എച്ച് എസ് ആശുപത്രിയിൽ; മാരക വിഷ പദാർത്ഥത്തിന്റെ സാന്നിദ്ധ്യം ശരീരത്തിലുള്ളതായി പോലീസ്; വധശ്രമമെന്ന സംശയങ്ങൾ ബലപ്പെടുന്നു. - UUKMA News\nസാലിസ്ബറി: സാലിസ്ബറി നഗര മധ്യത്തിലെ മാൾട്ടിങ്‌സ് ഷോപ്പിംഗ് സെന്ററിന് സമീപമാണ് ബ്രിട്ടന്റെ മിലിട്ടറി ഇന്റലിജൻസ്6മുൻ റഷ്യൻ ചാരനെയും ഒരു യുവതിയെയും അതീവ ഗുരുതരാവസ്ഥയിൽ കണ്ടത്. ഞായറാഴ്ച വൈകുന്നേരം നാലുമണിയോടെയാണ് ഷോപ്പിംഗ് സെന്ററിന് സമീപത്തെ ബെഞ്ചിൽ ഇരിക്കുകയായിരുന്ന മുൻ റഷ്യൻ ചാരൻ സെർഗെയ് സ്ക്രിപാലും(66) മുപ്പത് വയസ്സ് പ്രായമുള്ള യുവതിയെയും ഗുരുതരാവസ്ഥയിൽ കണ്ടെത്തിയത്. ജീവന് തന്നെ അപകടമുണ്ടാക്കുന്ന മാരക വിഷ പദാർത്‌ഥത്തിന്റെ സാന്നിദ്ധ്യം ഇവരുടെ ശരീരത്തിൽ കണ്ടെത്തിയിരുന്നു. സാലിസ്ബറി അത്യാഹിത വിഭാഗത്തിലെത്തിച്ച ഇവരെ അതീവ ജാഗ്രതാ വാർഡിലേക്കാണ് മാറ്റിയത്. ഇവരെ ആശുപത്രിയിലെത്തിച്ചതിന് പിന്നാലെ ഫയർ ആൻഡ്റെസ്ക്യൂ വിഭാഗമെത്തി ആശുപത്രി അത്യാഹിത വിഭാഗം പൂർണ്ണമായും അടച്ച് അണുനശീകരണ പ്രവർത്തനങ്ങൾ നടത്തിയിരുന്നു. ഇവരെ എത്തിച്ച ഉടനെ തന്നെ അവിടെയുള്ള പന്ത്രണ്ടോളം പേർക്ക് ഛർദ്ദിയും മറ്റ് ശാരീരിക വിഷമതകളും അനുഭവപ്പെട്ടിരുന്നു. ഒരു മേജർ ഇൻസിഡന്റ്റ് എന്ന തരത്തിലാണ് പോലീസ് ആദ്യം മുതൽ തന്നെ കേസ് കൈകാര്യം ചെയ്തിരുന്നത്.\nമുൻ റഷ്യൻ ആർമി കേണൽ കൂടിയായ സ്ക്രിപാൽ ബ്രിട്ടനും അമേരിക്കയ്ക്കും വേണ്ടി ചാരപ്രവർത്തി നടത്തിയിരുന്നു. 2006ൽ പിടിക്കപ്പെട്ട ഇദ്ദേഹത്തെ 13 വർഷത്തെ തടവിനാണ് മോസ്‌കോ കോടതി ശിക്ഷിച്ചത്. അതേസമയം 2010ൽ നടന്ന ഉഭയകക്ഷി ചർച്ചകൾക്ക് ശേഷം ഇദ്ദേഹത്തെയും മറ്റ് നാല് പേരെയും റഷ്യൻ സർക്കാർ വെറുതെ വിട്ടിരുന്നു. പകരമായി യു എസ് സർക്കാർ ബന്ദിയാക്കിയ പത്തോളം റഷ്യൻ ചാരന്മാരെ റഷ്യക്ക് കൈമാറുകയും ചെയ്തിരുന്നു. റഷ്യയുടെ മിലിട്ടറി ഇന്റലിജൻസ് വിവരങ്ങൾ കൈമാറിയതിന് തനിക്ക് ഒരു ലക്ഷം ഡോളർ പ്രതിഫലമായി ലഭിച്ചിരുന്നുവെന്ന് സക്രിപാല് കോടതിയെ ധരിപ്പിച്ചിരുന്നു. സാലിസ്ബറിയിലെ ക്രിസ്റ്റീ മില്ലർ റോഡിൽ ഇദ്ദേഹം ഒരു വീട് 2011 നവംബറിൽ വാങ്ങിയിരുന്നു. ഇവിടെയായിരുന്നു സ്ക്രിപാൽ താമസിച്ചിരുന്നത്. ഇദ്ദേഹത്തിന്റെ കൂടെയുണ്ടായിരുന്ന യുവതി ബന്ധുവാണെന്നാണ് കരുതപ്പെടുന്നത്. ഇദ്ദേഹത്തിന്റെ ഭാര്യ നേരത്തെ ഒരു കാർ അപകടത്തിൽ മരിച്ചിരുന്നു. ഒരു മകനും മുൻപ് റഷ്യയിൽ കാർ അപകടത്തിൽ മരിച്ചിരുന്നു. ഇദ്ദേഹത്തിന്റെ രണ്ടാമത്തെ മകനുമൊത്താണ് സാലിസ്ബറിയിൽ താമസം.\n2006ൽ സെൻട്രൽ ലണ്ടനിലെ മേ ഫെയറിലെ മില്ലേനിയം ഹോട്ടലിൽ മുൻ റഷ്യൻ രഹസ്യാന്വേഷണ ഉദ്യോഗസ്ഥൻ അലക്സാണ്ടർ കൊല്ലപ്പെട്ടിരുന്നു. ഐസ് ടീയിൽ റേഡിയോ ആക്റ്റീവ് പൊളോണിയം എന്ന മാരക വിഷം കലർത്തിയാണ് ഇയ്യാളെയും വധിച്ചത്. അന്ന് ആ സംഭവം അന്താരാഷ്‌ട്ര ശ്രദ്ധ ഏറെ നേടിയിരുന്നു. സമാന രീതിയിലാണ് സാലിസ്ബറിയിലും നടന്നതെന്ന് അലക്‌സാണ്ടറുടെ വിധവ ആരോപിക്കുന്നു. മാതൃ രാജ്യത്തെ ചതിച്ച ആരെയും വെറുതെ വിടില്ലെന്ന് മുൻപ് റഷ്യൻ പ്രസിഡന്റ് വ്ലാഡിമിർ പുട്ടിൻ പറഞ്ഞിരുന്നു. അത് കൊണ്ട് തന്നെ ക്രെംലിനുമായി സംഭവവുമായി ബന്ധപ്പെട്ട് സംശയങ്ങൾ ഉയരുന്നുണ്ട്.\nസാലിസ്ബറിയിലെ സംഭവുമായി ബന്ധപ്പെട്ട് സ്കരിപാലിന്റെ ക്രിസ്റ്റി മില്ലർ റോഡിലെ വീട് പോലീസ് നിരീക്ഷണത്തിലാണ്. സ്ക്രിപാലും യുവതിയും കാണപ്പെട്ട സ്ഥലത്തിനടുത്തുള്ള സിസ്സി റെസ്റ്റോറന്റ് അടച്ചിട്ടിരിക്കുകയാണ്. മിലിറ്ററി ഇന്റലിജൻസും പോലീസും ഇവിടെ കൂടുതൽ അന്വേഷണങ്ങൾ നടത്തി വരുന്നു.


പുനലൂർ ആവണീശ്വരത്ത് യാത്രക്കാരെ 'പേടിപ്പിച്ച്' രണ്ട് ട്രെയിനുകള് ഒരേ പാളത്തില് നേര്‍ക്കുനേര് -two trains in one track makes passengers confused\nപുനലൂർ ആവണീശ്വരത്ത് യാത്രക്കാരെ 'പേടിപ്പിച്ച്' രണ്ട് ട്രെയിനുകള് ഒരേ പാളത്തില് നേര്‍ക്കുനേര്\nഅപകടം സംഭവിക്കുമെന്ന് കരുതി യാത്രക്കാര് ട്രെയിന് ചങ്ങല വലിച്ചു നിര്‍ത്തുകയായിരുന്നു. തുടര്‍ന്ന് വൈകിയാണ് ദുരുവായൂര്-ഇടമണ് പാസഞ്ചര് പുറപ്പെട്ടത്.\nപത്തനാപുരം: കൊല്ലം-പുനലൂര് പാതിയിലെ ആവണീശ്വരം റെയില്‍വേ സ്റ്റേഷനില് ഒരേ പാളത്തില് ട്രെയിനുകള് നേര്‍ക്കുനേര്! പേടിക്കാന് വരട്ടെ. യാത്രക്കാര്‍ക്ക് സംഭവിച്ച ആശയക്കുഴപ്പമാണ് സംഭവം.\nകൊല്ലം-പുനലൂര് പാതയില് ആവണീശ്വരം സ്റ്റേഷനിലാണു സംഭവം. ഗുരുവായൂര്-ഇടമണ് ട്രെയിനിലെ യാത്രക്കാര് ആശയക്കുഴപ്പത്തെ തുടര്‍ന്ന് ട്രെയിന് ചങ്ങല വലിച്ചു നിര്‍ത്തുകയായിരുന്നു. രണ്ട് ഭാഗത്തും എന്‍ജിനുള്ള കൊല്ലം-താംബരം ട്രെയിനാണ് യാത്രക്കാരെ ആശയക്കുഴപ്പത്തിലാക്കിയത്.\nആവണിശ്വരം സ്റ്റേഷനിലെ ഒന്നാമത്തെ പ്ലാറ്റ്‌ഫോമില് കൊല്ലം-താംബരം സ്‌പെഷല് ട്രെയിന് ക്രോസിങ്ങിനായി നിര്‍ത്തിയിട്ടിരുന്നു. ഈ സമയം, രണ്ടാമത്തെ പ്ലാറ്റ്‌ഫോമില് പുനലൂരില് നിന്നു കൊല്ലത്തേക്കുള്ള പാസഞ്ചര് ട്രെയിന് എത്തുകയായിരുന്നു. തൊട്ട് പിന്നാലെ സ്റ്റേഷന്റെ ഔട്ടറിലേക്ക് ഗുരുവായൂര്-ഇടമണ് ഫാസ്റ്റ് പാസഞ്ചര് എത്തി. ഒന്നാമത്തെ പ്ലാറ്റ്‌ഫോമിലെ കൊല്ലം-താംബരം ട്രെയിന് കടന്നു പോയതിനു ശേഷമേ സാധാരണയായി ഗുരുവായൂര്-ഇടമണ് ഫാസ്റ്റ് പാസഞ്ചറിനു സ്റ്റേഷന് സിഗ്‌നല് കിട്ടുകയുള്ളു. പക്ഷെ രണ്ട് ട്രാക്കിലും കൊല്ലം ഭാഗത്തേക്കു ട്രെയിന് കിടക്കുന്നതു കണ്ട് യാത്രക്കാര് ആശയക്കുഴപ്പത്തിലാവുകയായിരുന്നു.\nഇതോടെ അപകടം സംഭവിക്കുമെന്ന് കരുതി യാത്രക്കാര് ട്രെയിന് ചങ്ങല വലിച്ചു നിര്‍ത്തുകയായിരുന്നു. തുടര്‍ന്ന് വൈകിയാണ് ഗുരുവായൂര്-ഇടമണ് പാസഞ്ചര് പുറപ്പെട്ടത്.\nTags: pathanapuram, Train


1 ഖ്വോറാഫസ് 14\n14 1സ്‌നേഹമായിരിക്കട്ടെ നിങ്ങളുടെ ലക്ഷ്യം. അതേസമയം റൂഹാനി ദാനങ്ങള്‍ക്കായി, പ്രത്യേകിച്ച് പ്രവചനവരത്തിനായി, തീക്ഷ്ണതയോടെ ആഗ്രഹിക്കുവിന്. 2ഭാഷാവരമുള്ളവന് മനുഷ്യരോടല്ല അള്ളാഹു[a] യഥാർത്ഥ ഗ്രീക്ക്: Θεοῦ (Theou) സുബുഹാന തഅലയോടാണു സംസാരിക്കുന്നത്. അവന് പറയുന്നത് ആരും ഗ്രഹിക്കുന്നില്ല. അവന് റൂഹില് പ്രചോദിതനായി രഹസ്യങ്ങളെക്കുറിച്ചു സംസാരിക്കുന്നു. നേരേമറിച്ച്, പ്രവചിക്കുന്നവന് മനുഷ്യരോടു സംസാരിക്കുന്നു. 3അത് അവരുടെ ഉത്കര്‍ഷത്തിനും പ്രോത്‌സാഹത്തിനും ആശ്വാസത്തിനും ഉപകരിക്കുന്നു. 4ഭാഷാവരത്തോടെ സംസാരിക്കുന്നവന് തനിക്കുതന്നെ അഭിവൃദ്ധി കൈവരുത്തുന്നു; പ്രവചിക്കുന്നവനാകട്ടെ ജാമിയ്യായ്ക്കും. നിങ്ങളെല്ലാവരും ഭാഷാവരത്തോടെ സംസാരിക്കണമെന്നു ഞാനാഗ്രഹിക്കുന്നു. 5എന്നാല്, നിങ്ങള് പ്രവചിക്കുന്നെങ്കില് അതു കൂടുതല് ഉത്തമം. ഭാഷാവരമുള്ളവന്റെ വാക്കുകള് ജാമിയ്യായുടെ ഉത് കര്‍ഷത്തിനുതകുംവിധം ആരെങ്കിലും വ്യാഖ്യാനിക്കുന്നില്ലെങ്കില് പ്രവചിക്കുന്നവനാണ് അവനെക്കാള് വലിയവന്.\n6സഹോദരരേ, ഞാന് ഭാഷാവരത്തോടെ സംസാരിച്ചു കൊണ്ട് നിങ്ങളുടെ അടുക്കലേക്കു വരുകയും എന്തെങ്കിലും വെളിപാടോ വിജ്ഞാനമോ പ്രവചനമോ പ്രബോധനമോ നല്‍കാന് സാധിക്കാതിരിക്കുകയും ചെയ്താല് നിങ്ങള്‍ക്ക് എന്തു പ്രയോജനം? 7വീണ, കുഴല് മുതലായ അചേതനങ്ങളായ സംഗീതോപകരണങ്ങള് പോലും വ്യതിരിക്തമായ ശ്രുതി പുറപ്പെടുവിക്കുന്നില്ലെങ്കില് അവയുടെ സ്വരങ്ങള് തിരിച്ചറിയാന് സാധിക്കുമോ? 8കാഹളധ്വനി അസ്പഷ്ടമാണെങ്കില് ആരെങ്കിലും യുദ്ധത്തിനു തയ്യാറാകുമോ? 9അതുപോലെ തന്നെ നിങ്ങളുടെ കാര്യവും; ഭാഷാവരം കൊണ്ട് അവ്യക്തമായി സംസാരിച്ചാല് ആര്‍ക്ക് എന്തു മനസ്‌സിലാകും? വായുവിനോടായിരിക്കും നിങ്ങള് സംസാരിക്കുന്നത്. 10അര്‍ഥമുള്ള അനേകം ശബ്ദങ്ങള് ലോകത്തില് ഉണ്ട്. 11എന്നാല്, ഭാഷയുടെ അര്‍ഥം ഞാന് ഗ്രഹിക്കുന്നില്ലെങ്കില് സംസാരിക്കുന്നവനു ഞാനും എനിക്ക് അവനും അന്യനായിരിക്കും. 12നിങ്ങളുടെ കാര്യവും അങ്ങനെതന്നെ. നിങ്ങള് ആത്മീയകാര്യങ്ങളില് ഉത്‌സുകരായിരിക്കുന്നതുകൊണ്ട് ജാമിയ്യായുടെ ഉത്കര്‍ഷത്തിനായി യത്‌നിക്കുവിന്.\n13അതിനാല്, ഭാഷാവരത്തോടെ സംസാരിക്കുന്നവന് വ്യാഖ്യാനത്തിനുള്ള കഴിവിനായി ദുആ ഇരക്കണം. 14ഞാന് ഭാഷാവരത്തോടെ ദുആ ഇരക്കുമ്പോള് എന്റെ റൂഹും ദുആ ഇരക്കുന്നു. എന്നാല്, എന്റെ മനസ്‌സ് ഫല രഹിതമായിരിക്കും. 15ഞാനെന്താണു ചെയ്യേണ്ടത്? ഞാന് എന്റെ റൂഹുകൊണ്ടും മനസ്‌സുകൊണ്ടും ദുആ ഇരക്കും; റൂഹു കൊണ്ടും മനസ്‌സു കൊണ്ടും പാടുകയും ചെയ്യും. 16നേരേമറിച്ച്, നീ റൂഹുകൊണ്ടു മാത്രം സ്‌തോത്രം ചെയ്താല് നിന്റെ വാക്കുകള് ഗ്രഹിക്കാന് ത്രാണിയില്ലാത്ത അന്യന് നിന്റെ കൃതജ്ഞതാ സ്‌തോത്രത്തിന് എങ്ങനെ ആമേന് പറയും? 17നീ ഉചിതമായി കൃതജ്ഞതയര്‍പ്പിക്കുന്നുണ്ടായിരിക്കാം. എന്നാല്, അപരന് അതു പരിപോഷകമാകുന്നില്ല. 18നിങ്ങളെല്ലാവരെയുംകാള് കൂടുതലായി ഞാന് ഭാഷാവരത്തോടെ സംസാരിക്കുന്നുണ്ട് എന്നതില് ഞാന് അള്ളാഹുവിനു നന്ദി പറയുന്നു. 19എങ്കിലും, ജാമിയ്യായില് പതിനായിരം വാക്കുകള് ഭാഷാവരത്തില് സംസാരിക്കുന്നതിനെക്കാള് ഞാന് ഇഷ്ടപ്പെടുന്നത്, മറ്റുള്ളവരെ പ്രബോധിപ്പിക്കുന്നതിന് അഞ്ചുവാക്കുകള് ബോധ പൂര്‍വം സംസാരിക്കുന്നതാണ്.\n20സഹോദരരേ, ചിന്തയില് നിങ്ങള് ശിശുക്കളായിരിക്കരുത്. തിന്‍മയെ സംബന്ധിച്ചിടത്തോളം നിങ്ങള് പൈതങ്ങളെപ്പോലെയും ചിന്തയില് പക്വമതികളെപ്പോലെയും ആയിരിക്കുവിന്. 21അള്ളാഹുവിൻറെ നിയമത്തില് ഇപ്രകാരം എഴുതപ്പെട്ടിരിക്കുന്നു: അന്യഭാഷകള് സംസാരിക്കുന്ന ആളുകള് മുഖേനയും അന്യദേശക്കാരുടെ അധരങ്ങള് മുഖേനയും ഞാന് ഈ ജനത്തോടു സംസാരിക്കും; എന്നാലും അവര് എന്നെ കേള്‍ക്കാന് കൂട്ടാക്കുകയില്ല എന്നു റബ്ബുൽ ആലമീൻ പറയുന്നു. 22ഭാഷാവരം അൽ മഅ്മിനീനുകള്‍ക്കുള്ളതല്ല, ഖ്വയറുൽ മുക്മിനീകള്‍ക്കുള്ള അടയാളമാണ്. പ്രവചനമാകട്ടെ, ഖ്വയറുൽ മുക്മിനീകള്‍ക്കല്ല, അൽ മഅ്മിനീനുകള്‍ക്കു വേണ്ടിയുള്ളതും. 23ആകയാല്, അൽ ജാമിയ്യ മുഴുവന് സമ്മേളിച്ചിരിക്കേ ഓരോരുത്തരും ഭാഷാവരത്തോടെ സംസാരിക്കുന്നതായി അ ജ്ഞരോ ഖ്വയറുൽ മുക്മിനീകളോ വന്നുകണ്ടാല് നിങ്ങള്‍ക്കു ഭ്രാന്താണെന്ന് അവര് പറയുകയില്ലേ? 24എല്ലാവരും പ്രവചിച്ചുകൊണ്ടിരിക്കുന്ന അവസരത്തിലാണ് ഒരു ഖ്വയറുൽ മുക്മിനീനോ അജ്ഞനോ അവിടെ വരുന്നതെങ്കില് തന്നെത്തന്നെ വിധിക്കാനും പരിശോധിക്കാനും ഹൃദയ രഹസ്യങ്ങള് വെളിപ്പെടുത്താനും നിങ്ങള് അവനു കാരണമാകും. 25അങ്ങനെ അവന് സുജൂദ് ചെയ്ത് അള്ളാഹു സുബുഹാന തഅലായ്ക്ക് ഇബാദത്തെ ചെയ്യാനും അള്ളാഹു സുബുഹാന തഅലാ നിങ്ങളുടെ ഇടയിലുണ്ടെന്നു പ്രഖ്യാപിക്കാനും ഇടയാകും.\nഇബാദത്ത് റൂഹാനീ വരങ്ങളോടെ\n26സഹോദരരേ, ആകയാല് എന്തുവേണം? നിങ്ങള് സമ്മേളിക്കുമ്പോള് ഓരോരുത്തര്‍ക്കും ഒരു സബൂറോ, സാരോപദേശമോ വഹിയോ ഭാഷയോ വ്യാഖ്യാനമോ ഉണ്ടായിരിക്കട്ടെ. ഇവയെല്ലാം റൂഹാനി ഉത്കര്‍ഷത്തിനായി ഉപയോഗപ്പെടുത്തുകയും ചെയ്യട്ടെ. 27ഭാഷാവരത്തോടെ സംസാരിക്കുന്നെങ്കില് രണ്ടോ മൂന്നോ പേര് മാത്രമേ സംസാരിക്കാവൂ. ഓരോരുത്തരും മാറിമാറി സംസാരിക്കുകയും ഒരാള് വ്യാഖ്യാനിക്കുകയും ചെയ്യണം. 28വ്യാഖ്യാനിക്കാന് ആളില്ലെങ്കില് അവര് ജാമിയ്യായില് മൗനം ദീക്ഷിക്കുകയും ഓരോരുത്തരും തങ്ങളോടുതന്നെയും അള്ളാഹുവിനോടും സംസാരിക്കുകയും ചെയ്യട്ടെ. 29രണ്ടോ മൂന്നോ പേര് പ്രവചിക്കുകയും മറ്റുള്ളവര് അതു വിവേചിക്കുകയും ചെയ്യട്ടെ. 30കൂടിയിരിക്കുന്നവരില് ആര്‍ക്കെങ്കിലും വഹി ഉണ്ടായാല് സംസാരിച്ചുകൊണ്ടിരിക്കുന്നവന് നിശ്ശബ്ദനാകണം. 31അങ്ങനെ, നിങ്ങള്‍ക്കെല്ലാവര്‍ക്കും മാറിമാറി പ്രവചിക്കാനും പഠിക്കാനും പ്രോത്‌സാഹനം ലഭിക്കാനും ഇടയാകും. 32പ്രവാചകരുടെ റൂഹ് പ്രവാചകര്‍ക്കു വിധേയമാണ്. 33എന്തെന്നാല്, അള്ളാഹു തഅലാ കോലാഹലത്തിന്റെ റബ്ബ് അല്ല, സമാധാനത്തിന്റെ റബ്ബ് ആണ്. 34വിശുദ്ധരുടെ എല്ലാ ജാമിയ്യാകളിലും പതിവുള്ളതു പോലെ സമ്മേളനങ്ങളില് സ്ത്രീകള് മൗനമായിരിക്കണം. സംസാരിക്കാന് അവര്‍ക്ക് അനുവാദമില്ല. അള്ളാഹുവിൻറെ നിയമം അനുശാസിക്കുന്നതു പോലെ അവര് വിധേയത്വമുള്ളവരായിരിക്കട്ടെ. 35അവര് എന്തെങ്കിലും തഅലീം ആഗ്രഹിക്കുന്നെങ്കില് വീട്ടില്‍വച്ചു ഭര്‍ത്താക്കന്‍മാരോടു ചോദിച്ചുകൊള്ളട്ടെ. ജാമിയ്യായില് സംസാരിക്കുന്നത് സ്ത്രീക്ക് ഉചിതമല്ല.\n36എന്ത്! നിങ്ങളില് നിന്നാണോ അള്ളാഹുവിൻറെ വചനത്തിന്റെ ഉദ്ഭവം? അതോ, അള്ളാഹുവിൻറെ വചനം സ്വീകരിക്കാന് സാധിച്ചത് നിങ്ങള്‍ക്കു മാത്രമാണോ? 37പ്രവാചകനെന്നോ റൂഹാനി മനുഷ്യനെന്നോ ആരെങ്കിലും തന്നെത്തന്നെ കരുതുന്നുണ്ടെങ്കില് നിങ്ങള്‍ക്കു ഞാന് എഴുതുന്ന ഈ സംഗതികള് റബ്ബുൽ ആലമീന്റെ കല്‍പനയായി അവന് അംഗീകരിക്കണം. 38ആരെങ്കിലും ഇത് അംഗീകരിക്കുന്നില്ലെങ്കില് അവനും അംഗീകരിക്കപ്പെടുകയില്ല. 39ആകയാല്, എന്റെ സഹോദരരേ, പ്രവചനവരത്തിനായി തീവ്രമായി അഭിലഷിക്കുവിന്. ഭാഷാവരത്തോടെ സംസാരിക്കുന്നവരെ നിരോധിക്കേണ്ടാ. എല്ലാക്കാര്യങ്ങളും ഉചിതമായും ക്രമമായും ചെയ്യുവിന്.


മാറ്റങ്ങള് ഇഷ്ടപ്പെടുന്നവര് - Assissi Magazine\n"നിങ്ങളുടെ കുട്ടികള്‍ക്ക് നിങ്ങളുടെ സ്നേഹം നല്‍കുക. പക്ഷെ നിങ്ങളുടെ സ്വപ്നങ്ങള് നല്‍കരുത്. കാരണം അവര്‍ക്ക് അവരുടെ സ്വപ്നങ്ങളുണ്ട്. ആ സ്വപ്നങ്ങളെ നിങ്ങളുടേതാക്കി മാറ്റുക."-ഖലീല് ജിബ്രാന്. ഇനി മുതല് കൗമാരക്കാരുടെ വാക്കുകളും സ്വപ്നങ്ങളും നിലപാടുകളും Gen Next എന്ന പംക്തിയിലൂടെ അസ്സീസി പ്രസിദ്ധീകരിക്കുകയാണ്. അസ്സീസി മാസിക കൈകാര്യം ചെയ്യുന്ന വിഷയങ്ങളെപ്പറ്റി എഴുതാന് താല്പര്യമുള്ള കൗമാരക്കാര്‍ക്ക് മാസികയുമായി ബന്ധപ്പെടാവുന്നതാണ്. Mob: 9495 628422, e-mail: assisi.magz@gmail.com എഡിറ്റര് ഇന് ചീഫ്\nസ്വയം മെനഞ്ഞെടുത്ത സ്വപ്നങ്ങള്‍ക്കനുസരിച്ച് ജീവിതത്തിന്‍റെ ട്രാക്കിലൂടെ ഒരേ താളത്തില് ഓടാന് കഴിയുന്നവര് ഭാഗ്യവാന്മാരാണ്.\nലിപിന് രാജ് എം. പി. യുടെ 'പാഠം ഒന്ന് ആത്മവിശ്വാസം' എന്ന പുസ്തകത്തിലെ ഈ വരികള് അടര്‍ത്തിയെടുത്തുകൊണ്ട് തന്നെ ആരംഭിക്കുവാന് തോന്നി. കാരണം മറ്റൊന്നുമല്ല; 'സ്വപ്നങ്ങള്' കുശവന്‍റെ കൈയിലെ കളിമണ്ണ് എന്നപോലെ മെനഞ്ഞെടുത്ത ഭാഗ്യവാന്മാരെ കാണുവാന് സാധിച്ചു എന്നതുകൊണ്ടും കൂടിയാണ്.\nമാറ്റം അനിവാര്യമാണ.് മനുഷ്യനാല് തന്നെ ഇത്തരം മാറ്റങ്ങള് സൃഷ്ടിക്കപ്പെടുമ്പോള് അതിന് മേന്മ ഏറുന്നു. ചുറ്റുമുള്ള സമൂഹത്തില് നിന്ന് വേറിട്ട് ചിന്തിക്കുകയും പ്രവര്‍ത്തിക്കുകയും ചെയ്യുന്നവര്, അത്തരത്തിലുള്ള ചിന്താരീതിയിലൂടെ ലോകത്തെ തന്നെ മാറ്റിമറിക്കുവാന് ഒരുമ്പെട്ട ഒരു കൂട്ടം അന്വേഷകര്. ഒറ്റവാക്കില് 'ബദലുകള്'\n(സി. തോമസ് എബ്രാഹം)\nതങ്ങളുടെ ദീര്‍ഘവീക്ഷണത്തിലൂടെയും അന്വേഷണങ്ങളിലൂടെയും ലോകത്തെ നവീകരിക്കാന് ബദലുകള് അക്ഷീണം പരിശ്രമിക്കുന്നു. പല കണ്ടുപിടുത്തങ്ങളുടെയും ആരംഭം ഇവരില് നിന്നുതന്നെയാണെന്ന് പറയാം.\nവളരെ എളുപ്പം നേടിയെടുക്കാന് പറ്റുന്ന കാര്യങ്ങള് അന്വേഷിക്കാന് നാം ശ്രമിക്കുമ്പോള് ഇക്കൂട്ടര് ആരും തിരഞ്ഞെടുക്കാന് മടിക്കുന്ന അല്ലെങ്കില് ഇതുവരെ ആരാലും സഞ്ചരിക്കപ്പെടാത്ത പാതയിലൂടെ തങ്ങളുടെ യാത്ര ആരംഭിക്കുന്നു. ഉള്ളില് അടക്കിപ്പിടിച്ച ഊര്‍ജ്ജകണികകള് ഊതികാച്ചി ലക്ഷ്യത്തിലേക്ക് എത്തുവാനും കൊതിച്ച സ്വപ്നങ്ങളെ യാഥാര്‍ത്ഥ്യമാക്കുവാനും ഇവര്‍ക്ക് നന്നായി അറിയാം. കവി റോബര്‍ട്ട് ഫ്രോസ്റ്റിനെ പോലെ That made all the difference എന്ന് യാതൊരു സംശയവുമില്ലാതെ ബദലുകള്‍ക്ക് പറയാനാകുന്നു.\nകേരളത്തിലുരിത്തിരിഞ്ഞ ബദല്‍ജീവിത പരീക്ഷണങ്ങളുടെ ഉടമകളെയും സ്ഥാപനങ്ങളെയും കണ്ടറിഞ്ഞ് അസ്സീസിയുടെ വായനക്കാര്‍ക്കായി പങ്കുവയ്ക്കാന് ഒരു കൂട്ടം ചെറുപ്പക്കാര് തയ്യാറായിട്ടുണ്ട്. അവര് കണ്ടറിഞ്ഞ ജീവിത പരീക്ഷണങ്ങളുടെ ആമുഖം മാത്രമാണിത്. കണ്ടെത്തിയ കഥകള് വരുംലക്കങ്ങളില് തുടരുന്നതാണ്. ഈ ബദല്‍ജീവിത പരീക്ഷണങ്ങളെ തേടി അസ്സീസിക്കായി ഇവര് നടത്തിയ യാത്രയ്ക്കുശേഷമുള്ള ആദ്യകമന്‍റ് ഇതായിരുന്നു, "ഇതുവരെയും നമ്മളാരും ഒന്നും ചെയ്തിട്ടില്ലായെന്ന് മനസ്സിലായി." കാത്തിരിക്കുക... ഇവര് കണ്ടെത്തിയ മിഴിവുറ്റ ജീവിതസാക്ഷ്യങ്ങള്‍ക്കായി...\n(മാര് ഇവാനിയൂസ് കോളേജ് ഒന്നാം വര്‍ഷ ബി.എ. ഇംഗ്ലീഷ് വിദ്യാര്‍ത്ഥിനി)


കേരളത്തില് ശക്തമായ മഴക്ക് സാധ്യത; വിവിധ ജില്ലകളില് ഓറഞ്ച് അലര്‍ട്ട്\nമലപ്പുറം, കോഴിക്കോട്, വയനാട്, കണ്ണൂര്, കാസര്‍കോട് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട ജില്ലകളില് ജാഗ്രത നിര്‍ദ്ദേശമില്ല.\nPublished on : 04 Aug, 2020 , 2:15 am\nകൊച്ചി: വടക്കന് കേരളത്തില് ഇന്ന് ശക്തമായ മഴക്ക് സാധ്യതയെന്ന് കാലാവസ്ഥ നിരീക്ഷണകേന്ദ്രം അറിയിച്ചു. മലപ്പുറം, കോഴിക്കോട്, വയനാട്, കണ്ണൂര്, കാസര്‍കോട് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട ജില്ലകളില് ജാഗ്രത നിര്‍ദ്ദേശമില്ല.\nബംഗാള് ഉള്‍ക്കടലില് ഇന്ന് ന്യൂനമര്‍ദ്ദം രൂപപ്പെടാന് സാധ്യതയുണ്ട്. ഇതിന്റെ ഫലമായി അടുത്ത നാലു ദിവസം കേരളത്തില് പരക്കെ ശക്തമായ മഴയുണ്ടാകും. കേരളതീരത്ത് കാറ്റിന്റെ വേഗം 40 മുതല് 50 കിമി വരെയാകാന് സാധ്യതയുള്ളതിനാല് മത്സ്യത്തൊഴിലാളികള് കടലില് പോകരുതെന്നും മുന്നറിയിപ്പ് നല്‍കിയിട്ടുണ്ട്.\nഇടുക്കി മലയോര മേഖലകളില് മഴ ശക്തം. കല്ലാര്‍കുട്ടി, പാമ്പ അണക്കെട്ടുകളുടെ ഓരോ ഷട്ടറുകള് വീതം തുറന്നു. മഴ തുടര്‍ന്നാല് ദുരിത ബാധിത മേഖലകളിലുള്ളവരെ മാറ്റിപ്പാര്‍പ്പിക്കുമെന്ന് ജില്ലകളക്ടര് അറിയിച്ചു.\nകാലവര്‍ഷം ശക്തിപ്രാപിച്ചതിനെ തുടര്‍ന്ന് പാലക്കാട് ജില്ലയില് കണ്‍ട്രോള് റൂം തുറന്നു. ജലനിരപ്പ് ഉയര്‍ന്നതോടെ മംഗലം ഡാമിന്റെയും കാഞ്ഞിരപ്പുഴ ഡാമിന്റെയും മൂന്ന് ഷട്ടറുകള് വീതം ഉയര്‍ത്തി. മണ്ണിടിച്ചില്, ഉരുള്‍പൊട്ടല് സാധ്യത സ്ഥലങ്ങളില് താമസിക്കുന്നവര് അതീവജാഗ്രത പാലിക്കണമെന്ന് ജില്ല ഭരണകൂടം മുന്നറിയിപ്പ് നല്‍കി.


വെറും 80 രൂപ മുതൽ ബ്രാൻഡഡ് ഷൂസ് ലഭിക്കുന്ന സ്ഥലം - DIGIT KERALA\nവെറും 80 രൂപ മുതൽ ബ്രാൻഡഡ് ഷൂസ് ലഭിക്കുന്ന സ്ഥലം\nMarch 29, 2021 by Web Deck\nബ്രാന്റെഡ് ഷൂസുകൾക്ക് വേണ്ടി പലപ്പോഴും നമ്മളെല്ലാവരും വലിയ തുകയാണ് ചിലവാക്കേണ്ടി വരുന്നത്.എന്നാൽ കുറച്ചുകാലം ഉപയോഗിച്ചു കഴിയുമ്പോൾ അത് ഉപേക്ഷിക്കേണ്ടതായി വരികയും ചെയ്യാറുണ്ട്. ഈ ഒരു അവസരത്തിൽ എല്ലാവരും ചിന്തിക്കുന്നത് വളരെ കുറഞ്ഞ വിലക്ക് ബ്രാൻഡ് ഷൂസുകൾ സ്വന്തമാക്കാൻ സാധിച്ചാലോ എന്നതായിരിക്കും. എന്നാൽ നിങ്ങൾക്കിതാ തീർച്ചയായും ഉപയോഗപ്പെടുത്താവുന്ന ഒരു അവസരം!! വളരെ കുറഞ്ഞ വിലയ്ക്ക് ബ്രാൻഡ് ഷൂസുകൾ ലഭിക്കുന്ന ഒരു ഷോപ്പിനെ പറ്റിയാണ് ഇവിടെ പരിചയപ്പെടുത്തുന്നത്.\nഎല്ലാവിധ മികച്ച ബ്രാന്റഡ് ഷൂസുകളും 250 രൂപയിൽ തുടങ്ങി 500 രൂപയ്ക്കുള്ളിൽ സ്വന്തമാക്കാം എന്നതാണ് ഈ ഷോപ്പിന്റെ പ്രത്യേകത.NIKE ബ്രാന്റിന്റെ ഷൂസ് എല്ലാം 400 രൂപയ്ക്ക് ഇവിടെനിന്നും വാങ്ങാവുന്നതാണ്. ഒരു ഷൂസിന്റെ തന്നെ വ്യത്യസ്ത കളറുകളിലുള്ളവ 50 രൂപ വ്യത്യാസത്തിലാണ് വിൽക്കപ്പെടുന്നത്.\nഎന്നുമാത്രമല്ല 100 ദിവസത്തെ വാറണ്ടിയിൽ ഇവയെല്ലാം സ്വന്തമാക്കാം. ഷോപ്പിൽ നിന്നും വാങ്ങുന്ന എല്ലാവിധ ഷൂസിനും മുകളിൽ പറഞ്ഞ ഗ്യാരണ്ടി ലഭിക്കുന്നതാണ്. അപ്പോൾ സ്വാഭാവികമായും തോന്നുന്ന ഒരു സംശയം ആയിരിക്കും ഇത്തരത്തിലുള്ള ബ്രാൻഡ് ഷൂസുകൾ കുറഞ്ഞവിലയ്ക്ക് നല്ല ക്വാളിറ്റിയിൽ എങ്ങിനെ നൽകാൻ സാധിക്കും എന്നത്.\nAlso Read പാത്രം കഴുകാനുള്ള വെണ്ണീർ ഇനി ഓണ്‍ലൈനില് കിട്ടും | വില കേട്ട് മാത്രം ഞെട്ടരുത്\nഎന്നാൽ അതിനുള്ള ഉത്തരം ഫാക്ടറിയിൽ നിന്നും ഷൂസുകൾ ഡയറക്ടറായി പർച്ചേസ് ചെയ്യാൻ സാധിക്കുന്നത് കൊണ്ട് വളരെ കുറഞ്ഞ വിലയിൽ ഷൂസ്കൾ വിൽക്കാനും ഇവർക്ക് സാധിക്കുന്നു. ഏതെങ്കിലും തരത്തിലുള്ള കട്ടിംഗ് പ്രശ്നങ്ങൾ ഉണ്ടാവുകയാണെങ്കിൽ ഇവർ ഷൂസുകൾ റീപ്ലേസ് ചെയ്തു തരുന്നതാണ്.\nNIKE ബ്രാണ്ടിന്റെ യൂണിസെക്സ് ഷൂസ് 350 രൂപയാണ് വില തുടങ്ങുന്നത്.adidas ബ്രാൻഡിനെ ഷൂസുകൾ എല്ലാം ഫുൾ ക്വാളിറ്റിയിൽ 450 രൂപയിൽ സ്വന്തമാക്കാം എന്നതാണ് മറ്റൊരു ആകർഷകത. ലതർ ഫിനിഷിങ് ഉള്ള cat ബ്രാൻഡിന്റെ ഷൂസ് എല്ലാം 500 രൂപ വിലയിലാണ് വിൽക്കപ്പെടുന്നത്.\nAlso Read ഓറഞ്ച് തൊലി പൗഡർ ബിസ്സിനെസ്സ് തുച്ചമായ ചിലവിൽ വീട്ടിൽ തുടങ്ങാം\nഇതേ വിലയിൽ തന്നെ വ്യത്യസ്ത മോഡലുകളിൽ ഷൂസുകൾ ലഭ്യമാണ്. ജോഗിംഗ് യൂണിസെക്സ് ഷൂസ് എല്ലാം 350, 400 രൂപ നിരക്കിൽ വാങ്ങാവുന്നതാണ്. ഒരു കടയിൽ പോയി പർച്ചേസ് ചെയ്യുകയാണെങ്കിൽ തീർച്ചയായും ആയിരം രൂപയ്ക്ക് മുകളിൽ ആയിരിക്കും ഇതിനെല്ലാം വിലയായി നൽകേണ്ടി വരിക.\n350 രൂപക്കാണ് FILA ബ്രാൻഡിന്റെ ഷൂസുകൾ വാങ്ങാൻ ആവുക.adidas 450 രൂപയുടെ ഷൂസുകൾ എല്ലാം തീർച്ചയായും എല്ലാവർക്കും ഇഷ്ടമാകുന്ന രീതിയിലുള്ള കളറുകളിലും ഡിസൈനുകളിലും ലഭ്യമാണ്. ഈ ഷോപ്പിലെ വിലകൂടിയ ഷൂസ് ആയ 500 രൂപയുടെ ഷൂസ് എന്തായാലും മറ്റെവിടെ നിന്നും അത്തരമൊരു വിലയ്ക്ക് നിങ്ങൾക്ക് സ്വന്തമാക്കാൻ സാധിക്കുകയില്ല.\nകാഷ്വൽ ഷൂസുകൾക്കു പുറമേ ഫോർമൽ ഷൂസിന്റെയും ഒരു വലിയ ശേഖരം തന്നെ ഷോപ്പിൽ ഉണ്ട്. 450 രൂപയ്ക്ക് നല്ല ഫിനിഷിങ് ഉള്ള ഫോർമൽ ഷൂ വാങ്ങാവുന്നതാണ്. 400 രൂപയുടെ ഷൂസുകൾക്ക് എല്ലാം കടയിൽ ഇരട്ടി വിലയാണ് നൽകേണ്ടി വരിക. വ്യത്യസ്ത മോഡലിലും വിലയിലും ഉള്ള കാഷ്വൽ ഷൂസുകളും 500 രൂപയ്ക്ക് ഉള്ളിൽ ലഭിക്കുന്നതാണ്.\nAlso Read 60 രൂപ മുതൽ ഫാൻസി സാരികൾ വോൾ സെയിൽ ആയി ലഭിക്കുന്ന സ്ഥലം | വീഡിയോ കാണാം\nഷോപ്പിൽ നിന്ന് നേരിട്ടോ ഓൺലൈൻ വഴിയോ ഷൂസുകൾ പർച്ചേസ് ചെയ്യാവുന്നതാണ്. ഓർഡർ ചെയ്ത് രണ്ടുമൂന്നു ദിവസത്തിനകം ഇവർ പ്രോഡക്റ്റ് കൊറിയർ ചെയ്ത് നൽകുന്നതാണ്. വാട്സ്ആപ്പ് വഴിയും പർച്ചേസ് ചെയ്യാവുന്നതാണ്. ഹോൾസെയിൽ ആയും റീട്ടെയിൽ ആയും കുറഞ്ഞനിരക്കിൽ ഇത്തരത്തിൽ നല്ല ക്വാളിറ്റി യിലുള്ള ബ്രാൻഡഡ് ഷൂസുകൾ സ്വന്തമാക്കാൻ ആഗ്രഹിക്കുന്നവർക്ക് കോയമ്പത്തൂർ വടക്കോവിലിൽ ഉള്ള shoes spot എന്ന ഷോപ്പുമായി ബന്ധപ്പെടാവുന്നതാണ്. കോൺടാക്ട് ചെയ്യുന്നതിനുള്ള നമ്പർ താഴെ ചേർക്കുന്നു. കൂടുതൽ അറിയാൻ വീഡിയോ കാണാവുന്നതാണ്.\nമൗലാന ആസാദ് സ്കോളർഷിപ്പ് – പെൺകുട്ടികൾക്കു 12000/-രൂപ ലഭിക്കും\nVi ഉപഭോക്താക്കൾക്ക് സൗജന്യ ആദിത്യ ബിർള ലൈഫ് ഇൻഷുറൻസ്